SunOnline: Guidelinethakaa hilaafah muzaaharaa kuraathee HRCM in kanboduvejje\ndate_range އާދިއްތަ 18 އެޕްރިލް 2021\nގައިޑްލައިންތަކާ ހިލާފަށް މުޒާހަރާ ކުރާތީ އެޗްއާރުސީއެމުން ކަންބޮޑުވެއްޖެ\nއައިޝަތު ފަރީޙާ 25 Feb 2021, 00:06\nފެބްރުއަރީ 12، 2021: ކޮވިޑު19ގެ ހާލަތު މާލެ ސަރަހައްދުގައި ގޯސްވެފައިވަނިކޮށް އިދިކޮޅުން ކޯލިޝަނުން "ކޮބާ މަގޭ ފްލެޓު" ނަމުގައި މާލޭގައި ކުރި މުޒާހަރާގެ ތެރެއިން -- ސަން ފޮޓޯ/ ފަޔާޒު މޫސާ\nކޮވިޑް19ގެ މިހާލަތުގައި އެޗްޕީއޭ އާއި ކަމާބެހޭ އެހެން އިދާރާތަކުގެ ލަފާ އާއި ގައިޑްލަންތަކާ ހިލާފަށް، އިދިކޮޅު ޕީޕީއެމް، ޕީއެންސީ އިން މުޒާހަރާ ކުރާތީ ހިޔުމަން ރައިޓްސް ކޮމިޝަނުން ކަންބޮޑުވުން ފާޅުކޮށްފިއެވެ.\nއެޗްއާރުސީއެމް އިން މިރޭ ނެރުނު ބަޔާނެއްގައި ބުނީ މިހާރު މާލޭގައި ކުރާ މުޒާރަހާތައް އެ ކޮމިޝަނުގެ ޓީމުތަކުން މޮނީޓަކޮށް ބެލިއިރު މުޒާހަރާތަކުގެ ބައެއް ބައިވެރިންގެ ފަރާތުން ފެނުނު އަމަލުތައް ހުރީ އެޗްޕީއޭގެ ގައިޑްލައިންތަކާ ހިލާފަށް ކަމަށެވެ.\nއެކަމަކީ ކޮވިޑް19ގެ ހާލަތު އިތުރަށް ގޯސްވެދާނެ ކަމެއް ކަމަށާއި އެއްވެ އުޅުމާއި ހިޔާލު ފާޅުކުރުމުގެ ހައްގު ބޭނުން ކުރުމުގައި ސުލްހަވެރިކަމާއެކު އެއްވެ އުޅުމުގެ މިިވަންކަމުގެ ގާނޫނުގެ 24 ވަނަ މާއްދާގެ (ޅ) ބުނާގޮތުގެ މަތިން އެޗްޕީއޭ އާއި ޑަބްލިއުއެޗްއޯގެ މިންގަނޑުތަކާ އެއްގޮތަށް ހަރަކާތްތައް ކުރިއަށް ގެންދަން އެޗްއާރުސީއެމް އިން ވަނީ އިލްތިމާސް ކޮށްފައެވެ.\nއެޗްއާރުސީއެމް އިން ބުނީ ސުލްހަވެރިކަމާއެކު އެއްވެ އުޅުމުގެ މިނިވަންކަމަކީ ގާނޫނު އަސާސީ އިން ކޮންމެ މީހަކަށްވެސް ލިބިދޭ ހައްގެއް ނަމަވެސް މިހާލަތުގައި އާންމުން ރައްކާތެރިކޮށް މަލިމަޑުކަމުން ރައްކާތެރިވުމަށް އަޅަންޖެހުނު ފިޔަވަޅުތަކާއެކު އެއްވެ އުޅުމުގެ މިނިވަންކަން ބޭނުން ކުރަންޖެހޭގޮތަށްވެސް ބަދަލު ގެންނަން ޖެހިފައިވާ ކަމަށެވެ.\nއެއްވެ އުޅުމަކީ ދިމިގްރާތީ ހައްގެއް ނަމަވެސް އާންމު ސިއްހަތުގެ ކުއްލި ނުރައްކަލުގެ މިހާލަތުގައި އެޗްޕީއޭ އާއި ޑަބްލިއުއެޗްއޯގެ މިންގނަޑުތަކާ ހިލާފަށް އެއްވެ އުޅެ މުޒާހަރާ ކުރާތީ ކަންބޮޑުވާކަމަށް އެ ބަޔާނުގައި ބުންޏެވެ.\nމީގެ އިތުރުން ފުލުހުން މުޒާހަރާ ރޫޅާލާއިރުވެސް ގަވައިދާ ގާނޫނުގެ ތެރެއިން ބާރުގެ ބޭނުންކޮށް، މުޒާހަރާ ކަވަރު ކުރާ ނޫސްވެރިންނަށް ރައްކާތެރިކަން ކަށަވަރު ކޮށްދިނުމަށްވެސް އެ ބަޔާނުގައި ގޮވާލާފައި ވެއެވެ.\nރައީސް ޔާމީން ވެކްސިން ޖަހަން ދެކޮޅެއް ނުހައްދަވާ: ވަކީލުން


Kim Jong-un Rail gai Vietnamah vadaigenfi - AO News Kim Jong-un Rail gai Vietnamah vadaigenfi\nކިމް ޖުން އުން ރޭލުގައި ވިއެޓްނާމަށް ވަޑައިގެންފި\nއޭޝިއާގައި އެންމެ ކުރިއަރަމުންދާ އިގްތިސާދް އޮންނަ އެއް ޤައުމު އުތުރު ކޮރެއާގެ ލީޑަރ ކިމް ޖުން އުން 4000 ކިލޯ މީޓަރު(2485 މޭލު)ގެ ރެއިލް ދަތުރަކަށްފަހު މިއަދު ވިއެޓްނާމަށް ވަޑައިގެންފިއެވެ.\nކިމްގެ މި ދަތުރު ފުޅަކީ އެމެރިކާގެ ރައީސް ޑޮނަލްޑް ޓުރަމްޕާއެކު ބޭއްވުމަށް ހަމަޖެހިފައިވާ ބައްދަލު ވުމަކަށް ކުރަށްވާ ދަތުރުފުޅެކެވެ.\nމި ބައްދަލުވުން ވާނީ ނޯތް ކޮރެއާގެ ލީޑަރ ކިމް ޖުން އުން އާއި އެމެރިކާގެ ރައީސް ޑޮނަލްޑް ޓުރަމްޕްގެ ދެވަނަ ބައްދަލުވުމަށެވެ. މި ދެ ލީޑަރުން ފުރަތަމަ ބައްދަލު ކުރައްވައިފައިވަނީ މިދިޔަ އަހަރުގެ ތެރޭގައި ސިންގަޕޫރު ގައެވެ.\nކިމް ދަތުރު ކުރަމުންދިޔަ ރެއިލް ވިއެޓްނާމުގެ ޑޮންގް ޑަން ރެއިލް ސްޓޭޝަނަށް މަޑުކޮށްލުމުން އެމަނިކުފާނަށް ތާއީދުކުރާ ފަރާތްތަކުންވަނީ އެސަރަހައްދައް ޖަމާވެފައެވެ. ދަތުރުގެ ބާކީ ބައި ކިމް ފުރިހަމަކުރާނީ ކާރުކޮޅުގައި 170 ކިލޯމީޓަރަށް ދަތުރުކޮށެވެ. މިގޮތުން މިހާރުވަނީ ވިއެޓްނާމުގެ ހަނޯއީ އަށް ކިމް ދަތުރު ފަށާފައެވެ.\nޓުރަމްޕާ އެކު ބާއްވާ ބައްދަލުވުން ބޭއްވުމަށް ހަމަޖެހިފައިވަނީ މާދަމާގެ ވަގުތެއްގައި ވިއެޓްނާމުގެ ހަނޯއީގައެވެ. ބައްދަލުވުމަށް މިއަދުގެ ހަވީރުގެ ވަގުތެއްގައި ޓުރަމްޕް ދާނެކަމަށް މީޑިއާ ރިޕޯޓުތައް ބުނެއެވެ.\nރައީސް ޑޮނަލްޑް ޓުރަމްޕް\nއުތުރު ކޮރެއާގެ ލީޑަރ ކިމް ޖުން އުން\nއެމެރިކާއިން ކޮވިޑް19 ޖެހިގެން މަރުވި މީހުންގެ އަދަދު ތިން ހާހަށް\nކޮވިޑް-19: އެމެރިކާ ސިއްހީ ކުއްލި ނުރައްކަލުގެ ހާލަތަށް ގެނެސްފި\nޓްރަމްޕް ދެއްވި ރަސްމީ ފަރިއްކޮޅެއްގައި ރައީސް ސޯލިހް ބައިވެރިވެވަޑައިގެންފި


Covid Gai Maldivian Ge Pilotun Vee Gurubaanee Hadhaan Nunetheyne! – adduLIVE\nކޮވިޑްގައި މޯލްޑިވިއަންގެ ޕައިލެޓުންވީ ގުރުބާނީ ހަނދާން ނުނެތޭނެ!\nSep 12, 2021, 09:01 ހަސަން ރަޝީދު\nކޮވިޑް-19 ގައި މުޅި ރާއްޖެ ބަންދުވެ، ދަތުރުފަތުރުތައް ހުއްޓާލައި، ރައްޔިތުން ގޭ ބަންދުވެގެން ތިބިއިރު ބަލި މީހުންނާއި ކޮވިޑަށް ޕޮޒިޓިވްވި މީހުން ފެސިލިޓީތަކަށް ގެންދިޔުމުގެ އިތުރުން ކޮވިޑަށް ޓެސްޓު ކުރުމަށް ސާމްޕަލްތައް އުފުލައި ބޮޮޑު ގުރުބާނީއެއްވި އެއް ބަޔަކީ މޯލްޑިވިއަންގެ ޕައިލެޓުންނާއި އެ ކުންފުނީގެ ހީވާގި ސްޓާފުންނެވެ. ޕައިލެޓުންނާއި ސްޓާފުން ކޮންމެ ދުވަހަކު ގައުމަށްޓަކާ އާއިލާ އާއި ދަރިންނާއި ދުރުގައި ތިބެ ވަމުންދިޔަ ގުރުބާނީ އަކީ ނަގާލާ ރީތި ފޮޓޯއަކުން ނުވަތަ ބުނެލާ ބަހަކުން ދޭހަވާނެ ކަންކަމެއް ނޫނެވެ.\nއެއްވެސް ޝަކުވާއެއް ނެތި މޯލްޑިވިއަންގެ ހީވާގި މުވައްޒަފުން ގައުމަށްޓަކާ ގުރުބާނީތަކެއް އިއްޔެވިއިރު، މިއަދު އެ ސްޓާފުން ތިބީ މުސާރަ އާއި އެލަވެންސްގެ އިތުރުން ކުންފުނީގައި ހުރި ބޮޑެތި މައްސަލަތަކާއި މެދު މާޔޫސްވެ ހިތްހަމަނުޖެހުމެއްގެ ތެރޭގައެވެ. ކޮންމެ މުވައްޒަފަކު ވެސް ވަޒީފާއަކަށް ދާނީ ވަޒީފާ އަދާކުރާ ތަނުން ދޭން ކަނޑައަޅާ މުސާރައަކައާއި އިނާޔަތްތަކަށް އެއްބަސްވެގެންނެވެ. ޕައިލެޓުން ފެށިގެން ޕިޔޯނު މީހާއާއި ހަމައަށް ވެސް އޮތީ ހަމަ އެ އުސޫލެވެ. ނަމަވެސް ހާއްސަ ހާލަތްތަކަކާއި ގުޅިގެން މުސާރަ އަށް ބަދަލެއް ގެނައުމަކީ މައްސަލައެއް ނޫނެވެ. މައްސަލައަކަށް ވަނީ ހާލަތު ބަދަލުވާއިރު ވެސް ކުރިން ކުޑަކުރި މުސާރަ އިޔާދަނުކޮށްދެވި ދިގުލައިގެން ދިޔުމެވެ. މައްސަލަތަކަށް ހައްލު ހޯދައި ނުދެވުމެވެ.\nކޮވިޑާއި ގުޅިގެން ފްރަންޓްލައިނުގައި ހަރަކާތްތެރިވި މަސައްކަތްތެރީންގެ އަގު ސަރުކާރުން ވަޒަންކޮށްފައިވެއެވެ. އެގޮތުން ސިއްހީ ހިދުމަތްތެރިންނާއި އެ ނޫންވެސް ފަރާތްތަކަށް ފްރަންޓްލައިން އެލަވެންސް ވެސް ދީފައިވެއެވެ. ނަމަވެސް މި އެލަވެންސްގެ ހަވާސާ އިން ޕައިލެޓުންނާއި މޯލްޑިވިއަންގެ ފްރަންޓްލައިން ސްޓާފުން ވަނީ އެއްކޮށް ބޭރުވެފައެވެ.\nކޮވިޑްގެ ހާލަތު ރާއްޖޭގައި އިންތިހާ އަށް ބިރުވެރިވެގެން ދިޔައިރު އޮފީހުގައި ނިދާފައި، އަމިއްލަ ޖީބުން ހަރަދުކޮށްގެން ކައިބޮއި ހަދައި، އަދި އަމިއްލަ ގެޔަށް ވެސް ނުގޮސް ޕައިލެޓުންނާއި ސްޓާފުން ތިބީ ގައުމީ ހިދުމަތުގައެވެ. ޕީޕީއީ ލައިގެން އެތައް އިރެއް ވަންދެން ޕައިލެޓުންނާއި ސްޓާފުން ފްލައިޓްތަކުގައި އެތައް ގަޑިއިރެއް ހޭދަކޮށް ބޮޑެތި ގުރުބާނީތަކެއް ވިއިރު މިއަދާއި ހަމައަށް އައިރު ވެސް އެ ފަރާތްތަކަށް އެލަވެންސެއްހާ މިންވަރު ވެސް ދެވިފައި ނެތުމަކީ ލަދުވެތިވާންޖެހޭ ކަމެކެވެ.\nމީގެއިތުރުން ކޮވިޑް-19 އާއި ގުޅިގެން ރާއްޖެ އަށް އެންމެ ގިނައިން މުދާ އެތެރެކުރާ ގައުމުތައް ލޮކްޑައުންގެ ހާލަތަށް ގެނައުމުން ވައިގެ ދަތުރުފަތުރުކުރުމުގައި ދިމާވި ދަތިތަކަށް ހައްލު ހޯދައިދިނުމުގައި ވެސް އެންމެ އިސް ދައުރެއް އަދާކުރީ މޯލްޑިވިއަންގެ ސްޓާފުންނެވެ. އެ މަސައްކަތް އެ މުވައްޒަފުން ކުރީ އެއްވެސް ބަހަނާއެއް، އުޒުރެއް ނެތި އަދި އެލަވެންސެއް ލިބޭނެ ކަމުގެ ވެސް އުއްމީދެއް ނެތިއެވެ. ނަމަވެސް އެ ހީވާގި މުވައްޒަފުން އޭރުވެސް ކުރަމުންދިޔަ އެއް އުއްމީދެއް އޮތެވެ. އެއީ ހާލަތު ރަނގަޅު ވުމުން ކުޑަކުރި މުސާރަ އަލުން އިޔާދަކޮށްދޭނެ ކަމުގެ އުއްމީދެވެ. ތަފާސް ހިސާބުތަކަށް ބަލާލުމުން ހާލަތަށް އަންނަ ބަދަލު ފެނެއެވެ. ނަމަވެސް އަދިވެސް ހަމަ އަތަށް އަރަނީ މުސާރައިގެ ބައިކުޅަ ބަޔަކެވެ.\nމައުލޫމާތު ލިބޭ ގޮތުގައި މުސާރަތައް 70 ޕަސެންޓާއި ހަމައަށް ކުޑަކޮށްފައިވާއިރު، ޕައިލެޓުންނާއި މުވައްޒަފުންގެ ކެތްތެރިކަން އެންމެފަހުން ކޮޅުންލީ ހައްލެއް ހޯދަން މަސައްކަތް ކުރާތާ އެތައް މަހެއް ވީއިރު ވެސް އެކަން ކޮޅެއްގައި ޖެހޭގޮތް ނުވުމުންނެވެ. ކުއްޔަށް ހިފާފައިވާ އެޕާޓްމެންޓަށް ފައިސާ ދައްކަން ވެސް އުނދަގޫވާހާ ހިސާބަށް ކަންކަން ގޮސްފައިވާއިރު ވެސް މިކަމަށް އެދެވޭ ހައްލެއް ގެނައުމަށް މެނޭޖްމެންޓުން މަސައްކަތް ނުކުރާ ކަމަށް ޕައިލެޓުން ތުހުމަތު ކުރެއެވެ.\nމޯލްޑިވިއަންގެ ތެރޭގައި ހުރި މައްސަލަތައް ފެންމަތިވެފައިވާއިރު މެނޭޖްމަންޓާ ދޭތެރޭ ހިތްހަމަނުޖެހުންތައް ފާޅުކޮށް މޯލްޑިވިއަންގެ ހަތް ޕައިލެޓަކު ދާދިފަހުން ވަޒީފާ އިން ވެސް ވަނީ ވަކިވެފައެވެ. އޭގެތެރޭގައި ހިމެނެނީ ސީޕްލޭންގެ ހަތަރު ކެޕްޓަނުންނާއި ތިން ކޯ ޕައިލެޓުންނެވެ. އަދި މައްސަލަ އަށް ހައްލެއް ލިބެންދެން މޯލްޑިވިއަންގެ އެހެން ޕައިލެޓުންނާއި ސްޓާފުން މިހާރު އަންނަނީ މެނޭޖްމެންޓަށް ބީރު ކަންފަތެއް ދޭން ތައްޔާރުވަމުންނެވެ. އެގޮތުން އެ މުވައްޒަފުން މައްސަލަތައް ހައްލުކުރަން މެނޭޖްމެންޓަށް މިއަދުގެ ނިޔަލަށް ވަނީ މުހުލަތެއް ދީފައެވެ. ނޫނީ ގައުމީ އެއާލައިން، މޯލްޑިވިއަންގެ އުދުހުންތައް ހުއްޓިދާނެ ކަމުގެ ބިރު މިހާރު އެބައޮތެވެ.


Member Naseem Govaalevvee Council Inthihaabu Avas Kuran! - Vaguthu\nމެމްބަރު ނަސީމް ގޮވާލެއްވީ ކައުންސިލް އިންތިހާބު އަވަސް ކުރަން!\n11 މަސް ކުރިން ( މާޗް 10, 2020 )\nތުލުސްދޫ ދާއިރާގެ މެމްބަރު އިބްރާހިމް ނަސީމް. --- ފޮޓޯ: މަޖިލިސް\nނޮވެލް ކޮރޯނާވައިރަސް ނުވަތަ ކޮވިޑް-19 އާ ގުޅިގެން ލޯކަލް ކައުންސިލް އިންތިހާބު އަވަސް ކުރެވެން އޮތް ނަމަ، އެކަން ކުރުމަށް ތުލުސްދޫ ދާއިރާގެ އަމިއްލަ މެމްބަރު އިބްރާހިމް ނަސީމް މިއަދު ރައްޔިތުންގެ މަޖިލިހުގައި ގޮވާލައްވައިފިއެވެ.\nރާއްޖެ އިން ކޮވިޑް-19 އަށް ޕޮޒިޓިވްވެފައިވާ މީހުންގެ އަދަދު ހަޔަކަށް އަރާފައިވާ އިރު، އެ ބަލި ފެނިފައިވަނީ ބިދޭސީންގެ ގައިންނެވެ. މި ބަލި ރާއްޖެ އިން ފެނުމާ ގުޅިގެން މީހުން އެއްވެ އުޅޭ ތަންތަނަށް ނުދާން ކަމާބެހޭ ފަރާތްތަކުން މިހާރު ވަނީ އިރުޝާދު ދޭން ފަށައިފައެވެ.\nއަދި އަންނަ މަހުގެ ހަތަރު ވަނަ ދުވަހު ބާއްވާ ލޯކަލް ކައުންސިލް އިންތިހާބު ފަސްކުރަން ބައެއް މީހުން ވަނީ ގޮވާލައިފައެވެ. އެކަމަކު، އިންތިހާބު ފަސް ކުރުމާ މެދުގައި އިލެކްޝަންސް ކޮމިޝަން (އީސީ) އިން އަދި އެއްވެސް މަޝްވަރާއެއް ނުކުރެއެވެ.\nރައްޔިތުންގެ މަޖިލިހުގައި ނަސީމް ވިދާޅުވީ އިލެކްޝަންސް ކޮމިޝަނަށް ކުރެވޭ ވަރު ކަމަކަށްވާ ނަމަ، މިހާރު އިންތިހާބު ބާއްވަން އޮތް ތާރީހަށް ވުރެ އަވަސް ކުރެވިއްޖެ ނަމަ، މާ ރަނގަޅު ވާނެ ކަމަށެވެ. އެއީ ގިނަ ކައުންސިލްތަކުގައި ތިއްބެވީ ޝައުގުވެރިކަން ގެއްލިފައި ތިބި ކައުންސިލަރުން ކަމަށް ވިދާޅުވިއެވެ.\n"އަދި އަމުދުން ރާއްޖެ ބޮޑު ބަލިމަޑުކަމަކަށް ގޮސް، ފަރުދީ ޒިންމާ އާއި މިފަދަ ޒިންމާތައް ނެގުން ވަރަށް ބޮޑަށް މުހިންމުވެފައިވާ ވަގުތެއްގައި ޝައުގުވެރިކަން ނެތް ކައުންސިލަރުން ތިއްބަވައިފި ނަމަ، އެފަދަ ކަމެއްގައި އެ ރަށްރަށުން އެކުލަވާލެވޭ ޓާސްކްފޯސްތަކަށް ލިބެން ޖެހޭ އެއްބާރުލުން ނުލިބުމަކީ ވަރަށް އެކަށީގެންވާ ކަމެއް ކަމަށްވާތީ އާ ޓީމެއް ހަދައި ކައުންސިލް ހޮވައި އަދި އަންހެނުން ވެސް ހިމެނޭ ގޮތަށް ކައުންސިލްތައް ހަދައިފި ނަމަ، ވަރަށް ފަސޭހަ ވާނެ އަންހެން، ފިރިހެން މީހުންނަށް އެހީތެރިވުމުގައި މިފަދަ ހާލަތަކަށް ގައުމު ދާއިރު،" ނަސީމް ވިދާޅުވިއެވެ.\nނަސީމް ވިދާޅުވީ ކައުންސިލްތަކަށް އާ މެމްބަރުން ހޮވާފައި، އާ ރޫހަކާ އެކީގައި ދިވެހިންނަށް ދިމާވެފައި އޮތް ބަލިމަޑުކަމަށް "އެޓެންޑް" ވާން ވިސްނަން ޖެހޭ ކަމަށެވެ. އަދި އަންހެނުންގެ ކޮމިޓީގެ އިންތިހާބު ވެސް އޮތުމާ އެކީގައި މިކަމުގެ ތެރޭގައި ބައިވަރު މީހުން އުޅޭނެ ކަމަށް ލަފާ ކުރެވޭތީ އިންތިހާބު މިހާރު އޮތް ތާރީހަށް ބޭއްވުން ވަރަށް މުހިންމު ކަމަށް ނަސީމް ވިދާޅުވިއެވެ.\nއަދި އަވަސް ކުރެވޭ ނަމަ، އިންތިހާބު އަވަސް ކުރުން ވެސް މުހިންމު ކަމަށް ނަސީމް ވިދާޅުވިއެވެ.\n"މިހާރު ތިއްބެވި ކައުންސިލަރުންގެ ޝައުގުވެރިކަން ނެތުމުގެ ސަބަބުން މިކަމުގެ ގެއްލުން ދިވެހި ދައުލަތަށް ވަރަށް ބޮޑަށް ކުރިމަތިވަމުން އެބަދޭ،" ނަސީމް ވިދާޅުވިއެވެ.\nނަސީމްގެ ވާހަކަތަކަށް ރައްޔިތުންގެ މަޖިލިހުގެ ނައިބު ރައީސް، އަދި ގަލޮޅު އުތުރު ދާއިރާގެ މެމްބަރު އީވާ އަބްދުﷲ ވަނީ ތާއީދު ކުރައްވައިފައެވެ.\nއީވާ ވިދާޅުވީ ރަށު ތެރޭގައި އެކިއެކި ނިންމުންތައް ނިންމުމުގައި ކައުންސިލްގެ ދައުރު މިވަގުތު މުހިންމު ކަމަށެވެ. އަދި އަލަށް އިންތިހާބު ކުރާ ކައުންސިލްތަކުގައި 33 ޕަސަންޓު އަންހެނުން ތިބޭ އިރު، ކޮރޯނާ ވައިރަހާ ގުޅިގެން ކަންކަން ނިންމުމުގައި އަންހެނުންގެ ބަހެއް ވެސް އޮންނާނެ ކަމަށް އީވާ ވިދާޅުވިއެވެ.\n"އިންސާނީ ނަޒަރަކުން ބަލާއިރު، އަންހެނުންގެ ބަހެއް ހޯދުމަކީ ލާޒިމް ކަމެއް،" އީވާ ވިދާޅުވިއެވެ.\nރައީސް ނަޝީދަށް ފިޔަވަޅު އެޅުމަށް މަޖިލީހުގެ އިދާރާއަށް މަލީހް ގޮވާލައްވައިފި\nސައްލެއަށް ޝަރީފް ފާޑު ވިދާޅުވުމުން ނަޝީދު ނުކުންނެވީ ސައްލެއްގެ ދިފާއުގައި!\nރިޔާސީ ނިޒާމެއްގައި ވަޒީރުން ވަކިކުރުމަކީ ރައީސަށް އޮންނަ ބާރެއް: ޑރ. ދީދީ\nމާޗް 10, 2020 12:45\nރައްޔިތުންނަށް ކޮރޯނާ ޖައްސާފަވެސް އިންތިހާބު ބެއްވޭތޯ ބަލާ.. މިއީ ހަމަ އަނިޔާވެރި ސަރުކާރެއްގެ އަނިޔާވެރި މެމްބަރުންތަކެއް. އަމިއްލަ އެދުމުން ފުރިފަ.\nމާޗް 10, 2020 13:55\nލާދީނީ ސަރުކާރުގެ ރަހުމްކުޑަ އަނިޔާވެރި މެމްބަރުންނައް ސާބަސް...ކުޑަމިނުން އަމިއްލަ ނަފުސާ ތިމާގެ އާއިލާ ދެކެވެސް ކުޑަވެސް ރަހުމެއް ނެތްބަޔެއް މީ...އާންމު ރައްޔިތުންދެކެ ކޮންލޯތްބެއް ވާނީ...ރަހުމުގެ ކަންފުޅެއްވެސް ނުހުނާނެ....އިންތިހާބު ލަސްކުރޭ...ރައްޔިތުންގެ ހައްގުގަ ވަކާލާތު ކުރަން ތިބި ބަޔަކު ރައްޔިޔުންނައް ތިގޮތައް އަނިޔާވެރިވުމުން ގިޔާމަތްދުވަހު ސުވާލު ކުރެވޭނެކަން ޖަވާބު ދާރީ ވާންޖެހޭނެކަން ހަދާން ނައްތާނުލާ....\nމާޗް 10, 2020 14:37\nލޯކަލް ކައުންސިލް އިންތިހާބު އަވަސްކުރުމަކީ ރައްޔިތުންނަށް މިކަމުގެ ފައިދާ ބޮޑުވާނެކަމެއް!\nމާޗް 16, 2020 16:14\nގޭގަ ތިބެގެން ވޯޓްލެވޭނެ އިންތިޒާމް ހަމަޖެހޭނެ ފޯކަލްއިން ގެއަށް ދާނެ ފޮށިހިފައިގެން މަޑުކޮއްލާ އެމްޑީޕީ އަށް މިފަހަރު ވޯޓްނުދޭތި 3ނެތި ނުދޭތި 3ނެތި ދޭވަރެއް ނުވޭ ވެރިކަންލިބުނުފަހުން ނަތީޖާ އަށް ބަލާފަ ރަތްޔިތުންނޭ ވިސްނާ


Thin mas fahun china gai record adhadhakah meehunnah covid-19 jehijje\nތިން މަސް ފަހުން ޗައިނާގައި ރިކޯޑް އަދަދަކަށް މީހުންނަށް ކޮވިޑް-19 ޖެހިއްޖެ\n89 މީހުންނަކީ ޝިންޖިއަންގ އިން ފެނުނު މީހުން\nވައިރަސް ހަށިގަނޑުގައި ހުރިކަމުގެ ނިޝާނެއް ނުފެނި ހުރި 27 މީހަކު ވަނީ ޕޮޒިޓިވްވެފައި\nކ. މާލެ | 29 ޖުލައި 2020 | ބުދަ 17:02 | 11,601\nޗައިނާގައި ކޮވިޑް-19 އަށް ޓެސްޓް ކުރުމަށް މީހުން ކިޔުގައި މަޑުކޮށްލައިގެން - ރޮއިޓަރސް\nތިން މަސްފަހުން ޗައިނާގައި ރިކޯޑް އަދަދަކަށް މީހުންނަށް ކޮވިޑް-19 ޖެހިގެން ރިކޯޑްކުރެވިފައިވަނީ އަންގާރަ ދުވަހު ކަމަށް އެގައުމުގެ ނޭޝަނަލް ހެލްތު ކޮމިޝަނުން ބުނެފި އެވެ.\nއަންގާރަ ދުވަހު ޗައިނާގެ 101 މީހުންނަށް ކޮވިޑް-19 ޖެހިފައިވާ ކަމަށް އެގައުމުގެ ހެލްތު ކޮމިޝަނުން ބުނެއެވެ. މިއީ އޭޕްރީލް މަހުގެ ފަހުން އެގައުމުގައި އެއްދުވަހާ އެންމެ ގިނަ މީހުންނަށް ކޮވިޑް-19 ޖެހުނު ދުވަހެވެ.\nމުޅި ދުނިޔޭގެ 16 މިލިއަނަށްވުރެ ގިނަ މީހުންނަށް މިހާތަނަށް އައިއިރު ކޮވިޑް-19 ޖެހިފައިވާއިރު އަދިވެސް ގިނަ ގައުމުތަކަކުން އަންނަނީ ވައިރަސް ކޮންޓްރޯލްކުރުމަށް ގިނަ މަސައްކަތްތަކެއް ކުރަމުންނެވެ. ޗައިނާ އަކީ އެންމެ ފުރަތަމަ މިވައިރަސް ފެނުނު ގައުމަށްވާއިރު ވައިރަސް ފެތުރުން ކޮންޓްރޯލްކުރުމަށް ގިނަ ފިޔަވަޅުތަކެއް އެޅުމަށްފަހު މިހާރު ޗައިނާ އިން އަންނަނީ އާންމު ހާލަތަށް ރުޖޫޢަވުމަށް މަސައްކަތް ކުރަމުންނެވެ.\nއަންގާރަ ދުވަހު ފެނުނު 101 މީހުންގެ ތެރެއިން 89 މީހުންނަކީ މިވަގުތު ޗައިނާގައި އެންމެ ހަލުވިމިނުގައި ވައިރަސް ފެތުރެމުންދާ ހުޅަނގު ޝިންޖިއަންގ ސަރަހައްދުން ވައިރަސް އަށް ޕޮޒިޓިވްވި މީހުންނެވެ. އެކަކު ފެނުނީ ވެރިރަށް ބެއިޖިންގ އިންނެވެ. ތިން މީހުންނަކީ އެގައުމަށް އެތެރެވެ މީހުންކަމަށް ޗައިނާގެ ނޭޝަނަލް ހެލްތު ކޮމިޝަނުން ބުނެއެވެ.\nމީގެއިތުރުން ވައިރަސް ހަށިގަނޑުގައި ހުރިކަމުގެ ނިޝާނެއް ނުފެނި ހުރި 27 މީހަކު އަންގާރަ ދުވަހު ކޮވިޑް-19 އަށް ވަނީ ޕޮޒިޓިވްވެފަ އެވެ.\nމިހާތަނަށް އައިއިރު ޗައިނާއިން 84060 މީހުންނަށް ވަނީ ކޮވިޑް-19 ޖެހިފައެވެ. އަދި ވައިރަސް ޖެހިގެން 4634 މީހުން ވަނީ މިހާތަނަށް އައިއިރު މަރުވެފަ އެވެ.


HULHUMEEDHOO "ETFA" GE TEAM AAI HEENA ACADEMY GE TEA AAI DHEMEDHU KULHEVEY EKUVERI KAMUGE MATCH HUKURU DHUVAHU HAVEERU\nހީނާ އެކެޑެމީގެ ޓީމަކާ ހުޅުމީދޫ އީޓީއެފްގެ ...\nއިލްޔާސް ލަބީބު ހުޅުދޫގެ ރަށްޔިތުންނާ ބައްދަލުކުރައްވައިފި\nހީނާ އެކެޑެމީގެ ޓީމަކާ ހުޅުމީދޫ އީޓީއެފްގެ ޓީމަކާ ދެމެދު ކުޅެވޭ އެކުވެރިކަމުގެ ފުޓްބޯޅަމެޗް ހުކުރުދުވަހު ހަވީރު\nby vomadmin September 27, 2019\nމަތީގައިވާ ފޮޓޯއާއި ތިރީގައިވާ ފޮޓޯތަކުން ފެނިވަޑައިގަންނަވަނީ ކުރީގެ ކޯޗު އަހުމަދު ސަލީމް (ހީނާ އަހުމަދު ސަލީމު ) ގެ “ހީނާ ފުޓްބޯޅަ އެކެޑެމީ” ގެ 16 އަހަރުން ދަށުގެ ފުޓްބޯޅަ ޓީމެވެ . މިޓީމްވަނީ ބުރާސްފަތި ދުވަހުގެރޭ ދަންވަރު 2:30 ހާއިރު މީދުއަށް އައިސްފައެވެ . މިޓީމާއި މިޓީމްގެ އޮފިޝަލުން މީދުއަށް އައުމުން ހޫނު މަރުހަބާއެއް ކިޔާފައިވެއެވެ.\nހީނާ ފުޓްބޯޅަ އެކެޑެމީގެ 16 އަހަރުން ދަށުގެ ޓީމް މީދުއަށް އައިސްފައި މިވަނީ މީދޫގައި ހިންގާ ” އީޓީއެފްއޭ ހުޅުމީދޫ އެކެޑެމީ ” ގެ އަހަރީ ދުވަސް ފާހަގަކުރުމުގެގޮތުން ހުކުރު ހަވީރު މީދޫ ފުޓްބޯޅަ ދަނޑުގައި ކުޅެވޭ ޚާއްސަ ފުޓްބޯޅަ މެޗްގައި އީޓީއެފްއޭ ހުޅުމީދޫ އެކެޑެމީގެ ޓީމާއި ބައްދަލުކޮށް ކުޅޭމެޗްގައި ބައިވެރިވުމަށެވެ.\nމިމެޗްގެ ކުޅުން އޮންނާނީ ހުކުރުދުވަހުގެ ހަވީރު 4:00 ގައި މީދޫ ފުޓްބޯޅަ ދަނޑުގައެވެ.\nމިމެޗް އިންތިޒާމް ކުރާފަރާތުން އެދިލައްވަނީ މިމެޗްގެ ކުޅުން ބެއްލެވުމަށާ މިމެޗްގައި ކުޅޭ ދެޓީމްގެ ކުޅުންތެރީންނަށް ސަޕޯޓްކުރެއްވުމަށް ވީހާގިނަބަޔަކު މީދޫ ފުޓްބޯޅަ ދަނޑަށް ހުކުރުދަވަހު ހަވީރު ވަޑައިގެންދެއްވުމެވެ\nރޭ ދަންވަރު މީދުއަށް އައިސްފައިވާ “ހީނާ ފުޓްބޯޅަ އެކެޑެމީ” ގެ 16 އަހަރުން ދަށުގެ ފުޓްބޯޅަ ޓީމާއެކު ރާއްޖޭގެ ގައުމީޓީމްގެ ކުރީގެ ކެޕްޓަން އިމްރާނުވެސް މީދުއަށް ވަޑައިގެންފައިވެއެވެ. އިމްރާންވެސް މީދުއަށްވަޑައިގެންފައިވަނީ ހުކުރުދުވަހު ހަވީރު ކުޅެވޭ ފުޓްބޯޅަމެޗްގައި ޚާއްސަ މެހުމާނެއްގެ ގޮތުން ބައިވެރިވެވަޑައިގެންނެވުމަށެވެ.\nޖޯލިއަންސް މިކްސް ވޮލީ މުބާރާތުގެ ޗެމްޕިއަންކަން ޓީމް އަލްފައިން ހޯދައިފި\nފޭދޫ ވޮލީ ކޯޓްގައި ކުރިއަށް ގެންދިޔަ ޖޯލިއަންސް މިކްސް ވޮލީ މުބާރާތުގެ ޗެމްޕިއަންކަން ޓީމް އަލްފައިން ހޯދައިފިއެވެ. ޓީމް ...\nvomadmin January 11, 2019\nމުއްސަދުގެ ގޯލުން ގައުމު އެފްސީގެ މައްޗަށް އެފްސީ ޝައުގު ކުރި ހޯދައިފިއެވެ. މިހާރު މީދޫގައި ކުރިއަށް ގެންދާ ގަންބުރި ...\nޝަރަފުއްދީން ކަޓުވާލާ ހުޅުދޫ ސްކޫލްފައިނަލަށް\nމަމެން އައްޑޫސިޓީ އިންޓަރ ސްކޫލް ފުޓްބޯޅަ މުބާރާތުގައި ހިތަދޫ ޝަރަފުއްދީން ސްކޫލް ކަޓުވާލާ، ހުޅުދޫ ސްކޫލް ފައިނަލަށް ދަތުރުކޮށްފިއެވެ. ...\nvomadmin April 27, 2019\nއައިއެސްއޭ ސްޓްރީޓް ކަޕް 2018\nފިތުރު އީދުގެ މުނާސަބާ ފާހަގަކުރުމުގެ ގޮތުން މިމަހުގެ 14 ވަނަ ދުވަހުގެރޭ ” އައިއެސްއޭ ސްޓްރީޓް ކަޕް 2018 ...\nvomadmin June 18, 2018\nގައުމު ސްޓްރީޓް ކަޕް : މިއަދުގެ މެޗުވެސް ބީރިކަނާ ކާމިޔާބުކޮށްފި\nގައުމު އެފްސީން އިންތިޒާމުކޮށްގެން މީދޫގައި ބާއްވާ “ގައުމު ސްޓްރީޓް ކަޕް” ފުޓްބޯޅަ މުބާރާތުގެ މިއަދު ހަވީރު ކުޅުނުމެޗް އެފްސީ ...


AFC Cup : Maziya ah dhe million rufiyaa ah vure bodu gellumeh | Mihaaru\nއޭއެފްސީ ކަޕް: މާޒިޔާ އަށް ދެ މިލިއަން ރުފިޔާ އަށް ވުރެ ބޮޑު ގެއްލުމެއް\nއޭއެފްސީ ކަޕްގައި މާޒިޔާގެ އަސަދުﷲ (ވ) އަބަހާނީ ކުޅުންތެރިއަކު ކައިރިން ބޯޅަ ހިފައިގެންދަނީ--. ފޮޓޯ:ނިޝާން އަލީ/މިހާރު\n13 ސެޕްޓެމްބަރ 2020 - 13:55\nމާޒިޔާ އިން މި އަހަރުގެ އޭއެފްސީ ކަޕާ ކުރިމަތިލީ ވަރަށް ރަނގަޅު ތައްޔާރީތަކަކާ އެކީ އެވެ. އެ ޓީމުން ވަނީ ކޮލިފައިން ބުރުގައި ބަންގްލަދޭޝްގެ ޑާކާ އަބަހާނީ އާއި ސަރަހައްދުގެ ގަދަބާރު އިންޑިއާގެ ބެންގަލޫރު އެފްސީ ކަޓުވާލައި މުބާރާތުގެ ގްރޫޕް ސްޓޭޖުން ފުރުސަތު ހޯދައިފަ އެވެ. ގްރޫޕް ސްޓޭޖުގެ ފުރަތަމަ މެޗުގައި ރަށުން ބޭރުގައި އިންޑިއާގެ ޗެންނާއީ ސިޓީއާ 2-2 އިން އެއްވަރުވި މެޗު ކުޅުނު ފަހުން އޭއެފްސީން މުބާރާތް މެދުކަނޑާލީ އެވެ. އެއީ ކޮވިޑް-19 ހަލުވިކަމާ އެކު ފެތުރެމުންދާތީ އެވެ.\nއޭއެފްސީން ކްލަބްތަކާއި މެމްބަރު އެސޯސިއޭޝަންތަކާ އެކީ ބޭއްވި ބައްދަލުވުމަށް ފަހު މުބާރާތް ސެންޓްރަލައިޒްކޮށް ކުރިއަށް ގެންދަން ރޭވި އެވެ. އެ ގޮތުން ދެކުނު އޭޝިއާ ސަރަހައްދުގެ ގްރޫޕްގެ މެޗުތައް ހޯސްޓް ކުރަން ރާއްޖޭން ބިޑްކޮށް އެ ފުރުސަތު ހޯދި އެވެ. ރާއްޖޭގައި އަންނަ މަހު 23 އިން ނޮވެމްބަރު ހަތަރަަށް މެޗުތައް ކުޅެން ރާވައި ޝެޑިއުލް ވެސް އާންމުކުރުމަށް ފަހު އޭއެފްސީން މިދިޔަ ބުރާސްފަތި ދުވަހަކު ބޭއްވި އެ ފެޑެރޭޝަނުގެ ހިންގާ ކޮމިޓީގެ ބައްދަލުވުމަކަށް ފަހު ނިންމީ މުބާރާތް ކެންސަލްކުރާށެވެ. އެއީ ބައެއް ގްރޫޕްތަކުގެ މެޗުތައް ހޯސްޓްކުރާނެ ގައުމެއް ނުލިބުމުންނެވެ.\nAFC Cup cancel koffi\nއޭއެފްސީ ކަޕް ކެންސަލްކުރަން ނިންމިއިރު މި ސަރަހައްދުން މުބާރާތަށް ޕްރެކްޓިސް ފަށާފައިވާ ހަމައެކަނި ކްލަބަކީ މާޒިޔާ އެވެ. އެ ޓީމުން ޕްރެކްޓިސް ފެށީ ކުޅުންތެރިންނަށް ދޭން ޖެހޭ އެޑްވާންސް ފައިސާ ހަމަޖައްސައިދީ އާ ކޯޗަކަށް މުހައްމަދު ނިޒާމް (ނިޒާމްބެ) ވެސް ގެނެސްގެންނެވެ. ވަރަށް ރަނގަޅު ތައްޔާރީތަކަކާ އެކު މާޒިޔާ އިން އުއްމީދާ އެކު މަސައްކަތްކުރަނިކޮށް ހުރިހާ ކަމެއް ބަދަލުވީ މުބާރާތް ކެންސަލްވުމުންނެވެ.\n"ފުޓްބޯޅައިގެ ހަރަދަކީ މި ވަގުތަށް ބަލާއިރު މާޒިޔާ އިން ގެއްލުމުގައި ކުރާ ކަމެއް. މިކަމަށް އޮންނަ ޝައުގުވެރިކަމެއްގެ ބޮޑުކަމުން ކްލަބުން މާ ބޮޑު ބަދަލެއް ލިބޭތީ ކުރާ ކަމެއް ނޫން. އެ ވިސްނުމުގައި އޭއެފްސީ ކަޕަށް ވަރަށް ހަރަދުކޮށްގެން ވަރަށް ވަރުގަދަ އަށް ތައްޔާރުވެގެން ޕްރެކްޓިސް ފަށާފައި އޮއްވާ މުބާރާތް ކެންސަލް މިވީ. މިއީ ފޫނުބެއްދޭނެ ގެއްލުމެއް،" މާޒިޔާގެ ޖެނެރަލް ސެކްރެޓަރީ އަބްދުލްވައްހާބް (ވައްކޭ) މިއަދު "މިހާރަ"ށް ވިދާޅުވި އެވެ.\n"ހަގީގަތުގައި އޭއެފްސީ ކަޕް ކެންސަލްކުރުމުން މާޒިޔާ އަށް މާލީ ގޮތުން ބަލާއިރު2މިލިއަނަށް ވުރެ ބޮޑު ގެއްލުމެއް މިވީ،"\nމާޒިޔާ އިން މި ފަހަރުގެ އޭއެފްސީ ކަޕަށް ތައްޔާރުވީ ގްރޫޕް ސްޓޭޖު ފަަހަނައަޅައި ދެވޭ ވަރުގެ ޓީމެއް އެކުލަވާލައިގެންނެވެ. ބިދޭސީ ކުޅުންތެރިން ޓީމަށް ގެނައުމުގައި ވެސް ބެލީ އެ ފެންވަރު ހުރި ކުޅުންތެރިން ގެންނާށެވެ. އޭއެފްސީ ކަޕަށް ހާއްސަކޮށް ވިސްނައިގެން އެ ކުޅުންތެރިންގެ ކޮންޓްރެކްޓް ހަދައި ހުރިހާ ކަމެއް ކޮށް މުބާރާތް ކެންސަލްކުރަން ޖެހުމުން މިހާރު އެ ކުޅުންތެރިންނާ ވާހަކަ ދައްކައިގެން ހައްލުތަކެއް ހޯދަން މަސައްކަތްކުރާ ކަމަށް ވައްހާބު ވިދާޅުވި އެވެ.\n"މި އޮތީ މާލީ ގޮތުން ބަލާއިރު އަދަވަޅަކަަށް ވެއްޓިފައި. މިކަމުން އަރައިގަންނަން ކްލަބްގެ ޗެއާމަން އަހުމަދު ސާޖިދު ވެސް ވަރަށް ބޮޑު އެއްބާރުލުމެއް އެބަދެއްވާ. ދެން އެފްއޭއެމްގެ ރައީސް ބައްސާމް އަދީލް ޖަލީލް ވެސް އެހީތެރިވެދެއްވާ. ސްޕޯޓްސް މިނިސްޓަރު އަހުމަދު މަހުލޫފް ވެސް އަޅުގަނޑުމެންނާ ވަނީ ބައްދަލުކަރައްވާފައި،" ވައްހާބު ވިދާޅުވި އެވެ.\nބަދަލު ހޯދަން އޭއެފްސީ އަށް ސިޓީ އެއް\nއޭއެފްސީ ކަޕްގެ ސެންޓްރަލައިޒްކޮށް ބާއްވަން ޕްލޭން ކުރިއިރު އޭއެފްސީން ކްލަބްތަކަށް ދޭނެ މާލީ އެހީތައް ވަނީ އެ ޓީމުތަކަށް އަންގައިފަ އެވެ. އެ ގޮތުން މީޑިއާގައި އާންމުވި ރިޕޯޓްތަަކަށް ބަލާއިރު ސެންޓްލައިޒްކޮށް އެއް ގައުމެއްގައި މުބާރާގުގެ މެޗުތައް ބާއްވަން ނިންމިއިރު މާލީ އެހީގެ ގޮތުގައި ކޮންމެ ޓީމަކަށް މަދުވެގެން 90،000 ޑޮލަރު (1.3 މިލިއަން ރުފިޔާ) ދޭން ހިމަނާފައިވެ އެވެ. އަދި އެހެނިހެން ގޮތްގޮތުން ދޭ އެހީ ހިމަނާނަމަ އެ އަދަދު އިތުރުވާނެ އެވެ.\nމާޒިޔާ އެކޭ އެއްގޮތަށް އޭއެފްސީ ކަޕަށް ދެން ބޮޑު ހަރަދެއް ކޮށްގެން ތައްޔާރުވި ޓީމަކީ ބަންގްލަދޭޝްގެ ޗެމްޕިއަން ބަޝުންދުރާ ކިންގްސް އެވެ. އޭއެފްސީ ކަޕް ކެންސަލްކުރަން ނިންމިއިރު ބަޝުންދުރާ އިން ވަނީ އެ މުބާރާތަށް ތައްޔާރުވާން އެ ޓީމުން ގެނައި ބިދޭސީ ތިން ކުޅުންތެރިން ގެނެސްފަ އެވެ. ބަންގްލަދޭޝްގެ މީޑިއާ އަށް ބަޝުންދުރާ އިން ދިން އިންޓަވިއުއެއްގައި ވަނީ އޭއެފްސީ ކަޕް ކެންސަލްކުރުމުން އެ ކްލަބަށް ލިބުނު ގެއްލުމުގެ ބަދަލެއް ހޯދަން އޭއެފްސީ އަށް ހުށަހަޅާނެ ކަމަށް ބުނެފަ އެވެ.\nމާޒިޔާގެ ނޫސްވެރިންގެ ބައްދަލުވުމެއްގެ ތެރެއިން ވައްހާބު ވާހަކަ ދައްކަވަނީ.--ފޮޓޯ: މިހާރު ފައިލް ފޮޓޯ\nވައްހާބު ވިދާޅުވީ އެފްއޭއެމާ މަޝްވަރާ ކުރުމަށް ފަހު މާޒިޔާގެ ވިސްނުން ހުރީ ވެސް އޭއެފްސީ އަށް ހުށަހެޅުމަށް ކަމަށެވެ.\n"ހަގީގަތުގައި ދުނިޔޭގައި ވެސް މާލީ ގޮތުން އެތައް ދަތިތަކެއް ހުރި ދުވަސްވަރެއްގައި މި ވަރުގެ މާލީ އަޑިގަނޑަކަށް ކްލަބް މިދިޔައީ. އޭއެފްސީ ކަޕް ކެންސަލް މިވީ ޝެޑިއުލް ނެރެފައި އޮއްވައި އަދި މާޒިޔާ އިން ޕްރެކްޓިސް ވެސް ފަށާފައިވަނިކޮށް. މި ހުރިހާ ކަމަކަށް ބަލާއިރު މާޒިޔާ އަށް ކުރިއަށް ދިއުމުގައި މި ހުރި ދަތިތަކުން އަރައިގަންނަން އޭއެފްސީ އަށް ވެސް ލިޔުމަށް ކްލަބުން ވިސްނަނީ،" ވައްހާބު ވިދާޅުވި އެވެ.\nއޭއެފްސީ ކަޕަށް ޕްރެކްޓިސް ފެށި ނަމަވެސް މުބާރާތް ކެންސަލްވުމުން މާޒިޔާ އިން މިހާރު ވަނީ އެ ޓީމުގެ ޕްރެކްޓިސްތައް ހުއްޓާލައިފަ އެވެ. އަލުން ޕްރެކްޓިސް ފަށަން ނިންމާފައިވަނީ ލޯކަލް ސީޒަން ފަށާ ދުވަހެއް ފައިނަލްވުމުން އެކަށީގެންވާ ޕްރީ ސީޒަނެއް ފުރިހަމަ ކުރެވޭނެ މުއްދަތެއްގެ ތެރޭގަ އެވެ. ވައްހާބު ވިދާޅުވީ މާޒިޔާ އަށް އިތުރު ގެއްލުމެއް ލިބުމުން ދެން ސަލާމަތްވާން އޮތީ މި އަހަރު ތެރޭގައި ލޯކަލް ސީޒަން ފެށިގެން ކަމަށެވެ.\n"ދެން އެންމެ މުހިއްމު ކަމަކީ މި އަހަރު ތެރޭގައި ލޯކަލް ސީޒަން ފެށުން. އެކަން އެ ގޮތަށް ވާނެ ކަމުގެ ފެހި ސިގްނަލެއް އެފްއޭއެމްގެ ފަރާތުން ލިބިފައިވަނީ. އެކަމަކު އެވެސް އެއްކޮށް ޔަގީނެއް ނޫން އެއީ ކޮވިޑް-19ގެ ކަންތައްތަކުގެ ހާލަތު ވެދާނެ ގޮތެއް ނޭނގޭތީ. ހަގީގަތުގައި ދެން މި އަހަރު ލޯކަލް ސީޒަން ނުފެށިއްޖެނަމަ މާޒިޔާ އަށް ކުރިމަތިވާނީ ރިހޭ ފައި މައްޗަށް ފޮއި ވެއްޓުން ފަދަ ހާލަތަކަށް،" ވައްހާބު ވިދާޅުވި އެވެ.\nރާއްޖޭގެ ކްލަބްތަކުގެ ތެރެއިން ގަވާއިދުން ކުޅުންތެރިންނަށް މުސާރަ ދޭ ހަމައެކަނި ކްލަބަކީ މާޒިޔާ އެވެ. އެ ޓީމުގައި މި ވަގުތު ތިބި ކުޅުންތެރިންނަށް ބަލާއިރު ގައުމީ ޓީމަށް ނިސްބަތްވާ ގިނަ ކުޅުންތެރިން އެބަތިއްބެވެ. ފުޓްބޯޅަ ސީޒަން މި އަހަރު ފަށަން އެފްއޭއެމުން މަސައްކަތްތަކެއް ކުރަމުން އަންނައިރު، ވައްހާބު ވިދާޅުވީ ކުޅުންތެރިންގެ ހައްގަށްޓަކައި ކޮންމެހެނެއް ވެސް ފުރުސަތު ލިބުނުހާ އަވަހަކަށް ސީޒަން ފަށަން ޖެހޭ ކަމަށެވެ.\n"ވަރަށް ގިނަ ކުޅުންތެރިން އެބަތިބި ފުޓްބޯޅައިން ދިރިއުޅުމަށް އާމްދަނީ ހޯދާ. އެ ކުޅުންތެރިންނަށް ކައިގެން ބޮއެގެން އުޅެވޭނެ މަގެއް އޮތީ ސީޒަން ފަށައިގެން މުސާރަ ވެސް ހިނގަން ފެށީމަ. އެކަން ވާން އޮތީ ފުރުސަތު ލިބުމުން ސީޒަން ފަށައިގެން،" ވައްހާބް ވިދާޅުވި އެވެ.\nދުނިޔޭގެ އެކި ހިސާބުތަކަށް ބަލާއިރު އެކި ގައިޑްލައިންތަކާއި ޕްލޭންތައް ހަދައިގެން ފުޓްބޯޅަ ސީޒަންތައް އަންނަނީ ފަށަމުންނެވެ. ވައްހާބު ވިދާޅުވީ ރާއްޖޭގެ ފުޓްބޯޅަ ސީޒަން ވެސް ގައިޑްލައިންތަކެއްގެ ތެރެއިން ސިއްހީ މާހިރުންގެ ލަފަޔާ އެކީ ވީ އެންމެ އަވަހަށް ފެށުމަކީ މާޒިޔާ އިން އެދޭ ގޮތް ކަމަށެވެ. އެންމެ ފަހުން އެފްއޭއެމުން ދިން މައުލޫމާތުތަކަށް ބަލާއިރު ފުޓްބޯޅަ ސީޒަން ފަށަން މަސައްކަތްކުރަނީ އަންނަ ޑިސެމްބަރު މަހު އަށް ވަނަ ދުވަހު އެވެ.\nމާޒިޔާ ސ.ރ.ކ އޭއެފްސީ ކަޕް\nހަގީަތުގައި، ސީޒަން ފަށަން މަސައްކަތްކޮށްފިއްޔާ ފެށޭނެ. މިގައުމަށްވުރެ ކޮވިޑް ލޮކްޑައުން މާބޮޑުގައުމުތަކުގައި، ސީޒަން ފަށއިގެން އެކުޅެނީ. މިގައުމުގެ ލީގުބަލަން މާގިނަ ބަޔަކު ނުވަންނައިރު، ނުފެށޭނީ، އެސޯސިއަޝަނުގެ ކަންނެތްކަމުން.\nމޭޒު ދަށުން ތިޔަކަންވެސް ނިންމާލާ ބސމ އާއި ގުޅައިގެން.\nބަޔަކަށް ގެއްލުމެއްދީފަ ތިމާމެނަށްވަކިސަލާމަތް ނުވެވޭނެކަން މިހާރު މާޒިޔާއަށް ވިސްނޭނެކަމަށް ހީކުރަން\nބއސމ އެބައި ދޭނެއެއްނު.. ހެހެ\nމާޒިއާވެސް ދަންނަން ޖެހޭ ހަގީގަތަކީ މިވައިރެހަކީ ގޮތްނޭގޭ އާވައިރަހެއް، އެއާބެހޭ އެއްޗެހި އެގެމުންދާވަރަކުން ފިޔަވަޅު އަޅަމުންދަނީ ، އަސްލު ހައްލު ކަމަށްވާ ވެކްސިން ބޭނުން ކުރެވޭނެ ދުވަހެއްވެސްނޭގޭ. އެހެންވީމާ ދުނިޔޭގެ އެންމެންވެސް މިއުޅެނީ ބޮޑުވޭނެއްގަ މާޒިއާ އެކަންޏެއްނޫން. އެތައްބައެއްގެ ވަޒީފާ ގެއްލިއްޖެ، މުސާރަ ކުޑަވެެއްޖެ، މުޅިގައުމުވެސް އޮތީ ކިރިއަކިރިއާ، ތިބޭފުޅުން އެކަންޏެއްނޫން މިލިއަނުން ގެއްލުންވެގެން އުޅެނީ.\nމާޒިއާ ދައްކާނީ މާޒިއާއަށް ލިބުނު ގެއްލުމުގެ ވާހަކަ ދެއްތޮ؟\nދިވެހި ވިޔަފާރިވެރިންނަކަށް ނުވިސްނޭ ކަމެއްދޯ މިއީ. ހުރިހާ ޚަރަދެއްވެސް ކުރަނީ އަންދާޒާކުރާ ފައިދާ ލިބޭނެކަމުގެ 100% ގެރެންޓީއާއެކު. އަސްލު ޚަރަދުކުރަންވާނީ އަތުގަހުރިއެއްޗެކަށް ބަލާފަ، ހީނުކުރާފަދަ ކަމެއް ހިނގާފާނެކަމަށް ވިސްނައިގެން. މިންވަރަށް އީމާންވުމުގެ ބައި އެބަޖެހޭ އަހަރުމެން ކިބައިގަ އަށަގަނުވަން.\nއެފްއޭއެމަކީ ވަކި ބައެއްގެ ބާރުވެރިކަމުގާ ހިންގާތަނެއް ވީމާ ކުލަބުތަކައްވާ ގެއްލުން ކުޑަކުރާކައް މަސައްކަތެއް ނުކުރާނެ އަބަދުވެސް ބަލާނީ އަމިއްލަ މަސްލަހަތައް މިސާލަކައް ރާއްޖޭގެ ބޮޑެތި ކުލަބް ތަކައްހަދާލި ގޮއެއްބަލާ ( ނިއު ވިކްޓްރީ ވެލެންސިޔާ ) ރާއްޖޭގެ ފުޓްބޯޅަ މިވަނީ ހަލާކު\nމާޒީން ފެންނަންއޮތީ މުޅި ފުޓުބޯޅައިގެ މަސްލަހަތައްްވުރެ އަމިއްލަ ފައިދާ އިސްކުރިތަން. ގިނަ ބަޔަކަށް އެކަންް އެނގޭތީ މިހަބަރަށް ހެޕީ ރިއެކްޓް އެހާ ގިނައީ..\nއެހެންވެ ދޯ މިބުނަނީ ނިއުއާ ޖައްސާލަފަ އޮވެގެން ވީ މޮޅެއް އެބައޮތް\nކަމެއްގޯސްކޮށް ކޮށްފައެކަން ރަނގަޅުކުރަން ކިތަންމެ ބޭނުންވިޔަސް ދެނެއްރަނގަޅެއް ނުވާނެއެވެ. ދެރަގޮތެެއްވާކަށް ނެތިން! އެކަމް އެފްއޭއެމް ބަދަލުވާނެ ދުވަހަކަށް އެދެން!


މީރާގެ އިންފޮމޭޝަން އޮފިސަރ އަދި މީޑީއާ އޮފިސަރ އައްޔަން ކުރުން\nޤާނޫނު ނަންބަރު 2014/1 (މަޢުލޫމާތު ހޯދައި ލިބިގަތުމުގެ ޙައްޤުގެ ޤާނޫނު) ގެ 36 ވަނަ މާއްދާގެ (ހ) ގެ ދަށުން މީރާގެ އިންފޮމޭޝަން އޮފިސަރުގެ ގޮތުގައި އެ އޮތޯރިޓީގެ ޑިރެކްޓަރ، ޓެކްނިކަލް ސަރވިސް އެންޑް ޕްލޭނިންގ، އަސްމާ ޝަފީޢު (ފޯން: 3339545) ހަމަޖައްސައިފިއެވެ.\nމިޤާނޫނުގެ ދަށުން މަޢުލޫމާތު ސާފުކުރަން ބޭނުންވާ ފަރާތްތަކުން MIRA 907 (މަޢުލޫމާތު ހޯދައި ލިބިގަތުމުގެ ހައްޤުގެ ޤާނޫނުގެ ދަށުން މަޢުލޫމާތަށް އެދޭ ފޯމް) ފުރިހަމަ ކުރުމަށްފަހު އެ އޮތޯރިޓީއަށް ހުށަހެޅުމުން ޤާނޫނުގައިވާ ގޮތުގެމަތިން މައުލޫމާތު ދެވޭނެއެވެ. މި ފޯމް މީރާގެ ވެބްސްއިޓް www.mira.gov.mv އަދި އެ އޮތޯރިޓީގެ ޓެކްސްޕޭޔަރ ސަރވިސް ސެންޓަރުގައި ލިބެން ހުންނާނެއެވެ.\nމީގެ އިތުރުން ޤާނޫނު ނަންބަރު 2010/3 (ޓެކްސް ނެގުމާ ބެހޭ އިދާރީ ޤާނޫނު) ގެ 16 ވަނަ މާއްދާގެ (ރ) ގެ ދަށުން މީރާއިން ކަނޑައަޅަން ޖެހޭ މީޑިއާ އޮފިސަރުގެ ގޮތުގައި އެ އޮތޯރިޓީގެ ޑިރެކްޓަރ ޖެނެރަލް، އޮޑިޓް އެންޑް އިންވެސްޓިގޭޝަން، ފަތުހުﷲ ޖަމީލް (ފޯން: 3339530) އައްޔަން ކޮށްފައިވެއެވެ.\nމީރާއަކީ މިހާތަނަށް ވެސް މި އޮތޯރިޓީން ކުރަމުންދާ މަސައްކަތްތައް ދެ ފުށް ފެންނަ އުސޫލަކުން ކުރަމުން ދާ މުއައްސަސާއެކެވެ. އަދި މިކަން މި އޮތޯރިޓީން ގަވާއިދުން ނެރެމުންދާ ރެވެނިއު ރިޕޯޓްތަކާއި އިތުރު ޕަބްލިކޭޝަންސްތަކުން އެނގިގެން ދާނެއެވެ. އަދި މަޢުލޫމާތު ހޯދައި ލިބިގަތުމުގެ ޙައްޤުގެ ޤާނޫނުގެދަށުން މަޢުލޫމާތު ހޯއްދެވުމަށް މީރާއަށް ހުށަހަޅުއްވާ ފަރާތްތަކަށް ޤާނޫނުގެ ދަށުން ދޭންޖެހޭ ފުރިހަމަ އެއްބާރުލުން މީރާއިން ދޭނެއެވެ.


Pay Commission ah beyfulhun ayyan kurahvaifi\nޕޭ ކޮމިޝަނަށް ބޭފުޅުން އައްޔަނުކުރައްވައިފި\n"ނޭޝަނަލް ޕޭ ކޮމިޝަން" ގައި މިހާތަނަށް ތިއްބެވި ބޭފުޅުން ވަކި ކުރައްވައި، ދައުލަތުގެ މުސާރައިގެ ސިޔާސަތުގެ ޤާނޫނު ގެ6ވަނަ މާއްދާގެ (ނ) ގެ ދަށުން އެ ކޮމިޝަނަށް ރައީސުލްޖުމްހޫރިއްޔާ އިބްރާހީމް މުޙައްމަދު ޞާލިޙް ބޭފުޅުން އައްޔަނު ކުރައްވައިފިއެވެ.\nޕޭކޮމިޝަނަށް އައްޔަން ކުރައްވާފައިވަނީ ހަތަރު ބޭފުޅެކެވެ. އެބޭފުޅުންނަކީ:\n1. މަރްޔަމް ނިޔާފް މުޙައްމަދު، ހ ނީލަމް\n2. ޢަފާފް އިބްރާހީމް ޢަލީދީދީ، ވ. މިންނަތް\n3. ޢަބްދުﷲ ޢަލީ، ރޯނުގެ، ހދ. ހަނިމާދޫ\n4. ފާޠިމަތު ޝާނާ ފާރޫޤު، ހ ލަންސިމޫގެ\nމި ބޭފުޅުންގެ ތެރެެިން "ނޭޝަނަލް ޕޭ ކޮމިޝަން" ގެ ނައިބު ރައީސް ކަމަށް ހަމަޖައްސަވާފައިވަނީ މަރްޔަމް ނިޔާފް މުޙައްމަދެވެ.\nޕޭކޮމިޝަން ރައީސް އޮފީސް ސިޔާސީ މަޤާމުތައް


އިސްލާމިކް ސެންޓަރުގެ އުތުރު މަގު ފުޅާކުރުމުގެ މަސައްކަތް ފަށައިފި – Ungoofaaru\nބަނޑޭރިގަނޑު/ޚަބަރު/އިސްލާމިކް ސެންޓަރުގެ އުތުރު މަގު ފުޅާކުރުމުގެ މަސައްކަތް ފަށައިފި\nއަލް މަރުހޫމް ޑރ އަފްރާޝީމް އަލީގެ ހަނދާނުގައި އުނގޫފާރުގައި ބިނާ ކުރަމުންދާ އިސްލާމިކް ސެންޓަރުގެ އުތުރުން އޮތްމަގު ފުޅާ ކުރުމުގެ މަސައްކަތް ފަށައިފިއެވެ.\nއުނގޫފާރު ކައުންސިލްގެ ނައިބް ރައީސް އަލްފާޟިލް މުހައްމަދު އަފްލާހް އުނގޫފާރު ޑޮޓް ކޮމްއަށް މައުލޫމާތު ދެއްވަމުން ވިދާޅޫވީ ކުރިން 15 ފޫޓު ފުޅާ މިމަގު މިހާރު ފުޅާ ކުރަނީ 35 ފޫޓަށް ކަމަށެވެ. އަފްލާހު ވިދާޅުވީ މިމަގު ފުޅާ ކުރަން ނިންމީ މިފަދަ ބޮޑު މުހިއްމު އިމާރާތެއްގެ ވަށައިގެންވާ މަގުތަކަކީ އެކަށީގެންވާ ފުޅާ މިނެއްގައި ޖާގަ ތަނަވަސްކޮށް ހުރުމަކީ ވަރަށް މުހިއްމު ކަމެއްކަމަށް ކައުންސިލަށް ޤަބޫލުކުރެވޭތީ އާއި އަދި މިމަގު މިގޮތަށް ފުޅާ ކުރެވެން އޮތީމައި ކަމަށެވެ.\nމަގު ފުޅާ ކުރުމުގެ ގޮތުން އިސްލާމިކް ސެންޓަރުގެ ވަށާފާރުގެ އުތުރުފަރާތު ފައުންޑޭޝަން ނަގާ އެފާރު އެތެރެއަށް ޖައްސަން ޖެހޭނެއެވެ. މިފާރު ނުރާނާ މިއަދާ ހަމައަށް ލަސްކޮށްފައިވަނީވެސް މިމަގު ފުޅާކުރުމަށް ކައުންސިލުން މަސައްކަތް ކުރަމުން ދާތީއެވެ.


Hathiyaaraa eku sifainge thamreeneh Kahdhoogai\nހަތިޔާރާއެކު ސިފައިންގެ ތަމްރީނެއް ކައްދޫގައި\nސިފައިން އެ މީހުންގެ ބަޑި މުބާރާތަށް ތައްޔާރުވުމުގެ ހަރަކާތެއްގައި: ކައްދޫގައި މިމަހުގެ 31 ވަނަ ދުވަހާއި އަންނަ މަސްތެރޭގައި ތަމްރީނުތަކެއް ބާއްވާނެ -- ފޮޓޯ: އެމްއެންޑީއެފް\nމަދަނީ ހިދުމަތަށް ބޭނުން ކުރާ އިސްކަންދަރު އަސްކަރީ ވައިގެ ބަނދަރު، އޮންނަ ލ. ކައްދޫގައި ހަތިޔާރާއެކު ތަމްރީނުތަކެއް ބާއްވަން ސިފައިން ތައްޔާރުވެއްޖެ އެވެ.\nސިފައިންގޭން ބުނީ މި ތަމްރީނު ކުރިއަށް ގެންދާނީ މި މަހުގެ 31 ވަނަ ދުވަހާއި އަންނަ މަހުގެ ދެވަނަ ދުވަހާއި ހަ ވަނަ ދުވަހާއި އަށް ވަނަ ދުވަހު ކަމަށެވެ. ތަމްރީނުތައް އޮންނަނީ ކޮންމެ ދުވަހެއްގެ އިރުއޮއްސި 6:00 އިން ދަންވަރު 12:00 އަށް ކައްދޫ ޓްރެއިނިން ސެންޓަރުގަ އެވެ.\nތަމްރީނުތަކުގައި ފިސްތޯލަ އާއި ރައިފަލާ މެޝިން ބަޑި އާއި ފްލޭޔާސް ބޭނުން ކުރާނެ އެވެ. އަދި 5000 މީޓަރަށް ވައިގެ ސަރަހައްދު ބޭނުންކުރާނެ އެވެ. ވައިގެ ސަރަހައްދު ބޭނުންކުރާނެ އެންމެ އުސްމިނަކީ 300 މީޓަރެވެ. އެންމެ ތިރިމިނަކީ ސީ-ލެވެލް އެވެ. ވައިގެ ސަރަހައްދު ބޭނުން ކުރާނީ ކައްދޫ ޓްރެއިންނިން ސެންޓަރުގެ ރޭންޖުން އިރު ދެކުނަށެވެ.\nކައްދޫގައި ސިފައިން ތަމްރީނުތަކެއް ކުރުއަށް ގެންދިޔުމަށް ނިންމާފައިވާއިރު އެ ރަށުގައި ގިނަ އަދަދަކަށް އިންޑިއާ ސިފައިން ވެސް ތިބެ އެވެ. މި ތަމްރީނުތަކުގައި އިންޑިއާ ސިފައިން ބައިވެރިވާ ކަމެއް ވެސް ނުވާ ކަމެއް ވެސް ސާފެއް ނުވެ އެވެ.\nއެމްއެންޑީއެފް ކާޑެއްދޫ އެއާޕޯޓް\nސިފައިންގެ ތަމުރީނުތަކެއް ގިރިފުށްޓާއި ކައްދޫގައި


ނޫސް ބަޔާން: އައްޑޫ ސިޓީއަކަށް ހެދުމަށް ކުރާ މަސައްކަތަށް ހުރަސް އެޅުމަށް އިދިކޮޅު ފަރާތްތަކުން ކުރާ މަސައްކަތް ކުށްވެރިކުރުން – Maldivian Democratic Party\nއައްޑޫއަށް ނިސްބަތްވާ ޕާޓީއެއް ކަމަށް ބުނާ ޑރ. ހަސަން ސައީދުގެ ގައުމީ ޕާޓީގެ ޑެޕިއުޓީ ލީޑަރު އިމާދު ޞޯލިޙް، ސިޔާސީ ބޭނުކަށްޓަކައި އައްޑޫގެ ލޮބުވެތި ރައްޔިތުންގެ ވިންދާ އިޙްސާސްތަކަށް ބެލުމެއްނެތި އައްޑޫ ސިޓީއަކަށް ހެދުމަށް ހުރަސްއެޅުމުގެ ގޮތުން މަސައްކަތް ކުރަމުންދާތީ، މިކަން އެންމެ ހަރުކަށި އިބާރާތުން ކުށްވެރިކުރަމެވެ.\nއިދިކޮޅު ފަރާތްތަކުން ރައްޔިތުންގެ ވިންދާ އިޙްސާސްތަކާ ދެކޮޅަށް ސަރުކާރުގެ ކޮންމެ ނިންމުމަކަށް ޖެއްސުންކުރަމުންދިޔަ ނަމަވެސް، ދިވެހިރައްޔިތުންނަށްޓަކައި، މި ދިވެހި ރާއްޖޭގެ ތަރައްޤީއާއި ކުރިއެރުމަށްޓަކައި އެމްޑީޕީން ކުރަމުން މިގެންދާ މަސައްކަތްތަކަށް ކުޑަ ނަމަވެސް މަޑުޖެހުމެއްނެތެވެ.\nއައްޑޫ ސިޓީއަކަށް ހެދުމަށް އެއަތޮޅުގެ ރައްޔިތުން ކުރަމުންދާ ޖިހާދުގައި އެމްޑީޕީގެ ލީޑަރޝިޕާއި، މިޕާޓީގެ 45000 މެންބަރުން އަތާއަތްގުޅާލައި، މި ޖިހާދުގައި މިޕާޓީން އެންމެ ފުރިހަމައަށް ބައިވެރިވާނޭ ކަމާއި، މި މަސައްކަތް ހުޢްޓާލާނީ އައްޑޫއަށް ސިޓީއެއްގެ ދަރަޖަ ދިނުމަށްފަހު ކަމުގެ ފުރިހަމަ ޔަޤީންކަން މި ޕާޓީގެ ޗެއަރޕާސަން އަލްއުސްތާޛާ މާރިޔާ އަހުމަދު ދީދީ ދެއްވާކަން އުފަލާއެކު ފާހަގަކުރަމެވެ.\nއައްޑޫ ސިޓީއަކަށް ހެދޭނޭ ކަމުގެ އުއްމީދާއި ފިކުރު އެމްޑީޕީގެ އަދިވެސް އެބައޮތެވެ. މާތް ﷲ ގެ ވާގިފުޅާއެކު ސަރުކާރުން އައްޑޫ ސިޓީއަކަށް ހެދުމަށް ކުރާ މަސައްކަތް ކާމިޔާބުވެ، ތަރައްޤީއާއި ތަމައްދުންގެ ރޮނގުން އައްޑޫ އާއި މުޅި ރާއްޖެ ކުރިއަރައި ދިއުމަކީ މި ޕާޓީގެ އަބަދުގެވެސް އުއްމީދެކެވެ.\nއައްޑޫގެ ލޮބުވެތި ރައްޔިތުންނާއި ދިވެހި އެންމެހާ ލޮބުވެތި ރައްޔިތުން ތަރައްޤީއާއި ތަހުޒީބުގެ މަގުގައި ކުރަމުންދާ މަސައްކަތަށް ހުރަސްއަޅަމުންދާ ފަރާތްތަކަށް އަޅުގަނޑުމެން މި ގޮވާލަނީ ދިވެހި ރައްޔިތުންގެ އިޙްސާސްތަކާއި، އެރައްޔިތުންގެ އުއްމީދުތައް ވިއްސިވިހާލިކޮށްނުލުމަށެވެ.\nއަދި ހަމަ އެހެންމެ އިދިކޮޅު ފަރާތްތަކުގެ މިފަދަ އަމަލުތަކުން އިބްރަތްލިބިގަނެ ރަށާއި، އަތޮޅަށް އަދި ޤައުމަށް ތަރައްޤީ ގެންނެވުމަށް މި ސަރުކާރުންކުރާ މަސައްކަތުގައި އެއްބާރުލުން ދޭނޭ ފަދަ ފަރާތްތަކަކަށް ކައުންސިލް އިންތިޚާބުގައި ތާޢީދުކުރުމުގެ ވިސްނުން ގެންގުޅުމަށް ދިވެހި އެންމެހާ ލޮބުވެތި ރައްޔިތުންނަށް މިފުރުސަތުގައި ގޮވާލަމެވެ.\nދިވެހި އެންމެހާ ލޮބުވެތި ރައްޔިތުންނަށް އުފާވާ ޒަމާނަކަށް އެދެމެވެ. ދިވެހިރާއްޖެއަށް އަދަށްވުރެ މާފަހި، މާ އުފާވެރި މާދަމާއަކަށް އެދެމެވެ.


ކޮވިޑާއި ދިރިއުޅުމުގެ ކަންކަން މިވަގުތު ހުރިގޮތުން ދިރިއުޅެމުން މިދަނީ އަންހެން ކުޑަ ދެދަރިންނާއި އެއް ކޮޓަރިއެއްގައެވެ. މިއީ 16،500 ރުފިޔާ ދައްކަންޖެހޭ2ކޮޓަރީގެ ފްލެޓެކެވެ. ކުލި ދައްކަމުން އައީ އެއްކޮޓަރި މީހަކަށް ދީގެން ދެމީހުން ކުލި ހިއްޞާކޮށްގެންނެވެ.\nމިހާލުގައި އުޅެމުން އަންނަނިކޮށް "އަންނަ މަހު" ފްލެޓްލިބި އެތަނަށް ވަދެވޭ ޚަބަރު ލިބުމުން، އެތަނަށް އަޅުގަނޑު ބަދަލުވާނެތީ ދެވަނަ ކޮޓަރީގައި ހުރި މީހާ އަވަހަށް އެހެން ތަނަކަށް ބަދަލުވެއްޖެއެވެ. އަޅުގަނޑުވެސް އަތުގައި ހުރި ހުރިހާ ފައިސާކޮޅަށް "އަންނަ މަހު" ލިބޭ ފްލެޓަށް ބޭނުންވާނެ ފަރުނީޗަރު ގަނެ ތައްޔާރުވީއެވެ.\nއެބުނާ "އަންނަމަސް" ނައެވެ. އައީ މޭ ޖޫން މަހެވެ. އެގޮތް މިގޮތުން މީހުންނަށް ސަލާން ޖަހައިގެން މިދިއަ މަހު ކުލި ދެއްކުނެވެ. މިމަހުގެ ކުލި ދެއްކޭނެ ފަދައެއް ނެތެވެ. ގަނެފައި ހުރި ފަރުނީޗަރާ ކުރިން ގެންގުޅުނު ސާމާނު ހިފައިގެން ދިރިއުޅެން އަޅުގަނޑުމެން3މައިންދާންވީ ރައީސުލްޖުމަހޫރިއްޔާގެ އޮފީހަށްތޯއެވެ؟ ނޫނީ ހައުސިންގ މިނިސްޓްރީއަށްތޯއެވެ؟\nހަމަގައިމުވެސް މިއީ އަޅުގަނޑުމެންފަދަ ނިކަމެތި އެކަނިވެރިން އިތުރަށް ނިކަމެތިކުރުވައި ކުލިދައްކަން ހަށިވިއްކުވަން މަޖުބޫރުކުރުވަން ޖައްސުވާ ޙާލަތެއް ނަމަ އެކަން އަޅުގަނޑުމެންނާއި އުޑާއިބިމާހައިދުރެވެ. އެކަމުގެ ގެއްލުމާއި ހަލާކުހުރީ އެމަކަރުވެރި ރޭވުން ރާވާބައަކަށެވެ.


ސަރުކާރުގެ ބޯހިޔާވަހިކަމުގެ ޕްރޮގުރާމުގެ ދަށުން އިމާރާތްކުރުމަށް ހަމަޖެހިފައިވާ ހައުސިންގ ޔުނިޓްތަކުގެ ތެރެއިން ގދ. އަދި ގއ. ގައި އިމާރާތްކުރެވޭ ޔުނިޓުތަކުގެ މަޝްރޫޢަށް ކޮންޓްރެކެޓް އުސޫލުން2އަހަރުދުވަހުގެ މުއްދަތަށް ސައިޓް ސުޕަވައިޒަރުން އަދި ޕްރޮޖެކްޓު އެސިސްޓެންޓުން ހޯދުމަށް ބޭނުންވެއެވެ. މިމަޝްރޫޢާ ގުޅޭ އިތުރު ތަފުސީލު ތިރީގައިމިވަނީއެވެ.\nސައިޓްއޮފީސް ޤާއިމުވެފައި ހުންނަ ރަށް\nގދ.ތިނަދޫ، ގދ.މަޑަވެލި، ގދ.ހޯޑެއްދޫ، ގދ.ގައްދޫ އަދި ގއ.ވިލިނގިލި\n- މަސައްކަތުގެ މަޤާމާ ގުޅޭ ދާއިރާއަކުން ލެވެލް5ގެ ސަނަދެއް ހާސިލުކޮށްފައިވުން. ނުވަތަ\n- މަސައްކަތުގެ މަޤާމާ ގުޅޭ ދާއިރާއަކުން 8 އަހަރު ދުވަހުގެ ތަޖުރިބާ ލިބިފައިވުން.\n- ކޮންޓްރެކްޓް ކުރެވިފައިވާ މުއްދަތުތެރޭ މަސައްކަތަށް ފުރިހަމައަށް ވަގުތު ދެވޭ ފަރާތަކަށްވުން.\n- ދިވެހިބަހާއި އިނގިރޭސިބަހުން ރަނގަޅަށް މުޢާމަލާތުކުރަން އެނގުން.\n- މައިކްރޯސޮފްޓް އޮފީސް ޕެކޭޖްގެ ޕްރޮގުރާމުތައް ރަނގަޅަށް އެނގުން.\n- ސާނަވީ އިމްތިޙާނުން3މާއްދާއިން ދަށްވެގެން 'ސީ" ފާސް ލިބިފައިވުން. ނުވަތަ\n- މަސައްކަތުގެ މަޤާމާ ގުޅޭ ދާއިރާއަކުން4އަހަރު ދުވަހުގެ ތަޖުރިބާ ލިބިފައިވުން.\n- ކޮންޓްރެކްޓް ކުރެވިފައިވާ މުއްދަތުގެ ތެރޭގައި މަސައްކަތަށް ފުރިހަމައަށް ވަގުތު ދެވޭ ފަރާތަކަށްވުން.\n- ދިވެހިބަހާއި އިނގިރޭސިބަހުން ރަނގަޅަށް މުޢާމަލާތު ކުރަން އެނގުން.\nމި މަޤާމުތަކަށް ހޮވޭ ފަރާތްތަކުން މަސައްކަތް ހިނގަމުންދާގޮތް ބެލުމަށްޓަކައި ހައުސިންގ ޔުނިޓްތައް އިމާރާތްކުރެވޭ އެހެނިހެން ރަށްތަކުގައި ކަނޑައެޅޭ މުއްދަތަކަށް ޤާއިމުވެ ހުންނަންޖެހިދާނެއެވެ.\nވީމާ، މިކަމަށް ޝައުޤުވެރިވާ ފަރާތްތަކުން 13 ނޮވެންބަރު 2014 ވާ ބުރާސްފަތި ދުވަހުގެ 12:00ގެ ކުރިން ތިރީގައި ދެންނެވިފައިވާ އެޑްރެހަށް އެޕްލިކޭޝަންތައް ފޮނުއްވައިދެއްވުން އެދެމެވެ. އެޕްލިކޭޝަނާއެކު ވަނަވަރު، އައި.ޑީ ކާޑުގެ ކޮޕީ، އެކްރެޑިޓް ކުރެވިފައިވާ ތަޢުލީމި ސެޓުފިކެޓުތަކާއި މަސައްކަތުގެ ތަޖުރިބާއާއި ޤާބިލުކަން އަންގައިދޭ އެންމެހާ ލިޔެކިޔުންތައް ހިމަނުއްވައިދެއްވުން އެދެމެވެ. މި ވަޒީފާއާ ގުޅޭ "ޓާރމްސް އޮފް ރިފަރެންސް" (ޓީ.އޯ.އާރު) ބޭނުންފުޅުވާ ފަރާތްތަކުން، ތިރީގައިވާ އެޑްރެހަށް އީމެއިލް ކުރެއްވުމުން ލިބިވަޑައިގަންނަވާނެއެވެ.\nއަމީނީ މަގު، 20329 މާލެ / ދިވެހިރާއްޖެ\nފޯން: 3004172 / 3004300\nނަންބަރު: (IUL) 138-ES1/138/2014/72


Raees Nasheed Majileehah 444 Rufiya Dhakkavaifi - Vaguthu\nރައީސް ނަޝީދު މަޖިލީހަށް 444 ރުފިޔާ ދައްކަވައިފި\nރައްޔިތުންގެ މަޖިލީހުގެ ރައީސް މުހައްމަދު ނަޝީދު ކުރެއްވި ރަސްމީ ދަތުރުފުޅެއް ނިންމާލުމަށް ފަހު، އެހެން ރަށަކަށް ދިއުމުން މަޖިލީހުގެ އިދާރާގެ ދެ މުވައްޒަފެއްގެ ޓިކެޓަށް އިތުރުވި 444 ރުފިޔާ ދައްކަވާފައިވާ ކަމަށް މިއަދު އެމަނިކުފާނު ވިދާޅުވެއްޖެެއެވެ.\nއެ ފައިސާ މަޖިލީހުގެ އިދާރާއަށް ދައްކަވަން ރައީސް ނަޝީދަށް އެންގެވީ އެންޓި ކޮރަޕްޝަން ކޮމިޝަން (އޭސީސީ)އިންނެވެ.\nއެއީ ރައިސް ނަޝީދު އެމްޑީޕީގެ އެކްޓިވިސްޓުންނާ ބައްދަލުކުރައްވަން ކުރައްވާ އަމިއްލަ ދަތުރުތަކުގައި ދައުލަތުގެ މުވައްޒަފުންނާއި ވަސީލަތް ބޭނުންކުރައްވައިގެން ރަސްމީ ދަތުރެއްގެ ގޮތުގައި މަޖިލިހުގެ ރަސްމީ މީޑިއާ ބޭނުންކޮށްގެން ކަވަރު ކުރަމުންދާ ކަމަށް ބުނެ، އަމިއްލަ ފަރާތަކުން ހުށަހެޅި މައްސަލަ ބެލުމަށް ފަހުއެވެ.\nމިއަދު ރައްޔިތުންގެ މަޖިލީސް ކުރާ ގޭގައި ބޭއްވި ނޫސްވެރިންގެ ބައްދަލުވުމުގައި ރައީސް ނަޝީދު ވިދާޅުވީ، މިހާރު އެ ފައިސާ ދައްކަވާފައިވާ ކަމަށެވެ.\nރައީސް ނަޝީދު މަޖިލިސް ހިންގަމުން ދަނީ ވަރަށް ޚުދުމުހުތާރުކޮށް: މަލީހް\nމަލީހަށް ކިޔަނީ ކޮން "ނަމެއްތޯ" ރައީސް ނަޝީދު ތަކުރާރުކޮށް ސުވާލު ކުރައްވައިފި\nރައްޔިތުންގެ ފައިސާ އިން 2ރުފިޔާ ނެގިއަސް ވަގަކައްވާނީ.\nޖޫން 15, 2020 16:31\nކެނޭރީގޭ ނަށީދު ވީމާ ވަގަށް ނެގިއެއްޗެއް އަނބުރާދިނީމާ ދައުވާ ނުކުރެވޭ. މިއީ ކޮންކަހަލަ އަދުލު އިންސާފެއްގެ ވެރިބައެއް. ކިތަންމެ ވަރެއްވިޔަސް ވައްކަން ކޮށްފައި އެއޮތީ.\nއިއުތިރާފް ވެއްޖެ އެވެ. ބަލަން ޖެހޭ މައްސަލަ އެކެވެ. ތަގުގީގު ކުރަން ވީ އެވެ.\nޖޫން 15, 2020 17:11\nއެހެންވީމަ މިހާރުމިންގަނޑެއް ޚިޔާނާތްތެރިވާމީހުނަށް ކަނޑައެޅުނީތާ! ޚިޔާނާތްވެފަ އޭގެފައިދާނަގާފަ ލާރިކޮޅުދައްކާލީމަ ހުދުކާފޫރަށްވާހެންމައްސަލަހުލިވެނިމުނީދޯ؟ ދެންތިބިމީހުނަށްވެސް އެހެންވާންޖެހޭނެތާދޯ؟ 1ރުފިޔާއެކޭ މިލިއަންރުފިޔާއެކޭ ޚިޔާނާތްވާންޖެހޭނީހަމަޚިޔާނާތަށް އެހެންމީހުންވެސް އަވަހަށްލާރިކޮޅުދައްކާލާ އަދީބުވެސްލާރިކޮޅުދައްކާލީމަ އަލުންޓޫރިޒަމްމިނިސްޓަރުގެމަގާމު ލިބޭނެތާދޯ އަދިބަންދުގަހުރީތީ ބަދަލުގެގޮތުގައިކިހާވަރެއްލިބޭނެބާ؟\nކަލޯ ތިޔައީ ހަރަދުކުރި ވަރެއްނު ކަލޭކޭވަރު ކަލެޔައް އެނގޭނީ ނިކަން ކެރެންޏާ ކާލިވަރު ބުނެލަބަލަ.\nޖޫން 15, 2020 18:24\nބޮޑު ވަގު އަންނި މިގައުމުގެ ހަލާާކު\nޖޫން 15, 2020 18:45\nވަށްކަން ކުރިކަމަށް އެއްބަސްވީ ދެން އަވަހަށް ހުކުން ކުރޭ ބޮޑު ވަގު\nޖޫން 15, 2020 19:57\nމިގައުމުގެ ބާގީ ލާދީނީ ނަސީދު.\nޖޫން 15, 2020 20:15\nހެ ހެ ހެ މުލުވަގަސް ކަޅުވަގަސް ދޮންވަގަކަސް ވަގު ވާނީ ވަގައް ބޮޑުވަގު ނަސީދު ލާރިގަންޑު ބަނޑުއަޅާލީމަ އެމް ޑީޕީ ޔައް އޯކޭ ރިހާކުރުފުޅިއެއް ވަގައްނެގީމަ ޖަލައް މީކޮންކަހަލަ ދެއުަޅިެއްނުވާ އިންސާފެއް މިކަހަލަ ދެއުޅިއެއްނުވާ ސަރުކަރަކުން ކުރާނީވެސް ކަޑަ ކަންތައް އަބުރަހާ އިސްތިއުފާ ދީފަގޮސް ގޭގަ އޮވެބަލަ\nޖޫން 15, 2020 22:26\nމިއީ ވައްކަމެއް ނޫންތަ\nޖޫން 15, 2020 23:04\nތިހެން ތިކަން އޮންނަނަމަ ވަރަށް ސަޅި. ފަޅާ އަރައިފިނަމަ އެއަދަދެއް ދައްކާނީ. ވެރިޔަކަށް އެއްދުވަސް ވަގަށް ހާސްދުވަސް. ފަޅާ އަރާދުވަހު ފައިސާ ދައްކާފަ އަނެއްކާ ކުރިޔަށްވުރެ ބާރަށް އުޅެގަންނަށްވީ. ފަސްއަހަރު ނިމޭއިރު ހުންނާނީ މުއްސަނދިވެފަ. އެންމެނާމެދު ތިއުސޫލު އޭސީސީން ގެންގުޅޭނެކަމަށް ފެނޭ. ޤާނޫނުގެ ކުރިމަތީގަ އެންމެން ހަމަހަމަވާނެ. އެމްޑީޕީ ކުރިމަތީގަ އެކަން އެހެންނުވިޔަސް.\nޖޫން 16, 2020 08:39\nނަޝީދަކީ ދައުލަތުގެ ތަކެތިން ވައްކަން ކުރެއި. މިމައްސަލަ ނަޝީދުވީމާ ޝަރިއަތްނުކޮށް ނިންމާލީ. ޝަރިއަތް ތެދުވެރިކަމާއެކު ކުރިނަމަ ޙުކުމެއްއަންނާނެ، މީ މަކަރުހެދުމަކީ، ވައްކަން ކުރުމަކީ، ތަފާތުކުރުމަކީ، ހީލަތްތެރިކަމަކީ،\nޖޫން 16, 2020 12:12\nއެންމެހާ ޚިޔާނާތްތެރިންނަށާާއި ވަގުންނަށްވެސް އެއްހަމައެއް އޮނަނަންވާނެ. ކޮންމެ ވަގަކަށްވެސް އެވަގަކު ވައްކަންކުރިކަން ސާބިތުވުމަށްފަހު ވަގަށްނެގި މުދަލެއް ނުވަތަ ފައިސާއެއް އަނބުރާ ދިނުމުން މިނިވަންވާންޖެހޭނެ.


އެލިމިނޭޝަން ޑިސްއޯޑަރ – dhirun\nލިޔުނީ މުޖޭ · ޝާއިއުކުރީ May 5, 2019 ·\nއެލިމިނޭޝަން ޑިސްއޯޑަރ އަކީ އެހާ އާންމު ޑިސްއޯޑަރ އެއް ނޫނެވެ. އެހެންނަމަވެސް، މި ޑިސްއޯޑަރ ހުންނަ ކުޑަކުދިން ފާހާނާ އަށް ދިއުން އުދަގޫވެފައި އަދި ގަޔަށް ބޮޑުކަމު ނުވަތަ ކުޑަކަމު ދެވޭގޮތް ދިމާވެއެވެ. އުމުރުން 05 އަހަރުން މަތީގެ ކުދިން، ޖެހިޖެހިގެން ތިންމަހަށް ވުރެ ގިނަ އިން މި ގޮތަށް ދިމާވާނަމަ، އެކުއްޖަކީ މި ޑިސްއޯޑަރ ހުންނަ ކުއްޖެއްގެ ގޮތުގައި ބެލެވި ދާނެއެވެ.\nއެލިމިނޭޝަން ޑިސްއޯޑަރ ގެ ދެވައްތަރެއްވެއެވެ. އެއީ ގަޔަށް ކުޑަކަމުދެވުމާއި ގަޔަށް ބޮޑުކަމު ދެވުމެވެ. މި ދެކަންތަކީވެސް ބައެއް ފަހަރު ކުދިން ގަސްތުގައި އެހެން މީހުންގެ ސަމާލުކަން ހޯދުމަށްޓަކައި ކުރާ ކަންތައްތަކެކެވެ.\nގަޔަށް ބޮޑުކަމު ދެވޭ ކުދިންގެ ފަރާތުން ފެންނަ ބައެއް ކަންތައްތައް ތިރީގައި މިވަނީއެވެ.\nދިޔާކޮށް ފާހާނާއަށް ދެވުން\nފުރަގަސް ފަރާތް ހިރުވާގޮތްވެފައި ރަތްވުން\nއެއްވެސް ކަހަލަ ކުޅިވަރު ހަރާތް ތަކުގައި ބައިވެރިވާ ހިތް ނުވުން\nއާއިލާގެ މީހުންނާއި އަދި ރައްޓެހިންނާއި އެކަހެރިވެގެން އުޅުން\nމިގޮތަށް މިހެން ދިމާވާންޖެހޭ ސަބަބުތަކުގެ ތެރޭގައި ގިނަދުވަސް ތަކެއް ވަންދެން ބަނޑު ހަރުވެގެން އުޅެން ޖެހުން ހިމެނެއެވެ. މި ގޮތަށް ބަނޑު ހަރުވާން ދިމާވާ ސަބަބުތަކުގެ ތެރޭގައި ކަންކަމާއި މާބޮޑަށް ހާސްވެ ފިކުރު ބޮޑުވުމާއި، ހަށިގަނޑަށް ބޭނުންވާ ވަރަށް ފެން ނުބޮއެ ހުރުމާއި، ރަނގަޅު ފައިބަރ ހުންނަ ކާނާ ބޭނުން ނުކުރުމާއި، ރަނގަޅަށް ކަސްރަތު ނުކުރުމާއި، ފާހާނާ އަށް ދާންޖެހޭ ވަގުތު ތަކުގައި ފާހާނާ ނުކޮށް ހިފެހެއްޓުމާއި އަދި އެކިއެކި ކަންކަން ދިމާވެގެން އާންމުކޮން ފާހާނާ ކުރަން ޖެހޭ ގަޑީގައި ފާހާނާ ނުކުރެވުން ހިމެނެއެވެ.\nއަދި މިހެން ދިމާވާން ޖެހޭ އެހެނިހެން ބައެއް ސަބަބު ތަކުގެ ތެރޭގައި ކުދިން ކުޑައިރު ރަނގަޅަށް ޓޮއިލެޓް ޓްރޭނިންގ ނުކުރުމާއި، ކުއްޖާ ކުޑައިރުގައި މާބޮޑަށް ކަންކަމާއި ހާސްވެ ކަންބޮޑުވެގެން އުޅެން ޖެހުމާއި އަދި އާއިލާއަށް އިތުރު ކުއްޖަކު ލިބުމުން، ކުރިން ކުއްޖާއަށް ދިން ސަމާލުކަން އެއްގޮތަކަށްވެސް ނުދެވުން ހިމެނެއެވެ. އަދި މި ގޮތަށް މިހެން ދިމާވުމުން އެއްވެސް ކަމަކާނުލާ ގަސްތުގައި ކުދިން ފާހާނާ އަށް ދިއުން ހުއްޓާލާ ގޮތް ދިމާވެއެވެ.\nކުރިއަށް އެސްޕަރގަރސް ސިންޑުރޯމް\nފަހަތަށް ކްރައި ޑު ޗެޓް ސިންޑްރޯމް


Turkey ge hamalaa huhtuvan America ge aa inzaaruthakeh\nތުރުކީގެ ހަމަލާ ހުއްޓުވަން އެމެރިކާގެ އާ އިންޒާރުތަކެއް\nސީރިއާގެ އުތުރުގެ ސަރަހައްދުތަކަށް ތުރުކީ ސިފައިން ދަނީ ވަރުގަދަ ވައިގެ ހަމަލާތައް ދެމުން. -- ފޮޓޯ: އޭއެފްޕީ\nއަންކާރާ (އޮކްޓޯބަރު 12) - ސީރިޔާގެ އުތުރުގައި ތުރުކީއާ އިންވެގެން އޮންނަ ސީރިޔާގެ ސަރަހައްދު ކޮންޓްރޯލްކުރާ ކުރުދީ ހަނގުރާމަވެރިންނާ ދެކޮޅަށް ތުރުކީން ދެމުންދާ ވަރުގަދަ ހަމަލާތައް ހުއްޓާލުމަށް އެމެރިކާ އިން އަނެއްކާވެސް އިންޒާރުދީފި އެވެ.\nހަމަލާތައް ހުއްޓާނުލައިފިނަމަ ތުރުކީ އާ ދެކޮޅަށް އިތުރު ފިޔަވަޅުތައް އަޅާނެކަމުގެ އިންޒާރު އެމެރިކާ އިން ވަނީ ދީފަ އެވެ. ނަމަވެސް، ހަމަލާތައް ހުއްޓާނުލާނެކަމަށް ތުރުކީގެ ރައީސް ރަޖަބު ތޮއްޔިބު އުރުދުގާނު ގެންދަވަނީ ތަކުރާރުކޮށް ވިދާޅުވަމުންނެވެ.\nމިދިޔަ ބުދަ ދުވަހު ހަމަލާތައް ދޭން ފެށުމާއެކު، 100،000 އަށް ވުރެ ގިނަ އާއްމުންގެ މީހުން ގެދޮރު ދޫކޮށް ސަލާމަތް ހޯދާފައިވާކަމަށް އދ. އިން ވަނީ ބުނެފަ އެވެ.\nއުރުދުގާނު ވިދާޅުވީ ތުރުކީގެ އަމާޒަކީ ކުރުދީ ހަނގުރާމަވެރިންގެ ނުރައްކަލުން ސީރިއާގެ އުތުރުގެ ސަރަހައްދު ސަލާމަތްކޮށް، ސީރިއާ ރެފިއުޖީންނަށް ރައްކާތެރި މާހައުލެއް ގާއިމުކޮށްދިނުން ކަމަށެވެ.\nއެމެރިކާއިން ވާގިދޭ ކުރުދީންގެ ސީރިއަން ޑިމޮކްރެޓިކް ފޯސަސް (އެސްޑީއެފް) އަށް ތުރުކީގެ އަސްކަރިއްޔާއިން ދަނީ ވަރުގަދަ ހަމަލާތައް ދެމުންނެވެ. ރިޕޯޓުތައް ބުނާ ގޮތުން، ތުރުކީ އާއި ސީރިއާ ގުޅޭ ބޯޑަރުގެ 120 ކިލޯމީޓަރުގެ ސަރަހައްދުގައި ހިނގަމުންދާ ކުރިމަތިލުންތަކުގައި އެސްޑީއެފްގެ އެތަކެއް ހަނގުރާމަވެރިންނެއް މިހާރުވެސް ވަނީ މަރުވެފަ އެވެ.\nތުރުކީން ދޭ ހަމަލާތައް ހުއްޓާނުލާނަމަ، އެގައުމުގެ އިގުތިސޯދު މުޅީން ހަލާކުވެގެންދާ ވަރުގެ ހަރުކަށި ފިޔަވަޅު އަޅަން ތައްޔާރުވަމުން އަންނަ ކަމަށްވެސް އެމެރިކާ އިން ވަނީ އިންޒާރުދީފަ އެވެ.


Residence Visa Ge Islaahaa Gulhigen Forum Eh Baahvvanee | Hathaavees\nރެސިޑެންސް ވިސާގެ އިސްލާހާ ގުޅިގެން ފޯރަމެއް ބާއްވަނީ\nރާއްޖޭގައި 10 އަހަރަށް ވުރެ ދިގު މުއްދަތަކަށް ކުއްޔަށް އުޅޭ ބިދޭސީންނަށް ރެސިޑެންސް ވިސާ ދިނުމަށް އިމިގްރޭޝަން ގާނޫނަށް ހުށަހަޅާފައިވާ އިސްލާހާއި ގުޅިގެން ފޯރަމެއް ބާއްވަން ނިންމައިފިއެވެ.\nރައްޔިތުން މަޖިލީހުގެ ރައީސް، ރައީސް މުހައްމަދު ނަޝީދު ވިދާޅުވީ ކުރިން ވިސްނެވީ އަންނަ އާދީއްތަ ދުވަހު ފޯރަމް ބޭއްްވުމަށް ކަަމަށާއި، އެހެން ނަމަވެސް އެއީ ސަރުކާރު ބަންދު ދުވަހެއް ކަމުން އެބާވަތުގެ ކަމެއް ކުރެވެން ނެތް ކަމަށެވެ. އަދި މަޖިލީހުގެ އިދާރާއާއި މަޝްވަރާ ކުރެއްވުމަށްފަހު، ފޯރަމް ބާއްވާ ދުވަސް ކަނޑައަޅުއްވާނެ ކަމަށް ނަޝީދު ވިދާޅުވިއެވެ.\nމި އިސްލާހު ހުށަހެޅުއްވީ ރައީސް ނަޝީދު ކަމަށް ގައުމީ ސަލާމަތާއި ހާރިޖީ ގުޅުންތަކާ ބެހޭ ކޮމިޓީގެ ބައްދަލުވުމެއްގައި އެ ކޮމެޓީގެ މުގައްރިރު ވިދާޅުވިއެވެ. ނަމަވެސް މިއަދުގެ ޖަލްސާގައި ނަޝިދު ވިދާޅުވީ އެމަނިކުފާނަކީ ކޮމެޓީއަށް އިސްލާހު ހުށަހެޅޭނެ ބޭފުޅެއް ނޫން ކަމަށާއި އެފަދަ ކަމެއް ކުރައްވާފައި ނުވާނެ ކަމަށެވެ.\nއިމިގްރޭޝަންގެ ގާނޫނުގެ 16 ވަނަ މާއްދާ އަށް ހުށަހަޅާފައިވާ އިސްލާހުގައި ބުނެފައިވަނީ އެ ގާނޫނުގައި ބުނާ ބިދޭސީންނަށް ރެޒިޑެންސް ވިސާ ދެވޭ ހާލަތްތަކަށް އިސްލާހު ގެނައުމަށެވެ. އެގޮތުން މިހާރު ރެޒިޑެންސް ވިސާ ދޭ ބޭރުގެ ވިޔަފާރިވެރިންނަށް އެއްލައްކަ ރުފިޔާއަށް ވުރެ ބޮޑު އިންވެސްޓްމަންޓެއް ރާއްޖޭގައި ކުރާ ބިދޭސީނަށާއި، 10 އަހަރަށްވުރެ ދިގު މުދަތަކަށް ގެއެއް ކުއްޔަށް ދޭ ފަރާތްތަކަށް އަދި ދިވެއްސަކާ ކައިވެނިކޮށްގެން އުޅޭ ބިދޭސިންނަށް ރެސިޑެންސް ވިސާ ދިނުމަށް ހުށަހެޅުއްވިއެވެ.\nPrevious ވަޒީފާ އަށް އަސަރުކުރި މީހުންނަށް 18 މިލިއަން ދޫކޮށްފި\nNext ކަރަންޓީނުގައި ހުރި ބިދޭސީއަކު ފިލައިގެން ހޯދަން ފަށައިފި


Neha Kakkarge firimeehaage aguhuri saamaanuthakeh vagah nagaifi - One Online\nނޭހާއާއި ރޯހަން އެމީހުން ކުއްޔަށް ތިބި މަންޑީގެ ހޮޓަލުގެ ކޮޓަރި ތެރެއިން، ރޯހަންގެ އަގުބޮޑު ސާމާނުތައް ވަގަށް ގެންދިޔައީ މިހޮޓަލުގައި ތިއްބާ --- ފޮޓޯ: މިޑްޑޭ.ކޮމް\nމަޝްހޫރު ލަވަކިޔުންތެރިޔާ ނޭހާ ކައްކަރާއި އޭނާގެ ފިރިމީހާ ރޯހަންޕްރީތުސިންގް، ހިމާޝަލް ޕްރަދޭޝްއަށް ޗުއްޓީއެއް ހޭދަކޮށްލަން ގޮސް އުޅުމުގެ ތެރޭގައި، ލަވަކިޔުންތެރިޔާ ރޯހަންޕްރީތު ސިންގްގެ އަގުހުރި ސާމާނުތަކެއް ވަގަށް ގެންގޮސްފިއެވެ.\nމީޑިއާގައި ރިޕޯޓުކޮށްފައިވާ ގޮތުގައި މިދެމަފިރިން ޗުއްޓީ ހޭދަކުރުމަށް މަޑުކޮށްގެން ތިބީ މަންޑީގެ ހޮޓަލެއްގައެވެ. ވައްކަން ހިނގާފައި ވަނީ އެހޮޓަލުގައެވެ. ފުލުހުންނަށް ވަނީ ރޯހަންގެ އަގުބޮޑު ޖަވާހިރު ޖެހި އަނގޮޓިއަކާއި އައިފޯންގެ އިތުރުން ސްމާޓްގަޑިއަކާއި ފައިސާވެސް ވަގަށް ގެންގޮސްފައިވާކަމުގެ ރިޕޯޓެއް ހުށަހަޅައިފައެވެ. ފުލުހުން އަންނަނީ މިމައްސަލަ ތަހުގީގު ކުރަމުންނެވެ.\nފިރިމީހާގެ އަގުބޮޑު ސާމާނުތަކެއް ގެއްލުނުކަން އެނގުމުން ވަރަށް ހިތުގައިޖެހުނުކަމަށާއި ރޮވުނުކަމަށް ނޭހާއާ ހަވާލާދީ މީޑިއާގައި ރިޕޯޓުކޮށްފައިވެއެވެ. ނޭހާއަކީ އާންމުކޮށް ޖަޖުކަން ކުރާ ޝޯ ތަކުގައި ވެސް ޖަޒުބާތީ ލަވަކިޔުންތެރިޔެކެވެ.\nނޭހާއާއި ރޯހަން އިންސްޓަގްރާމްގައި ޝެއާ ކޮށްފައިވާ ވީޑިއޯއެއްގައި އެދެމަފިރިން ތިބި ހޮޓަލުގެ ކޮޓަރި ތެރޭގައި، އެމީހުންގެ އެންމެ ފަހުން ރިލީޒް ކުރެވުނު ލަވަ "ލާލާލާ"ގެ ތަންކޮޅެއް ކިޔަމުން، ބެޑްކޮފީ ވަގުތުގެ އުފާވެރި މަންޒަރު ހިއްސާކޮށްފައިވެއެވެ.\nނޭހާއާއި ރޯހަންގެ ކައިވެނި ކުރީ 2020 ވަނައަހަރުގެ ޑިސެމްބަރު މަހުގައެވެ. ނޭހާ ބުނެފައިވާ ގޮތުގައި ރޯހަންގެ އަބުރުވެރި މިޒާޖާއި ހިތްދަމައިގަންނަ ސިފަތަކުގެ އިތުރަށް އޭނައަށް ރޯހަން އާ ފުރަތަމަ ބައްދަލުވެ، މާގިނަ އިރުތަކެއް ނުވަނީސް އެއީ އޭނާގެ "އެ" މީހާ ކަން އިހުސާސްކުރެވުނެވެ.


މިއަހަރުގެ ފަހުކޮޅާއި ހަމައިން ރާއްޖޭގެ މާލީ ހާލަތު ދަށްވެ އާމްދަނީއިން ދެކޮޅު ނުޖެއްސޭނެ- ނަޝީދު – DhiDaily\nމިއަހަރުގެ ފަހުކޮޅާއި ހަމައިން ރާއްޖޭގެ މާލީ ހާލަތު ދަށްވެ އާމްދަނީއިން ދެކޮޅު ނުޖެއްސޭނެ- ނަޝީދު\nމަޖިލީހުގެ ޖަލްސާގައި ވާހަކަދައްކަވަމުން ކުރީގެ ރައީސް އަދި މަޖިލީހުގެ ރައީސް މުހައްމަދު ނަޝީދު ވިދާޅުވީ މިއަހަރު ރާއްޖޭގެ ފަތުރުވެރިކަމުގެ ސިނާޢަތަށް މާބޮޑު އެދެވޭ ބަދަލުތަކެއް ނާންނާނެކަމަށާއި އެހެންކަމުން ދައުލަތަށް ލިބޭ އާމްދަނީ ދައްވެ އޭގެއިން ދެކޮޅު ނުޖެއްސޭ ހިސާބަށް މި އަހަރުގެ ފަހުކޮޅު ޙާލަތު ވެއްޓިގެންދާނެކަމަށެވެ.\nރައީސް މުޙައްމަދު ނަޝީދު ވިދާޅުވީ ފާއިތުފެ ދުވަސް ދަތުގެ ތެރޭގައި ރާއްޖެއަށް ދަތުރުކޮށްފައިވަނީ 600އެއްހާ ފަތުރުވެރިންކަމަށާއި، މިއަހަރުގެ ބާކީ މިއޮތް ދުވަސްކޮޅު 5000 ފަތުރުވެރިންވެސް އައިސްދާނެކަމަށް ނުބެލެވޭ ކަމަށެވެ. މިހެންކަމުން އޮގަސްޓް މަހުން ފެށިގެން ދަޢުލަތަށް ވަންނަ އާމްދަނީ މަދުވެ އޭގެއިން ކުރަންޖެހޭ ޚަރަދުތައް ނުކުރެއްވޭނަކަމަށް ވެސް މަޖިލީހުގެ ރައީސްވަނީ ވިދާޅުވެފައެވެ.\nރާއްޖޭގެ ރައްޔިތުން އުމްރާނީ ތަރައްގީއަށް އަބަދުވެސް އެދިލައްވާ ކަމަށާއި ނަމަވެސް ދުނިޔެއަށް މި ދިމާވި ބަލިމަޑުގެ ސަބަބުން މުޅި ދުނިޔޭގެ އިގްތިސާދަށް މިވަނީ ހީނަރުކަން އައިސް ބޮޑެތި ގެއްލުންތައް ވެފައި ކަމަށާއި ނަމަވެސް މި ގޮންޖެހުންތަކުން އަރައިގަނެ އިގްތިސާދަށް ރަނގަޅު ބަދަލުތަކެއް ގެންނަން ކުރެވެން ހުރި ހުރިހާ ކަމެއް ކުރައްވައި ރައްޔިތުންގެ މަޖިލީހުގެ މެމްބަރުން ހަރުދަނާ ވާން ޖެހިލައްވާކަމަށް ވެސް ރައީސް ނަޝީދު ވަނީ ވިދާޅުވެފައެވެ.\nރާއްޖޭގައި މިހާރުވަނީ އާއްމު ކުންފުނިތަކުންނާއި އެހެނިހެން ވަޒީފާތަކުން ލިބޭ މުސާރަ ވަރަށް ބޮޑަށް ދައްވެފައެވެ. އިގްތިސާދީ މި ހީނަރުކަމުގެ ނުރައްކާ އެންމެ ބޮޑަށް ކުރާނީ ރާއްޖޭގައި އުޅޭ މެދުފަންތީގެ އާއިލާތަކަށާއި ނިކަމެތިންނަށެވެ.


Raees Nasheed Ah Bayaku Faaralaa Kamuge Mauloomaathu Libunu - Vaguthu\nރައީސް ނަޝީދަށް ބަޔަކު ފާރާލާ ކަމުގެ މައުލޫމާތު ލިބުނު\nރައްޔިތުންގެ މަޖިލީހުގެ ރައީސް، ރައީސް މުހައްމަދު ނަޝީދަށް ދިން ނިރުބަވެރި ހަމަލާގެ ކުރިން ބަޔަކު މީހުން އެމަނިކުފާނަށް ފާރަލާ ކަމުގައި މައުލޫމާތު ލިބިފައިވާ ކަމަށް މަޖިލީހުގެ އިންކުއަރީ ރިޕޯޓުން ބުނެފިއެވެ.\nއެ ރިޕޯޓުގައި ބުނެފައިވަނީ މިދިޔަ އަހަރުގެ ތެރޭގައި ރައީސް މުހައްމަދު ނަޝީދު އޭރު ދިރިއުޅުއްވި މ. ޔާގޫތުގޭ ކައިރީގައި ރައީސް ނަޝީދަށް ފާރަލުމަށް ބަޔަކު ތިބޭ ކަމަށް ފާހަގަ ކުރެވިގެން ނަޝީދުގެ ސެކިއުރިޓީން އެކަން އެމްއެންޑީއެފް އަށް އަންގާފައިވާ ކަމަށާއި، ފުލުހުން މެދުވެރިކޮށް އެމީހުން އެތަނުން ދުރަށްލާފައިވާ ކަމަށް ވެސް މި އިންކުއަރީއަށް އެމްއެންޑީއެފްއިން މައުލޫމާތު ދީފައިވާ ކަމަށެވެ.\nއަދި އެކި ފަރާތްތަކުން ރައީސް ނަޝީދު އަވަހާރަ ކޮށްލާނެ ކަމަށް ބުނެ ރޭވުންތައް ރޭވި ކަމަށް ވެސް ރިޕޯޓްގައި ވަނީ ބުނެފައެވެ.\n"2019 ވަނަ އަހަރުގެ ސެޕްޓެމްބަރު މަހުގެ ތެރޭގައި ސުޕްރީމް ކޯތަށް އަންހެން ފަނޑިޔާރުން އައްޔަން ކުރަން ރައްޔިތުންގެ މަޖިލީހުން ނިންމުމާއެކު އެ ނިންމުމާ އެއްކޮޅަށް ވޯޓުދޭ މަޖިލިސް މެމްބަރުން މަރާލާނެ ކަމަށާއި އޭގެ ތެރެއިން ރައީސް ނަޝީދަކީ ފުރަތަމަ ޓާގެޓް ކަމުގެ ތްރެޓް އެމްއެންޑީއެފް އަށް ލިބިފައިވެއެވެ. އެހެން ކަމުން ރައީސް ނަޝީދުގެ ތްރެޓް ލެވެލް "ސަބްސްޓޭންޝަލް" ކަމަށް ކަނޑައެޅި" ރިޕޯޓްގައި ބުނެފައިވެއެވެ.\nމީގެ އިތުރުން ހަމަ އެއަހަރުގެ ސެޕްޓެމްބަރު މަހުގެ ތެރޭގައި ރައީސް ނަޝީދު މަރާލަން ބަޔަކު ރާވަމުންދާ ކަމުގެ މައުލޫމާތު މާފުށި ޖަލުގައި ހުރި ހަރުކަށި ފިކުރުގެ މީހެއްގެ ފަރާތުން ލިބިފައިވާ ކަމަށް ބުނެ އަމިއްލަ ފަރުދަކު ކޮށްފައިވާ ޓުވިޓަކުން އެމްއެންޑީއެފްއަށް އެ މައުލޫމާތު ލިބިފައިވާ ކަމަށާއި އެ އަހަރުގެ އޮކްޓޫބަރު މަހުގެ ތެރޭގައި ނަޝީދު ބޮލަށް ވަޅިއެއް އަދި މެޔަށް ފުރޯއެއް ޖަހާފައި ހުރި ގޮތަށް ހޯދާފައިވާ ފޮޓޮއެއް 'އެންމެން އެކުގައި ދިވެހި' މިނަމުގައި ހިންގާ ފޭސްބުކް ޕޭޖްއެއްގައި ޝާއިއު ކޮށްފައިވާ ކަމަށް ވެސް އެމްއެންޑީއެފްއަށް މައުލޫމާތު ލިބިފައިވާ ކަމަށް ރިޕޯޓްގައި ވަނީ ބުނެފައެވެ.\nޖުލައި 8, 2021 20:48\nމީނައަދިވެސް މައިތިރިނުވޭތާ ހަމަދޮގުހެދުމުގަ\nޖުލައި 8, 2021 22:01\nމީނާގެ ކިބައިން ދީނާއި ގައުމާއި ދައުލަތާއި ވަތަން އަބަދައްޓަކައި މިންޖުކޮއްދެއްވުމައް އެދި ދުއާކުރަން.\nޖުލައި 9, 2021 16:14\nސިޔާސީ ޝައިތާނުން ތިބޭނީ އަބަދުވެސް އެކަކު އަނެކަކައް ފާރަލާލާ ނޫންތޯ. ތިޔައިގަ މީހަކު ހައިރާންވާވަރުކަމެއް އަދިޔެއް ނެތް.


ސުންގަޑި: 18 ޖުލައި 2019 1230\nކޮމިޝަނުގެ ތަޙްޤީޤު ކޮމިޓީތަކުގެ މެންބަރުކަމަށް ކުރިމަތިލުމުގެ ފުރުޞަތު\nކޮމިޝަންގެ ތަޙްޤީޤު ކޮމިޓީތަކުގެ މެންބަރުކަމަށް ކުރިމަތިލުމުގެ ފުރުޞަތު\nތާރީޚް: 09 ޖުލައި 2019\nކޮމިޝަނުގެ ތަޙްޤީޤު ކޮމިޓީތަކަށް ކޮމިޝަނުގެ މެންބަރުން ނޫން ފަރާތްތައް ހިމެނުމަށް މި ކޮމިޝަންގެ ނަންބަރު JSC-B-CB/19/172 (03 ޖުލައި 2019) ނިންމުމުން ނިންމަވާ އެކޮމިޓީތަކުގެ މެންބަރުކަމަށް ކުރިމަތިލުމުގެ ފުރުޞަތު ހުޅުވާލަމެވެ.\nކޮމިޓީތަކުގެ މެންބަރުކަމަށް ކުރިމަތިލާ ފަރާތްތަކަށް ދެވޭ އެލަވަންސް:\nސިޓިންއެއްގައި ދޮޅުގަޑިއިރު ހަމަވަންދެން -/500 (ފަސް ސަތޭކަ) ރުފިޔާ އަދި ދޮޅުގަޑިއިރަށްވުރެ އިތުރުވާ ވަގުތަށް އިތުރު -/500 (ފަސް ސަތޭކަ) ރުފިޔާ. އަދި ސިޓިންގ އަކަށް އެންމެ ގިނަވެގެންދެވޭނީ -/1000 (އެއްހާސް) ރުފިޔާއެވެ.\nކޮމިޓީތަކުގެ މެންބަރުކަމަށް ކުރިމަތިލާ ފަރާތްތަކުގައި އަންނަނިވި ޝަރުޠުތައް ފުރިހަމަވާންވާނެއެވެ.\nޢުމުރުން 35 (ތިރީސް ފަހެއް) އަހަރު ފުރިފައިވުން؛\nދިވެހިރާއްޖޭގެ ޖުމްހޫރިއްޔާގެ ޤާނޫނުއަސާސީގެ ދަށުން ނުވަތަ ޤާނޫނެއްގެ ދަށުން އިންތިޚާބުކުރެވޭ ނުވަތަ ޢައްޔަންކުރެވޭ ސިޔާސީ މަޤާމެއް ފުރަމުންދާ މީހަކު ކަމުގައި ނުވުން؛\nސިޔާސީ ޕާޓީއެއްގެ މެންބަރެއް ކަމުގައި ނުވުން؛\nނޯޓް: ކޮމިޓީތަކުގެ މެންބަރުކަމަށް ކުރިމަތިލާ ފަރާތްތަކުގެ ތެރެއިން، ކުރީގައި ފަނޑިޔާރުކަން ކޮށްފައިވާ ފަރާތްތަކާއި،ޤާނޫނީ ވަކީލުންނާއި، ތަޙްޤީޤު އިދާރާއެއްގައި މަސައްކަތްކޮށްފައިވާ ފަރާތްތަކަށް އިސްކަންދެވޭނެއެވެ. އަދި ކޮމިޓީގެ މެންބަރުކަމަށް ކުރިމަތިލާ ފަރާތަކީ ޤާނޫނީ ވަކީލެއްނަމަ، ކޮމިޓީގައި މަސައްކަތްކުރައްވާ މުއްދަތުގެ ތެރޭގައި އެ މައްސަލަ ރައްދުވާ ފަނޑިޔާރު މަސައްކަތްކުރައްވާ ކޯޓުގައި ވަކާލާތު ކުރެއްވުމަކީ މަނާކަމެއްކަމަށްވެސް މި ކޮމިޝަނުން ވަނީ ކަނޑައަޅުއްވާފައެވެ.\nކޮމިޓީތަކުގެމެންބަރުކަމަށްކުރިމަތިލާ ފަރާތްތަކުން އަންނަނިވި ލިޔުންތައް ހުށަހަޅަންވާނެއެވެ.\nޕާސްޕޯޓް ސައިޒުގެ 1 ފޮޓޯ.\nކޮމިޓީތަކުގެ މެމްބަރުކަމަށް ކުރިމަތިލައްވާފައިވާ ފަރާތްތަކުގެ ކުށުގެ ރެކޯޑް ނެތްކަމުގެ އިގްރާރު.\nކުރީގައި ފަނޑިޔާރުކަން ކޮށްފައިވާ ފަރާތެއްނަމަ، ފަނޑިޔާރުކަން ކޮށްފައިވާކަމާއި ފަނޑިޔާރުކަން ކުރި މުއްދަތު އެނގޭނޭ ލިޔުން.\nޤާނޫނީ ވަކީލެއްނަމަ، ޝަރުޢީ ކޯޓުތަކުގައި ވަކާލާތުކުރުމުގެ ހުއްދައިގެ ކޮޕީ އާއެކު ޤާނޫނީ ވަކީލެއްގެ ގޮތުގައި ކޯޓުތަކުގައި ވަކާލާތުކޮށްފައިވާކަން ނުވަތަ ކުރަމުންދާކަން އެނގޭނެ ކޯޓުގެ ރަސްމީ ލިޔުމެއް (މި ލިޔުމުގައި އެ ކޯޓެއްގައި އެމީހަކު ޕްރެކްޓިސް ކޮށްފައިވާ މުއްދަތު އެނގެން އޮންނަންވާނެއެވެ.)\nކުރީގައި ތަޙްޤީޤު އިދާރާއެއްގައި މަސައްކަތްކޮށްފައިވާ ފަރާތެއްނަމަ، އެ ވަޒީފާއެއް އަދާކުރި މުއްދަތާއި އެ ވަޒީފާގައި ކުރި މަސައްކަތް އެނގޭ ގޮތަށް އެ އިދާރާއަކުން ދީފައިވާ ލިޔުން.\nފުރިހަމަކޮށްފައިވާ ކުށުގެ ރެކޯޑް ފޯމް.\nކޮމިޓީތަކުގެ މެންބަރުކަމަށް ކުރިމަތިލާ ފަރާތަކީ ސިޔާސީ ޕާޓީއެއްގެ މެންބަރެއް ނޫންކަން އެނގޭނޭ، އިލެކްޝަންސް ކޮމިޝަންގެ ލިޔުން.\nސުންގަޑި: 2019 ޖުލައި 18 ވަނަ ދުވަހުގެ 12:30 ގެ ކުރިން ޖުޑީޝަލް ސަރވިސް ކޮމިޝަނަށް (ތީމުގެ، އާބުރުޒުހިނގުން) ހުށަހަޅަންވާނެއެވެ.\nއިތުރު މަޢުލޫމާތު:މަޢުލޫމާތު ސާފުކުރައްވަން ގުޅުއްވާނެ ނަންބަރަކީ 3303501 އެވެ. ކޮމިޝަންގެ ތަޙްޤީޤު ކޮމިޓީތަކުގެ މެންބަރުކަމަށް އެދޭ ފޯމާއި އިގްރާރު ފޯމް އަދި ކުށުގެ ރެކޯޑް ފޯމް www.jsc.gov.mv ވެބްސައިޓުން ޑައުންލޯޑް ކުރެވޭނެއެވެ. އަދި މި ކޮމިޝަންގެ ކައުންޓަރުން ލިބެން ހުންނާނެއެވެ.


Ithuru gotheh nethigen tiktok ah enburi dhiya dhivehi kujjehge vahaka\nޓިކްޓޮކް ހުއްޓާލުމަށްފަހު އިތުރު ގޮތެއްނެތިގެން، އެނބުރި ދިޔަ ދިވެހި ކުއްޖެއްގެ ވާހަކަ\n22 އޯގަސްޓް 2021 - 15:55:02\nޒަމާނާއެކު ތަރައްގީވެގެން އައި ދުނިޔޭގެ ޒުވާނުންގެ އެންމެ ގާތް ރަހުމަތްތެރިޔަކަށް ވެގެންދިޔައީ ޓިކްޓޮކެވެ. ޓިކްޓޮކްގެ ބޭނުން ދިވެހި ޒުވާނުން ވެސް އެކި ގޮތް ގޮތަށް އަންނަނީ ކުރަމުންނެވެ. ހުނަރު ދައްކާލުމަށެވެ. ނުވަތަ މުބާރާތްތަކުގައި ބައިވެރިވުމަށެވެ. ވަގު އައިޑީތައް ބޭނުންކޮށްގެން ފުރައްސާރަކުރަން އުޅޭ މީހުން ވެސް މަދެއް ނޫނެވެ.\nމިއީ ވެސް ޓިކްޓޮކްގެ ބޭނުން ފެށުނީއްސުރެ ކުރަމުން އައި ދިވެހި އަންހެން ކުއްޖެއްގެ ވާހަކައެވެ. އެންމެ ފުރަތަމަ ޓިކްޓޮކް ބޭނުންކުރަމުން އައީ މުނިފޫހިފިލުވާލާ ވަގުތު ބޭކާރު ކޮށްލުމަށެވެ. އެކަމަކު އަމާޒުވި ފާޑުކިޔުންތަކާ އެހެނިހެން ސަބަބުތަކާ ހުރެ އެކުއްޖާ ނިންމީ ޓިކްޓޮކް ދޫކޮށްލާށެވެ.\nޓިކްޓޮކް ދޫކޮށްލި ނަމަވެސް ގިނަ ބައެއް ސަމާލުކަން އަމާޒުވި އެއް ކަމަކީ އެކުއްޖާ ޓިކްޓޮކް ހުއްޓާލި ސަބަބާ ގުޅޭ ގޮތުން ކުރި ސުވާލަކަށް ދިން ޖަވާބެކެވެ. ބުނީ ޓިކްޓޮކް ކުޅުން ހުއްޓާލަނީ ދީނާ އާހިރަތަށްޓަކައި ކަމަށެވެ. ޓިކްޓޮކް ކުޅެގެން ދުނިޔެ މަތީގައި ކިތަންމެ ސަޕޯޓެއް ލިބުނު ނަމަވެސް އާހިރަތުގައި ފައިދާއެއް ނުކުރާ ވާހަކައެވެ. ޓިކްޓޮކް ކުޅުމަށްވުރެ، އެ ވަގުތުތަކުގައި ގުރުއާން ކިޔަވާލައި ދުއާ ކޮށްލުމުން ވެސް މާ ހިތްހަމަ ޖެހުން ލިބި ސަވާބު ލިބޭނެ ވާހަކައެވެ.\nއެކުއްޖާ ޓިކްޓޮކް ކުޅެން ހުއްޓާލިތާ އަހަރެއް ހާ ދުވަސް ފަހުން އަނެއްކާ ވެސް ފެނިގެން ދިޔައީ ޓިކްޓޮކް ކުޅެން ފެށިތަނެވެ. ފެނިގެން ދިޔައީ ކުރިއަށް ވުރެ ވެސް ބޮޑު މަގުބޫލު ކަމެއް ހޯދަން މަސައްކަތް ކުރި ތަނެވެ. ގައުމީ ފެންވަރުގައި ކުރިއަށްގެންދިޔަ މުބާރާތެއްގައި ވާދަކޮށް ވީޑިއޯ ހޯދަން ފެށިތަނެވެ.\nކުޅުނު ވީޑިއޯތައް ކިތަންމެ ހާ ވެސް ރީތިވެފައި ރަނގަޅު މެސެޖެއް ދިން ނަމަވެސް ގިނަ ބަޔަކު އެކުއްޖާއަށް ފާޑު ކިޔުމާ ފުރައްސާރަ އަމާޒުކުރީ ޓިކްޓޮކް ހުއްޓާލާފައި އަލުން ޓިކްޓޮކަށް އެނބުރި އައުމުންނެވެ.\nފާޑުކިޔުންތަކާއެކު ވެސް މުބާރާތުން ގިނަ ކާމިޔާބީއެއް ހޯދުމަށްފަހު، ފާޑުކިޔުންތަކަށް ރައްދު ދެމުން ބުނީ ކުރިން ޓިކްޓޮކުން ފައިދާއެއް ނުކުރި ނަމަވެސް މިހާރު ފައިދާ ކުރާ ކަންކަން ހުންނަ ކަމަށެވެ. އެގޮތުން ނަށާފައި ވީޑިއޯ އެޅުމުގެ ބަދަލުގައި ޓިކްޓޮކް ޗެލެންޖުތަކުން ފައިދާ ވާ ކަމަށް ވެސް ބުނެފައިވެއެވެ.\nޓިކްޓޮކް ބޭނުން ކުރާ މީހުންނަށް ކިތަންމެ ފާޑުކިޔުންތައް އަމާޒުވި ނަމަވެސް ގިނަ ބަޔަކު ގަބޫލުކުރާ ގޮތުގައި އޭގެ ބޭނުން ވެސް ރަނގަޅު ގޮތުގައި ހިފައިފިނަމަ އެއީ ވެސް ބޭނުންތެރި އެއްޗެކެވެ.


މެންދުރު އޮންލައިން | Mendhuru Online\nTag: މެންދުރު އޮންލައިން\nކޮވިޑް19 އާއި ގުޅިގެން ސަރުކާރުގެ އޮފީސްތައް ނިމުމަކަށް ގެނެސްފައި އޮތް އޮތުން މާދަމާއިން ފެށިގެން ނިމުމަކަށް އަންނާނެ ކަމަށް ރައީސުލްޖުމްހޫރިއްޔާ އިބްރާހިމް މުހައްމަދު ސޯލިހް ވިދާޅުވެއްޖެއެވެ. ރައީސް ...\nމަޖްލިސްގައި ހިނގި މާރާމާރީގެ ކުށުގައި ކިހާވަރެއްގެ ހުކުމެއް އައިސްފާނެ؟\n8 ޖޫން 2020\nޤާނޫނުއަސާސީއަށް އިޞްލާހުގެނައުމަށް2ޖޫން 2020 ދުވަހު ބޭއްވުނު ރައްޔިތުންގެ މަޖިލީހުގެ ޖަލްސާގައި ޕީޕީއެމް އާއި އެމްޑީޕީއާ ދެމެދު ހިނގާދިޔަ ހަމަނުޖެހުމާއި ގަޔަށް އަތްލައި އަނިޔާކުރި މައްސަލަ ...\nވެލިދޫ ރައްޔިތުންގެ ނަމުގައި ކޭއެންޖީގެ ޖާފަތް ކަރަންޓީނު ފެސިލިޓީއަށް\n31 މެއި 2020\nނ. ވެލިދޫގައި އިޖުތިމާއީ ގިން ކަންކަމާއި ކުޅިވަރުގައި ހަރަކާތްތެރިވަމުންދާ ކުޑަކަންމަތި ނިއު ޖެނެރޭޝަން(ކޭ.އެންޖީ)ގެ ފަރާތުން ވެލިދޫ ރައްޔިތުންގެ ނަމުގައި ކޮވިޑް19ގެ ނ. އަތޮޅު ކަރަންޓީނު ފެސިލިޓީއަށް ޖާފަތެއް ...\nސަރުކާރުގެ ކުންފުނިތަކަށް ގޮންޖެހުން ބޮޑު ސަރުކާރުގެ ވިޔަފާރި ކުންފުނިތަކަކީ ފައިދާ ބޮޑު ކުންފުނިތަކެއްގެ ގޮތުގައި ހިންގުމަކީ ފަސޭހަކެއް ނޫނެވެ. ސަރުކާރުން ވިޔަފާރި ކުންފުނިތައް ހެދުމުގެ ބޭނުމަކީ ރައްޔިތުންނަށް ...\nދިވެހިން އެންމެ ފަރިތަ ބަހަކީ 'ވަގު' 'ވަގު' މިލަފްޒަކީ ވޭތުވެދިޔަ5އަހަރުގެ ތެރޭގައި ދިވެހިރާއްޖޭގައި އެންމެ ބޮޑަށް ނަގާކިޔާފައިވާ ލަފްޒެވެ. އެންމެ ބޮޑަށް މިލަފްޒު ބޭނުންކުރެވިފައި ...\nއިންޑިއާ ސިފައިން ’ނައިކޫ‘ މަރާލީ ކީއްވެ؟\nނައިކޫ މަރަކީ ކަޝްމީރުގެ މިނިވަންކަމަށް ހަނގުރާމަކުރާ އެންމެންގެ މޫނު މަތީގައި ޖެހި ތަފާލެއް ނައިކޫގެ މަރުން ދޭހަވެގެންދިޔައީ ކަޝްމީރު މައްސަލައިގާ އިންޑިއާގެ ބޮޑުވަޒީރު ނަރެންދުރަ މޯޑީ ގެންގުޅުއްވާ ...\nކޮވިޑް19 އަށް ޓެސްޓް ކުރެވޭވަރު ވަރަށް ދަށް – ޑރ. ޝީނާ\nކޮވިޑް-19 އަށް ދިވެހިރާއްޖޭގައި ޓެސްޓް ކުރެވޭ ނިސްބަތް ވަރަށް މަދު ކަމަށް ޑރ.ޝީނާ ވިދާޅުވެއްޖެއެވެ. ކޮވިޑް19 އާއި ގުޅިގެން މިރޭ ބޭއްވި ނޫސްވެރިންގެ ބައްދަލުވުމެއްގައި ޑރ.ޝީނާ ވިދާޅުވީ ރާއްޖޭގައި ...\n4.2 ބިލިއަންރުފިޔާ ސަރުކާރުން ނަގަނީ މި ކޮރޯނާ ވައިރަސް ކާރިސާ ހައްލު ކުރަންތަ؟ މަޖްލީހުން މިހުއްދަ ދިނުމުން ދެންވާނީ ކިހިނެތް؟\nސަރުކާރުން މަޖްލީހަށް ފޮނުވި އިސްތިސްނާ ހާލަތަކީ މަރުކަޒީ ބޭންކް އެމް.އެމް.އޭ އިން އިތުރަށް 4.2 ބިލިއަން ރުފިޔާ މިހާރުން މިހާރަށް 1 އަހަރުދުވަހުގެ މުއްދަތަށް އެއްވެސް އިންޓަރަސްޓަކާ ...\nސަރުކާރުން މަޖްލީހުގެ އިސްތިސްނާ ހޯދައިގެން 4.4 ބިލިއަން ރުފިޔާ އެމް.އެމް.އޭ އިން ޗާޕްކުރަނީ؟\nމަޖްލީހަށް ފިނޭންސް މިނިސްޓަރު ފޮނުވި ސިޓީގައި އެދިފައިވާ އިސްތިސްނާ ހާލަތަކީ ދައުލަތުގެ ޙަރަދަށް ޒިންމާވުމުގެ ގާނޫނު ( 2013 / 07 ) 32 ވަނަ މާއްދާގެ ...\nވެރިން ފިލާތިބެ އެއްވެސް ގާނޫނީ ޒިންމާއެއް ނެތް މަބްރޫކް ރައްޔިތުން ކުރިމައްޗަށް؟\n19 އޭޕްރިލް 2020\nދިވެހިރައްޔިތުން މިފަދަ ދަތި ވަގުތެއް ތަހައްމަލު ކުރަމުން އަންނައިރު ރައްޔިތުންނަށް ތިންއިރު ލިބޭ ބޭހަކީ މަބުރޫކެވެ. މަބުރޫކް ވިދާޅުވާ ކޮންމެ އެއްޗެއް ޤަބޫލުކުރަން މަޖުބޫރެވެ. ޤަބޫލުނުކޮށްފިނަމަ މަބުރޫކް ...\nޞަފްހާ 1 ގެ 11 12… 11 Next\nސަރުކާރުން ކޮންމެހެން ދެއްވަންޖެހޭ ޚިދުމަތްތައް ދެއްވުމަށް ސަރުކާރުގެ އިދާރާތައް ހުޅުވާ މުއްދަތު 2020 ޖުލައި 1 ވަނަ ދުވަހުން ފެށިގެން 2020 ޖުލައި2ވަނަ ދުވަހުގެ...\nޔާމިން ރަޝީދު – ލީޑަރެއްގެ ފަހަތުގައި ހުރި ޒުވާން ލީޑަރެއް\nއީވާ އަބްދުﷲ – ރައްޔިތުން މަޖިލީހުގެ ދެވަނަ އަންހެން ނައިބު ރައީސް\n15 ޖޫން 2019\nމަޖިލިސް ސުޕަރ މެޖޯރިޓީގެ ފަހަތުގައި ރައީސް ސޯލިހްގެ މޮޅުކަން!\nކަން ނިމުނީ ދިމާ އިދިކޮޅަށެވެ.


Barca Othee Neymar Ah Maruhabaa Kiyan Thayyarah: Coutinho\nއައިހެވަން މަޝްރޫއާއި ބެހޭ ސިއްރެއް އަދީބް ހާމަކުރައްވައިފި ސިޔާސީ ފަރާތްތައް ޖަލަށްލަނީ މިނިވަންކުރަން ނޫންކަމަށް ރައީސް ވިދާޅުވި: އަދީބް ވޯޓުލާ މަރުކަޒުތަކުގައި ހަރަކާތްތެރިވާނެ އޮފިޝަލުން ހޯދަން އަލުން އިޢުލާންކޮށްފި\nނިކް އާ ގުޅޭގޮތުން ފުރަތަމަ ފަހަރަށް ޕްރިޔަންކާ ވާހަކަ ދައްކައިފި ކަރަންޓާ ނުލާ ބޭނުންކުރެވޭ ދޮންނަ މެޝިނެއް އިންޑިއާ ކުއްޖަކު އުފައްދައިފި އަރްޖުން އާ އެކު ކެޓްރީނާ މަސައްކަތް ކުރަން ބޭނުންނުވަނީ މިހެންވެ\nސަރުކާރު އަމިއްލައަށް "ބޮލާފޮށާ" އެޅެނީ! ރިސޯޓް އޯނަރުން މުވައްޒަފުންގެ ހައްޤަށް އިހްތިރާމް ކުރާވަރު ބަލާނެ ޓެސްޓެއް ކެންސަރަށް ފަރުވާ ހޯދަމުން އަންނަ ފާތިމަތު މުއީނާ، ދީލަތި އެހީއަށް ބޭނުންވެފަ\nއާންމު ސިޓީ: އިމްރާނަށް އެންމެ ހެޔޮއެދޭ ރަޙްމަތްތެރިޔަކީ ޑރ.ޝަހީމް ހެއްޔެވެ؟ ވޯޓް އޮޅުވާލުމަށް ޖަހާ މަޅިއެއް! ތިޔަ ކުރަނީ އިންސާނީ ކަރާމާތަށް މަލާމާތް! ރާއްޖެ ޓީވީގައި ދެއްވި ޖަވާބުތަކާއެކު ޑރ. ޝަހީމަށް ފާޑުކިޔުން އިންތިހާއަށް!\nރާއްޖޭގެ ފަތުރުވެރިކަން 10.5 އިންސައްތަ މައްޗަށް 2.7 ބިލިއަން ޑޮލަރުން ގޫގުލް ޖޫރިމަނާކޮށްފި ޓްރަމްޕްގެ ނިންމުމުގެ ނޭދެވޭ އަސަރު ދުނިޔޭގެ އިގުތިސާދަށް ކުރާނެ: އައިއެމްއެފް\nބިލް ގޭޓްސް ވައްޓާލާ، އެންމެ މުއްސަންދި މީހާގެ މަގާމަށް ޖެފް ބެޒޮސް ހޫނު ގަދަވުމުގެ ސަބަބުން ޖަޕާނުން 14 މީހަކު މަރުވެއްޖެ ކެރެލާގައި ފެންބޮޑުވެ ރައްކާތެރި ހިސާބުތަކަށް މީހުން ބަދަލު ކުރަނީ\nދުނިޔޭގެ ރެކޯޑު އަގަކަށް ކީޕަރ އެލިސަން ލިވަޕޫލްއާ ގުޅެނީ މެންޗެސްޓާ ޔުނައިޓެޑުގެ ސަންޒޭޗް އެމެރިކާއަށް ނުވެއްދި4އަހަރަށްފަހު ބްލިންޑް އެނބުރި އަޔަކްސްއަށް\n'މޭޑް އިން ޗައިނާ' ގައި މޯނީ ފެނިގެންދާނީ ރާޖްކުމާރުގެ އަންހެނުންގެ ރޯލުން ހީނާގެ "ބަސްއޫދީ" އަށް ގިނަ ބައެއްގެ ތަރުހީބު އޮހެނީ ކަސޯޓީ ޒިންދަގީ ކޭ2ގައި ހީނާ އާއި ޝަރަދު\nބާސާ އޮތީ ނޭމާއަށް މަރުހަބާ ކިޔަން ތަައްޔާރަށް: ކުޓީނިއޯ\nނޭމާއާއި ކުޓީނިއޯ ގައުމީ ޓީމުގެ ފަރިތަކުރުންތަކުގައި ފޮޓޯ:---\nކުޅިވަރު | ދުނިޔެ | 13 މާޗް 2018 |0ކޮމެންޓް\nބާސެލޯނާއިން އޮތީ އެޓީމުގެ ކުރީގެ ކުޅުންތެރިޔާ ނޭމާއަށް އަލުން މަރުހަބާ ކިޔަން ތައްޔާރަށް ކަމަށް އެޓީމާއި އަލަށް ގުޅުނު ހުނަރުވެރި ކުޅުންތެރިޔާ ފިލިޕް ކުޓީނިއޯ ބުނެފިއެވެ.\nނޭމާއާއިއެކު ބްރެޒިލްގެ ގައުމީ ޓީމުގައި ކުޅެމުން އަންނަ ކުޓީނިއޯ މެޑެޓޭރިއަން އިންޓަނޭޝަނަލް ކަޕު ދައްކާލަން ބޭއްވި އިވެންޓެއްގައި ނޫސްވެރިންނާއި ވާހަކަ ދައްކަމުން ކުޓީނިއޯ ބުނެފައިވަނީ ނޭމާ އަކީ ވަރަށް ހުނަރުވެރި ކުޅުންތެރިއެއް ކަމަށާއި ކްލަބު ލެވެލްގައި ވެސް އޭނާއާއި އެއްކޮށް ކުޅެން ބޭނުންވާ ކަމަށެވެ.\n"ނޭމާ އެނބުރި އައިސްފި ދަނޑިވަޅެއްގައި ބާސެލޯނާ މިއޮތީ އުފަލާއެކު އޭނާ ބަލައިގަނެ އޭނާއަށް މަރުހަބާ ކުރަން ތައްޔާރަށް." ކުޓީނިއޯ ބުނެފިއެވެ.\nކުޓީނިއޯ މިހެން ބުނެފައިވާއިރު 198 މިލިއަންއަށް ޕީއެސްޖީއާއި ގުޅުނުތާ ސީޒަނެއް ހަމަނުވަނީސް ނޭމާ އެޓީމު ދޫކޮށްލަން ބޭނުންވާ ކަމުގެ އަޑުތަކެއް ވަނީ ފެތުރެން ފަށާފައެވެ. މިއާއެކު އިއްޔެގެ ވަގުތެއްގައި އަނިޔާއަކަށް ފަރުވާ ހޯދަމުން މިހާރު ބްރެޒިލްގައި ހުރި ނޭމާއާއި ބައްދަލު ކުރަން ޕީއެސްޖީގެ ވަފުދެއް ވަނީ ބްރެޒިލްއަށް ފުރާފައެވެ.\n4 އަހަރަށްފަހު ބްލިންޑް އެނބުރި އަޔަކްސްއަށް\n17 ޖުލައި 2018\nހަޒާޑް ދަނީ ރިއާލްއަށް ބަދަލުވުމަށް ތައްޔާރުވަމުން: ބްރަޔަން\n14 ޖުލައި 2018\nފަހުވަގުތު ޖޯޖީނޯ ޗެލްސީއާ ގުޅުމުން ގާޑިއޯލާ ރަތަށް!\nޗެލްސީގެ ކޯޗަކަށް ނަޕޯލީގެ ކުރީގެ ކޯޗު ސަރީ ހަމަޖައްސައިފި\nއައިހެވަން މަޝްރޫއާއި ބެހޭ ސިއްރެއް އަދީބް ހާމަކުރައްވައިފި\nސިޔާސީ ފަރާތްތައް ޖަލަށްލަނީ މިނިވަންކުރަން ނޫންކަމަށް ރައީސް ވިދާޅުވި: އަދީބް\nވޯޓުލާ މަރުކަޒުތަކުގައި ހަރަކާތްތެރިވާނެ އޮފިޝަލުން ހޯދަން އަލުން އިޢުލާންކޮށްފި\nމިފުރުސަތުގެ ބޭނުން ހިފަން ޖެހޭ: ފައިސަލް ނަސީމް\nއަދީބު އެކަހެރިކޮށް ބޭސްފަރުވާއިން މަހުރޫމްކޮށްގެން ނުވާނެ: ފައިސަލް\nVFP.MV 2016 ©\nVFP (Voice of Free Press), H.Minha, Male', Republic of Maldives Tel: (960) 331 0330, E-mail: [email protected]


Hajj mahuge Furathama 10 dhuvahuge maaikan | #Dhiislam\n5 months ago |0comment| August 14, 2017\nކިޔަމަންތެރިކަން އަދާކުރުމަށް އެންމެ އެދެވިގެންވާ ދުވަސްތަކުގެ ތެރޭގައި ޙައްޖުމަހުގެ ފުރަތަމަ ދިހަ ދުވަސް ހިމެނިގެންވެއެވެ. މާތް ﷲ އެދުވަސްތައްވަނީ އެހެން ދުވަސްތަކަށްވުރެ މަތިވެރި ކުރައްވާ މާތް ކުރައްވާފައެވެ. فعن ابن عباس رضي الله عنهما ، عن النبي صلى الله عليه وسلم قال : ( ما من أيام العمل الصالح فيهن أحب إلى الله منه في هذه الأيام العشر . قالوا ولا الجهاد في سبيل الله !! قال : ولا الجهاد في سبيل الله ، إلا رجل خرج بنفسه وماله ولم يرجع من ذلك بشيء)މާނައަކީ: މާތް ﷲ ރުއްސުންލެއްވި އިބްނު ޢައްބާސްގެ ކިބައިން ރިވާވެގެންވެއެވެ. ކީރިތި ރަސޫލާ ޞައްލަﷲ ޢަލައިހި ވަސައްލަމަ ޙަދީޘް ކުރެއްވިއެވެ. “މިދިހަ ދުވަހަށްވުރެ (ޛުލްޙިއްޖާ މަހުގެ ފުރަތަމަ ދިހަ ދުވަސް)، ހެޔޮ ޢަމަލުކުރުން މާތް ﷲ ގެ ޙަޟްރަތަށް ލޮބުވެތިކަން ބޮޑު ދުވަސްތަކެއް ނުވެއެވެ”. ޞަޙާބީން ސުވާލު ދެންނެވިއެވެ. ﷲ ގެ މަގުގައި ޖިހާދު ކުރުންވެސްތޯއެވެ؟ ޙަދީޘް ކުރެއްވިއެވެ. ﷲ ގެ މަގުގައި ޖިހާދުކުރުންވެސް މެއެވެ. ނަމަވެސް އެމީހެއްގެ ނަފްސާއި މުދާހިފައިގެން ނިކުމެ އެނބުރި ނާދެވުނު މީހާ މެނުވީއެވެ”.\nތަހްލީލު ތަކްބީރު ކިޔާ މާތް ﷲ ދެއްވި ނިޢުމަތްތަކަށް ޝުކުރުވެރިވުން ގިނަ ކުރުން. މި ދުވަސްތަކުގައި ގިނަގިނައިން ޛިކްރުކޮށް، ގެތަކުގައްޔާއި މިސްކިތްތަކުގައި، އަދި މަގުތަކުގައި މީހުންނަށް އުނދަގޫ ނުވާނެފަދައިން ތަހްލީލު ތަކްބީރު ތަސްބީޙް ގިނަ ކުރުމަކީ ސުންނަތްވެގެންވާ ކަމެކެވެ. ފިރިހެން ބޭފުޅުން އަޑުހަރުކޮށް، އަދި އަންހެން ކަނބަލުން ސިއްރިއްޔާތުގައެވެ. ސޫރަތުލް ޙައްޖުގެ 28 ވަނަ އާޔަތުގައި މާތް ﷲ ވަޙީ ކުރައްވައެވެ. (لِّيَشْهَدُوا مَنَافِعَ لَهُمْ وَيَذْكُرُوا اسْمَ اللَّـهِ فِي أَيَّامٍ مَّعْلُومَاتٍ عَلَىٰ مَا رَزَقَهُم مِّن بَهِيمَةِ الْأَنْعَامِ ) މާނައަކީ: “އެއީ އެއުރެންނަށްހުރި (ދީނީއަދި ދުންޔަވީ) މަންފާތަކެއްލިބިގަތުމަށްޓަކައެވެ. އަދި ކަނޑައެޅި އެނގިގެންވާ ދުވަސްތަކެއްގައި،އެއުރެން اللَّهގެ އިސްމުފުޅު ހަނދުމަކޮށް އުޅުމަށެވެ. ނަޢަމްސޫފީގެ ނިޢުމަތްއެއުރެންނަށް ދެއްވިކަމަށްޓަކައެވެ”. ކަނޑައެޅިގެންވާ ދުވަސްތަކަކީ ޛުލްޙިއްޖާ މަހުގެ ފުރަތަމަ ދިހަ ދުވަސްކަމުގައި އިބްނު ޢައްބާސްގެ ކިބައިން ރިވާވެގެންވެއެވެ.\nوعن عبد الله بن عمر رضي الله عنهما ، عن النبي صلى الله عليه وسلم قال : ( ما من أيام أعظم عند الله ولا أحب إليه العمل فيهن من هذه الأيام العشر فأكثروا فيهن من التهليل والتكبير والتحميد) މާނައަކީ: މާތް ﷲ ރުއްސުންލެއްވި ޢަބްދުﷲ ބިން ޢުމަރުގެ ކިބައިން ރިވާވެގެންވެއެވެ. ކީރިތި ރަސޫލާ-ޞައްލަﷲ ޢަލައިހި ވަސައްލަމަ ޙަދީޘް ކުރެއްވިއެވެ. މިދިހަ ދުވަހަށްވުރެ މާތްﷲ ގެ ޙަޟްރަތުގައި މާތްކަމާއި ލޮބުވެތިކަމުގެ ގޮތުން އިތުރު އެހެން ދުވަސްތަކެއް ނުވެއެވެ. ވީމާ، ތިޔަބައިމީހުން މިދުވަސްތަކުގައި ޙަމްދުކުރުމާއި ތަކްބީރު ކިޔުމާއި ތަހްލީލު ކިޔުން އިތުރު ކުރާހުށިކަމެވެ”\nއުޟްޙިޔާ ކަތިލުން: މިދުވަސްތަކުގައި ކުރުމަށް އެދެވިގެންވާ ކަންތައްތަކުގެ ތެރޭގައި ﷲ ގެ މަގުގައި ހޭދަކުރުން ގިނަކުރުން ހިމެނިގެންވެއެވެ. އެގޮތުން، ﷲ އަށް ޓަކައި އެކަލާނގެ އިސްމުފުޅުގައި ގުރްބާނީ އެއް ކަތިލުމަކީ ގަދަވެގެންވާ ސުންނަތެކެވެ.


COVID-19: China ge askariyyagai vaccine eh thajriba kuranee | ThePress\nEnglish Edition Sunday, July 05, 2020 28 °C broken clouds\nLast Updated 15:28, 05 July\nކޮވިޑް-19: ޗައިނާގެ އަސްކަރިއްޔާގައި ވެކްސިނެއް ތަޖުރިބާކުރަނީ\n01 July 2020, 13:43\nމިދިޔަ އަހަރުގެ ފަހުކޮޅު ޗައިނާއިން ފުރަތަމަ ފަހަރަށް ރިޕޯޓްކުރަން ފެށި ކޮރޯނާވައިރަސް ޑިޒީޒް (ކޮވިޑް-19) އިން ދިފާއުވުމަށް ވެކްސިނެއް ތަރައްގީ ކުރުމަށް ކުރަމުންދާ މަސައްކަތުގެ ތެރެއިން، ޗައިނާގެ އަސްކަރިއްޔާގެ މެމްބަރުންނަށް ވަކި ބާވަތެއްގެ ވެކްސިނެއް ދީގެން ތަޖުރިބާ ކުރުމަށް ޗައިނާގެ ސަރުކާރުން ހުއްދަ ދީފިއެވެ.\nޗައިނާގެ އަސްކަރިއްޔާގެ މެމްބަރުންނަށް ދޭ ވެކްސިން (އޭޑީ5-އެންކޯވް) ތަރައްގީ ކޮށްފައި ވަނީ ވެކްސިން ކުންފުނި ކެންސީނޯ ބައޮލޮޖިކްސްއާއި ޗައިނާ ސަރުކާރުގެ އެކަޑަމީ އޮފް މިލިޓަރީ މެޑިކަލް ސައެންސަސް ގެ ބައެއް ކަމަށްވާ، ބެއިޖީންގް އިންސްޓިޓިއުޓް އޮފް ބައޮޓެކްނޮލޮޖީ ގުޅިގެންނެވެ.\nޗައިނާގައި އުފާފާޅުކުރުންތަކެއް ކުރިއަށްދަނީ/ފޮޓޯ: ޝީންހުއާ ނިއުސް\nއަސްކަރިއްޔާއަށް ހާއްސަކޮށްގެން މި ވެކްސިން ތަޖުރިބާ ކުރުމުގެ ހުއްދަ، ޗައިނާގެ ސެންޓަރަލް މިލިޓަރީ ކޮމިޝަނުން ދީފައިވަނީ ހުސްވި ޖޫން މަހުގެ 25 ދުވަހު ކަމަށް ކޭންސީނޯއާ ހަވާލާދީ ބައިނަލްއަގުވާމީ މީޑިއާއިން ވަނީ ރިޕޯޓްކޮށްފައެވެ. މި ހުއްދައަކީ 1 އަހަރު ދުވަހުގެ މުއްދަތަށް ދޫކޮށްފައިވާ ހުއްދައެކެވެ. މި ހުއްދައިގެ ދަށުން، މި ވެކްސިން ދެވޭނީވެސް ހަމައެކަނި އަސްކަރިއްޔާގެ މެމްބަރުންނަށެވެ.\nޗައިނާއިން ދަނީ އެ ގައުމުގެ އަސްކަރިއްޔާ އޮތީ ކޮވިޑް-19ގެ ބަލިމަޑުކަމުން ސަލާމަތްވެފައި ކަމަށާ، ޕީޕަލްސް ލިބަރޭޝަން އާމީ (ޕީއެލްއޭ)ގެ އެންމެ މެމްބަރަކުވެސް ކޮވިޑް-19އަށް ޕޮޒިޓިވް ވެފައި ނުވާނެ ކަމަށް ވަކާލާތު ކުރަމުންނެވެ. ނަމަވެސް އެމެރިކާގެ އޮފިޝަލުން ދަނީ މި ދައުވާއަށް އިންކާރު ކުރަމުންނެވެ. އެހެނީ ޕީއެލްއަކީ މުޅި ދުނިޔޭގެ ނިސްބަތުން ބަލާއިރުވެސް އެންމެ ބިޔަ ފައުޖަށް ވެފައި، މި ފައުޖުގައި އެންމެ މީހަކުވެސް ކޮވިޑް-19އަށް ޕޮޒިޓިވް ނުވުމަކީ ނާދިރު ކަމަކަށް ވުމުންނެވެ.\nކޮވިޑް-19 ވެކްސިން ލައިފްސްޓައިލް ޗައިނާ\nގަވައިދާ ހިލާފަށް ޕާކް ކުރާނަމަ އަނެއްކާވެސް ފިޔަވަޅު އަޅަނީ


Aviation dhaairaa ah meehun binaa kurumah Manta Air in program eh fashaifi | MBS NEWS\nމަންޓާ ވިންގްސް ޕްރޮގްރާމް ރަސްމީކޮށް ޕްރޮގްރާމް ލޯންޗްކުރުމަށް މިއަދު ބޭއްވި ރަސްމިއްޔާތުގައި ޕްރޮގްރާމްގެ ބައިވެރިއަކަށް ސެޓްފިކެޓް ހަވާލުކުރަނީ. ފޮޓޯ: ރައީސް އޮފީސް\nއޭވިއޭޝަން ދާއިރާއަށް މީހުން ބިނާކުރުމަށް މަންޓާ އެއާއިން ޕްރޮގްރާމެއް ފަށައިފި\n28 December 2021, 15:09\nއޭވިއޭޝަން ދާއިރާއަށް މީހުން ބިނާކުރުމަށް މަންޓާ އެއާއިން "މަންޓާ ވިންގްސް" ޕްރޮގްރާމެއް ފަށައިފި އެވެ.\nމި ޕްރޮގްރާމް ލޯންޗްކޮށްދެއްވީ ނައިބު ރައީސް ފައިސަލް ނަސީމް އާއި މަންޓާ އެއާގެ ސީއީއޯ މުހައްމަދު ޚަލީލެވެ.\nމި އެޕްރެންޓިސްޝިޕް ޕްރޮގްރާމް އިފްތިތާހުކޮށްދެއްވުމުގެ ގޮތުން އެމަނިކުފާނު ވަނީ "މަންޓާ ވިންގްސް" ގެ ބައިވެރިނަންނަށް ލިޔުން ޙަވާލުކޮށްދެއްވާފައެވެ.\nމި އެޕްރެންޓިސްޝިޕް ޕްރޮގްރާމަކީ ވައިގެ ދަތުރު ފަތުރުގެ ސިނާޢަތުގައި ހިމެނޭ އިންސާނީ ވަސީލަތްތައް ތަރައްގީކުރުމަށާއި، ޒުވާނުން މި ދާއިރާއަށް ތައާރަފްކުރުމުގެ މަގުސަދުގައި 18 އަހަރާއި 25 އަހަރުގެ ޒުވާނުންނަށް އަމާޒުކޮށްގެން މަންޓާ އެއާ އިން އަލަށް ފަށާ ތަމްރީން ޕްރޮގްރާމެކެވެ.\nއަހަރަކު ދެ ފަހަރު ކުރިޔަށް ގެންދިޔުމަށް ހަމަޖެހިފައިވާ މި ޕްރޮގްރާމްގެ ފުރަތަމަ ބެޗްގައި 10 ދަރިވަރުން ވަނީ ބައިވެރިވެފަ އެވެ. އަދި، މި ތަމްރީން ޕްރޮގްރާމް ކުރިޔަށް ގެންދިޔުމަށް ހަމަޖެހިފައި ވަނީ ހަ މަސް ދުވަހުގެ މުއްދަތަކަށެވެ.\nމަންޓާ ވިންގްސް ޕްރޮގްރާމް ރަސްމީކޮށް ޕްރޮގްރާމް ލޯންޗްކުރުމަށް މިއަދު ބޭއްވި ރަސްމިއްޔާތުގައި ނައިބު ރައީސް ވާހަކަދައްކަވަނީ. ފޮޓޯ: ރައީސް އޮފީސް\nމިއަދު ހެނދުނު މީރުމާ އިވެންޓްސްގައި ކުރިޔަށްދިޔަ މި ހަފްލާގައި ނައިބު ރައީސް ވަނީ ވޭތުވެދިޔަ ތިން އަހަރު މަންޓާ އެއާއިން ވަރަށް ގިނަ ކުރިއެރުންތަކެއް ހޯދާފައިވާކަން ފާހަގަކުރައްވާފަ އެވެ. އަދި އެމަނިކުފާނު ވިދާޅުވިގޮތުގައި ބަދަލުވަމުން އަންނަ ދުނިޔޭގައި ރާއްޖޭގެ ދަތުރުފަތުރުގެ ނިޒާމަށް މިވަނީ ވަރަށް ބޮޑު އިންގިލާބީ ކުރިއެރުމެއް އައިސްފަ އެވެ. އަދި ވައިގެ ދަތުރުފަތުރުގެ ސިނާޢަތް ފުޅާވަމުންދާ ވަރަކަށް ސިނާޢަތަށް ބޭނުންވާނެ އިންސާނީ ވަސީލަތްތައް ތަރައްގީކުރުމަކީ މުހިންމު ކަމެއްކަމުގައި އެމަނިކުފާނު ވިދާޅުވި އެވެ.\nމަންޓާ ވިންގްސް ޕްރޮގްރާމް ރަސްމީކޮށް ޕްރޮގްރާމް ލޯންޗްކުރުމަށް މިއަދު ބޭއްވި ރަސްމިއްޔާތުގައި ނައިބު ރައީސް ފައިސަލް ނަސީމްއާއި މަންޓާ އެއާގެ ސީއީއޯ މުޙައްމަދު ޚަލީލު ބައިވެރިވަނީ. ފޮޓޯ: ރައީސް އޮފީސް\nމިގޮތުން ނައިބު ރައީސް ވަނީ ދިވެހިންނަކީ ރަނގަޅު ފެންވަރެއްގެ ޚިދުމަތެއް ދެވޭ ފަދަ ގާބިލް މަސައްކަތްތެރި ބަޔަކަށް ވުމަށް އަޒުމް ކަނަޑައަޅައިގެން އެ އަމާޒުގައި މަސައްކަތްކުރާ ބަޔަކަށް ވުމަށް ގޮވައިލައްވާފަ އެވެ. އަދި، ދުނިޔޭގެ އެހެން ޤައުމުތަކުން އެ ދާއިރާއެއްގެ މަސައްކަތް ކުރާ މީހުންގެ އާ ހޯދުންތަކުގެ މަޢުލޫމާތު ހޯދާ އަބަދުވެސް އާ ކަންކަން ދަސްކުރުމަށް އެމަނިކުފާނު ވަނީ ބާރު އަޅުއްވާފަ އެވެ.\nނައިބު ރައީސް ފައިސަލް ނަސީމް ވިޔަފާރި މަންޓާ އެއާ ދަތުރުފަތުރު


2kidney fail vefaivaa Zumna ah eheetherive dhehvaa!\nދެ ކިޑްނީ ފެއިލްވެފައިވާ ތިން ކުދިންގެ މަންމަ ޒުމްނާ، އެދެނީ ދީލަތި އެހީއަކަށް\n01 އޭޕްރީލް 2021 - 12:21:32\nތ. ތިމަރަފުށްޓައް ނިސްބަތްވާ ފާތިމަތު ޒުމްނާ އަދި އެރަށަށް ނިސްބަތްވާ އަހުމަދު އާމިރު ކައިވެނީގެ ފޮނި ގުޅުމުގެ ގޮށް އައްސާލީ 2002 ވަނަ އަހަރުގަ އެވެ. ހަޔާތުގެ ފޮނި އުންމީދުތަކާ އެކުގައި އެ ދެމަފިރިން އަމިއްލަ ގޭގައި ދިރިއުޅެމުން ދިޔަ އެވެ. ކައިވެންޏަށް3ވަނަ ކުއްޖާ ލިބުނު ފަހުން އެ ދެމަފިރިންނަށް ލިބިގެން ދިޔައީ ބިރުވެރި ހަބަރެކެވެ.\nއެ ދެމަފިރިންގެ ހަޔާތް ބަދަލުކޮށްލި ހާދިސާ އަހުމަދު އާމިރު ސީއެންއެމް އަށް ކިޔާދެމުން ބުނީ މީގެ ފަސް އަހަރު ކުރިން ތިން ވަނަ ކުއްޖާ ޒުމްނާއަށް ލިބުނު ފަހުން އުދަނގޫތަކަކާ ކުރިމަތިވި ކަމަށެވެ. އެހެންކަމުން ޑޮކްޓަރަށް ދެއްކުމުން ލިބިގެން ދިޔަ ހަބަރަކީ ކިޑްނީގެ ސްޓޭޖް ދަށްވަމުން ދިޔަ ހަބަރެވެ. އެހެންކަމުން ޑޮކްޓަރުގެ ލަފަޔާ އެކުގައި ޒުމްނާގެ ހާލަތު އިތުރަށް ގޯސްވެ ނުދިޔުމަށް މަސައްކަތް ފެށި ކަމަށް އާމިރު ކިޔާދިނެވެ. ޑޮކްޓަރު ދިން ބޭސްތައް ވެސް ގަވާއިދުން ނަގަމުން ދިޔަ ކަމަށް އޭނާ ބުންޏެވެ.\nއެހެން ނަމަވެސް ޒުމްނާގެ ހާލަތު އިތުރަށް ދިޔައީ ގޯސްވަމުން ނެވެ. އެގޮތުން ލޭ މައްޗަށް ގޮސް އަދި އަންހެނުންގެ ފަޔާއި މޫނު ދުޅަވެ، އޭނާއަށް ވާ އުގަދޫތައް ބޮޑުވުމުގެ ސަބަބުން ފަރުވާ ކުރުމަށް ދަރިން ރަށުގައި ބަހައްޓާފައި މާލެ އައި ކަމަށް އާމިރު ކިޔާދިނެވެ. އަދި އައިޖީއެމްއެޗް އަށް ދެއްކުމުން ޑޮކްޓަރު ބުނީ ޒުމްނާގެ ކިޑްނީގެ ކައުންޓް 8.5 އަށް ގޮސްފައި ކަމަށެވެ.\nއެހެންކަމުން ދެން ޑޮކްޓަރު ޒުމްނާއަށް ދެ ކަމެއްގެ ތެރެއިން އެއްކަމެއް ކޮށްގެން ކުރިއަށް ދިޔުމަށް އިހުތިޔާރު ދިނެވެ. އެއީ ޑައިލެސިސް ހެދުން ނުވަތަ ޓްރާންސް ފްލާންޓް ހެދުން ކަމަށް އާމިރު ކިޔާދިނެވެ.\nއެހެންކަމުން އިތުރަށް ޒުމްނާގެ ހާލަތު އެނގެން ބޭނުންވާތީ އާއި ޓްރާންސްޕްލާންޓް ކުރުމަކީ ވަރަށް ބޮޑު ކަމަކަށް ވާތީ އެމީހުން ނިންމީ ބޭރަށް ދިއުމަށް ކަމަށް އާމިރު ބުންޏެވެ.\nޒުމްނާ ގޮވައިގެން 2017 ވަނަ އަހަރުގައި އިންޑިއާގެ ބެންގަލޫރަށް ޓެސްޓުތައް ހެދުމަށް ދިޔަކަމަށް އާމިރު ކިޔާދިނެވެ. އެތަނުން ވެސް ދިނީ އެއް ޖަވާބެއް ކަމަށް އޭނާ ބުންޏެވެ. އަދި ޓްރާންސްޕްލާންޓް ނުވަތަ ޑައިލެސިސް ހެދުމުގެ އިހްތިޔާރު އެތަނުން ވެސް ދިނެވެ.\nއާމިރު ކިޔާދިން ގޮތުގައި އެދަތުރުގެ ހަރަދު އޭރުގައި އެމީހުން ކުރީ އަތުގައި ރައްކާކޮށްފައިވާ ލާރިން ކަމަށެވެ. އަދި އަނބުރާ ރާއްޖެ އައުމަށް ފަހުގައި އައިޖީއެމްއެޗްގެ އެފްރޯ ޔުނިޓަށް ދައްކާ ޒުމްނާއަށް އަވަހަށް ފަރުވާ ކުރުމުގެ މަސައްކަތް ފެށި ކަމަށެވެ.\nއެގޮތުން އޭރުގައި އެ ދެމަފިރިންނަށް ލިބިފައިވާ ކުދިން ވަރަށް ކުޑަ ކަމަށާއި އެހެންކަމުން ޒުމްނާއަށް ކުދިން ކައިރީގައި ރީތިކޮށް ދިރިއުޅެވޭނީ ޓްރާންސްޕްލާންޓު ހަދައިގެން ކަމަށް ޑޮކްޓަރުން ލަފާ ދިނުމުން އެކަމުގެ މަސައްކަތް އެމީހުން ފެށި އެވެ.\nޓްރާންސްޕްލާންޓް ހެދުމަށް ތައްޔާރީތައް ވަމުން ދަނިކޮށް ދެން އެ ދެމަފިރިންގެ ރިހޭ ފައި މައްޗަށް ފޮއި ވެއްޓުނެވެ. އެގޮތުން ކަރަންޓް ޝޯޓެއް ދިމާވެ ދިރިއުޅުމަށް ހަދާފައިވާ ގެ އަދާ ހުލިވެގެން ދިޔަ ކަމަށް އާމިރު ކިޔާދިނެވެ. ނަސީބަކުން ކުއްޖަކު އެގޭގައި އެގަޑީގައި ނެތުމުން އެއްވެސް މީހަކަށް އަނިޔާއެއް ނުވާކަމަށް އޭނާ ބުންޏެވެ.\nއެހެންކަމުން ޒުމްނާގެ ޓްރާންސްޕްލާންޓު ހެދުމުގެ ކަންކަން ލަސްވެގެން ދިޔަ އެވެ. ދިރިއުޅޭ ގެ އެދުމުގެ ސަބަބުނާއި ޒުމްނާގެ ބޭސްފަރުވާއަށް ހަދަރު ކުރަން ޖެހުމުން މާލީގޮތުން ވަރަށް ބޮޑު ދަތިތަކަކާ ކުރިމަތިވެފައިވާ ކަމަށް އާމިރު ބުންޏެވެ.\nޓްރާންސްޕްލާންޓު ލަސްކޮށްލުމަށް ފަހުގައި ޒުމްނާގެ ހާލަތު އެހެން ގޮތަކަށް ރަނގަޅު ކުރެވޭތޯ މަސައްކަތް ކުރަމުން ދިޔަ ކަމަށް އާމިރު ކިޔާދިނެވެ.\nގެ ހެދުމަށް އާމިރު ހަތަރު ލައްކަ ރުފިޔާގެ ލޯނެއް ނެގި އެވެ. ދަރިންނަށް ބޯހިޔާވަހިކަން ހޯދާދިނުމަށެވެ. އެހެން ނަމަވެސް ގޭގެ މަސައްކަތް ނުފެށިގެން އުޅެނިކޮށް އަންހެނުން ވަރަށް ބޮޑަށް ބަލިވެ ހޮސްޕިޓަލުގައި އެދުމަތިކޮށް ޑައިލަސިސް ފެށި އެވެ.\nއާމިރު ބުނީ އެމީހުންނަށް މާލޭގައި އުޅެވޭނެހާ ފެންވަރެއް އޭރުގައި ނެތްކަމަށެވެ. އަދި ދަރިންނަށް އޭނާ ކޮންމެ ގޮތެއްވިއަސް ތައުލީމާއި އެކުދިންގެ މަންމަ ގާތުގައި ބެހެއްޓުން މުހިންމު ވާނެ ކަން ވެސް އާމިރު ފާހަކުރި އެވެ.\nއެހެންކަމުން އޭރުގައި ވެސް ފަންޑު ރެއިސްކޮށްގެން ޒުމްނާ ގޮވައިގެން ޓްރާންސްޕްލާންޓު ކުރުމަށް އިންޑިއާ އަށް ދިޔައީ ކަމަށް އާމިރު ކިޔާދިނެވެ. އޭރުގައި ޒުމްނާއަށް ކިޑްނީ ދިނީ އޭނާގެ ކޮއްކޮއެކެވެ.\nޒުމްނާ އަދި އާމިރުގެ އާއިލާ\nއޮޕަރޭޝަންކޮށް މާގިނަ އިރުތަކެއް ނުވެ ޒުމްނާގެ ހަށިގަނޑަށް ލެއްވި ކިޑްނީ ރިޖެކްޓު ވަމުންދާ ހަބަރު ޑޮކްޓަރު ދިނެވެ. އާމިރުގެ ފައިދަށުން ބިންގަނޑު ދަމައިގެން ދިޔަހެން ހީވި ކަމަށް އެނާ ކިޔާދިނެވެ. ޑޮކްޓަރު ކައިރީގައި ކޮންމެވެސް ގޮތެއް ހަދާދިނުމަށް އޭނާ އާދޭސްކުރި އެވެ. ޑޮކްޓަރުންގެ މަސައްކަތުން ކިޑްނީ މަސައްކަތް ކުރަން ފެށި އެވެ.\nއެހެން ނަމަވެސް އަނބުރާ ރާއްޖެ އައިފަހުން ޒުމްނާގެ ހާލު ރަނގަޅު ނުވާކަމަށް އާމިރު ކިޔާދިނެވެ. އެހެން ނަމަވެސް ދަރިންނާ އެކުގައި ހަމަޖެހިގެން ދިރިއުޅެވޭނެ ކަމުގެ ފޮނި އުންމީދުގައި ރަށަށް ގޮސް4މަސް ނުވަނީސް ޒުމްނާގެ ހާލަތު އަނެއްކާވެސް ގޯސްވި އެވެ.\nއާމިރު ބުނީ މިހާރު އަނެއްކާވެސް ޒުމްނާއަށް މާލެ އައިސްގެން ޑައިލަސިސް ހަދަމުން އަންނަ ކަމަށެވެ. އަދި އޭނާގެ ހަދަން ފަށާފައިވާ ގެވެސް ވަނީ ނުނިމި ކަމަށާއި ނެގި ލޯނުވެސް ވަނީ ނުދެއްކިފައިކަން އޭނާ ކިޔާދި ނެވެ.\nމާލޭގައި ޑައިލަސިސް ހަދަމުން ދާއިރު މިހާރު އުޅެމުން ދަނީ ވިލިމާލޭގައި ބޮޑު އަގުގައި ކުލި ދައްކައިގެން ދަރިންނާއި މަންމަ ގޮވައިގެން ކަމަށް އާމިރު ބުންޏެވެ. އެހެންކަމުން މާލީ ދަތިތަކާ ވަރަށް ބޮޑަށް ކުރިމަތިވެފައިވާ ކަމަށްވެސް އޭނާ ކިޔާދިނެވެ.\nދަރަނި ބޮޑުވެފައި ވުމުން އެކަމުގެ ވާހަކަ ސަރުކާރަށް ވެސް ދަންނަވާފައިވާނޭ ކަމަށް ވެސް އެނާ ބުންޏެވެ.\nއާމިރު ބުނީ އޭނާގެ އަންހެނުން ޒުމްނާގެ ކިޑްނީ އަނެއްކާވެސް ޓްރާންސްޕްލާންޓް ހެދުމަށް މިހާރު ހުރިހާ ތައްޔާރީތައް ވެފައިވާ ކަމަށެވެ. އެގޮތުން މި ފަހަރު ދެނީ އޭނާގެ ކިޑްނީ ކަމަށް ވެސް އާމިރު ބުންޏެވެ.\nމި ހުކުރު ނޫން ދެން އަންނަ ހުކުރުގައި މިހާރު އިންޑިއާއަށް ފުރުމުގެ ތައްޔާރީތައް ވަމުންދާ ކަމަށާއި ޕޮރިން މިނިސްޓްރީގެ ހުއްދަވެސް އަދި އާސަންދަވެސް ލިބިފައިވާ ކަމަށް އޭނާ ބުންޏެވެ.\nއާމިރު ބުނީ އޭނާއަކީ ރިސޯޓުތަކަށް ދަރުތުކުރާ ދޯންޏެއްގެ މާލިމީއެއް ކަމަށާއި އަންހެނުން ބަލިކަމުން ކައިރީގައި ހުންނަން ޖެހުމުން އޭނާ އަށް އާއިލާއަށް އާމްދަނީ ހޯދައިދުނުމުގައި ވަނީ ދަތިތަކަކާ ކުރިމަތިލާން ޖެހިފައި ކަމަށެވެ.\nއެހެންކަމުން ޒުމްނާ އަދި އޭނާގެ ފިރިމީހާ އާމިރުގެ ފަރާތުން އެދެނީ ތިޔަ ބޭފުޅުންގެ ދީލަތި އެހީއަކަށެވެ.\nޑޮލަރު އެކައުންޓު ނަންބަރު:770000365102\nފާތިމަތު ޒުމްނާ -7584041\nއަހުމަދު އާމިރު - 7832210


Kasauti nimmaalumakee massala eh noon: Erica Fernandez | Mihaaru\n"ކަސޯޓީ" ނިންމާލުމަކީ މައްސަލައެއް ނޫން: އެރިކާ ފެނާންޑޭޒް\n29 ސެޕްޓެމްބަރ 2020 - 08:02\nރިޕޯޓްތައް ބުނާ ގޮތުން އެ ސިލްސިލާގެ ޓީމުން މިހާރު ވަނީ އޭގެ ހުރިހާ އެޕިސޯޑްތަކެއްގެ ޝޫޓިން ނިންމައި އެއިން އަތްދޫކޮށްލައިފަ އެވެ. އެހެންވެ އަންނަ މަހުގެ ކުރީކޮޅު "ކަސޯޓީ" އަށް ނިމުން އަންނާނެ އެވެ.\nމިދިޔަ އަހަރު ދައްކަން ފެށި "ކަސޯޓީ" އަކީ މީގެ އަހަރުތަކެއް ކުރިން އެކްތާ ކަޕޫރް ހަމަ އެ ނަމުގައި ގެނެސްދިން ސިލްސިލާގެ ކެރެކްޓާތައް ހިމަނައިގެން މުޅިން ތަފާތު ކާސްޓަކާ އެކު ގެނެސްދޭން ފެށި އެއްޗެކެވެ. ނަމަވެސް ކުރީގެ ސިލްސިލާ އަށް ލިބުނު ވަރުގެ ތަރުހީބެއް އާ ސިލްސިލާއަކަށް ނުލިބެ އެވެ. އެހެންވެ އެހާ އަވަހަށް އެ ނިންމައިލަން ބޭނުންވި އެއް ސަބަބަކީ ވެސް އެއީ އެވެ. އަނެއް ސަބަބަކީ "ކަސޯޓީ" ގެ މުހިއްމު ތަރިންތަކެއް ތަކުރާރުކޮށް ވަކިވާތީ ކާސްޓުން ބަދަލުކުރަން ޖެހުމެވެ.\nThe final chapter of the kasautii has begun! Watch the last two weeks of #KasautiiZindagiiKay, Mon-Sat, 8pm only on StarPlus and Disney+ Hotstar: https://t.co/Y0g4uegfIO@IamEJF @LaghateParth #AamnaSharif @TheKaranPatel pic.twitter.com/5PSYVW1WbB\n— StarPlus (@StarPlus) September 22, 2020\nމި ފަހަރު "ކަސޯޓީ" ގައި ލީޑް ބަތަލާ ޕްރޭނާގެ ރޯލް ކުޅޭ އެރިކާ ޓައިމްސް އޮފް އިންޑިއާ އަށް ދިން އިންޓަވިއުއެއްގައި ބުނީ އެ ސިލްސިލާ އަށް ނިންމައިލުމަކީ އެއްވެސް މައްސަލައެއް ނޫން ކަމަށެވެ.\n"ކޮންމެ އެއްޗަކަށް ވެސް ނިމުން އަންނާނެ. އާ އެއްޗެއް އަންނާނީ ވެސް ކުރިން ގެނެސްދިން އެއްޗަކަށް ނިމުން ވެސް ގެނެސްގެން. އަދި ކޮންމެ ވާހަކައަކަށް ވެސް ނިމުމެއް އަންނާނެ. އެއީ އަހަރެމެން އެކްޓްކުރާ މީހުންގެ ބާރުގެ ދަށުގައި އޮންނަ ކަމެއް ވެސް ނޫން،" އޭނާ ބުންޏެވެ.\nއެރިކާ ބުނި ގޮތުގައި ކުރީގެ "ކަސޯޓީ" އަށް ލިބުނު ވަރުގެ ތަރުހީބެއް މިހާރު ގެނެސްދޭ ސިލްސިލާ އަށް ނުލިބުމަކީ ވެސް ދޭތި އަޅާކިޔަން ޖެހޭ ސަބަބެއް ނޫނެވެ.\n"އެހާރާއި މިހާރު އޯޑިއަންސާއި މީސްމީހުންގެ ވިސްނުމަށް އައިސްފައިވާ ބަދަލުތައް ވެސް ވަރަށް ތަފާތު. އެހެންވެ އުންމީދު ވެސްކޮށްގެން ނުވާނެ މީގެ ވިހި އަހަރު ކުރިން އެއްޗަކަށް ލިބުނު ވަރުގެ މަގުބޫލުމެއް މިހާރު ލިބެން ޖެހޭނެ ކަމަކަށް،" އޭނާ ބުންޏެވެ. "އަހަރެން ހަމަ ގައިމު ވެސް ދޭތި ކޮމްޕެއާއެއް ނުކުރާނަން. އެކަމަކު އުފާކުރަން ބެލުންތެރިންގެ މެދުގައި ވަރަށް މަގުބޫލުވި ކެރެކްޓާއެއް ކުޅެން ލިބުނީމަ."\nސެޕްޓެމްބަރު 25، 2018 ގައި ދައްކަން ފެށި "ކަސޯޓީ" ގެ 460 އަށް ވުރެ ގިނަ އެޕިސޯޑް މިހާތަނަށް ގެނެސްދީފައިވެ އެވެ. ކުރީގެ "ކަސޯޓީ" އަކީ އަށް އަހަރަށް ދެމިގެން ދިޔަ ސިލްސިލާއެކެވެ. އެގޮތުން 2001-2008 އަށް ގެނެސްދިން ސިލްސިލާގެ 1،423 އެޕިސޯޑް ގެނެސްދިނެވެ.\nInthiraazah nimumeh, "Kasauti" mirey dhakkan fashaane\nއެ ސިލްސިލާގެ މުހިއްމު ތަރިންނަކީ ޝްވޭތާ ތިވާރީ (ޕްރޭނާ)، ސުޒާން ޚާން (އަނޫރާގް ބާސޫ) އަދި ރޯނިތު ރޯއި (ރޭޝަބް ބަޖާޖް) އެވެ.\n"ކަސޯޓީ" ނިންމައިލާ އިރު ސްޓާ ޕްލަސް އިން މިހާރު އަންނަނީ އާ ދެ ސިލްސިލާއެއް ގެނެސްދޭން ތައްޔާތުވަމުންނެވެ. އެއީ އެ ޗެނެލުން 2010-2017 އަށް ގެނެސްދިން "ސާތު ނިބާނާ ސާތިޔާ" ގެ ދެވަނަ ސީޒަނާއި "ޢަމް ހެ ކިސީ ކޭ ޕިޔާރު މޭ" އެވެ. އެ ދެ ސިލްސިލާގެ ޕްރޮމޯތައް ވެސް ދައްކަމުން އަންނަ އިރު "ޢަމް ކިސީ ކެ ޕިޔާރު މޭ" ދައްކަން ފަށާނީ އަންނަ މަހުގެ5ގަ އެވެ. "ސާތު ނިބާނާ ސާތިޔާ 2" ދައްކަން ފަށާނެ އިރެއް އަދި އިއުލާނެއްނުކުރެ އެވެ.\nބޮލީވުޑް އެކްޓްކުރުން އެކްތާ ކަޕޫރު ޓީވީ ސިލްސިލާ


Adheeb noonas beysfaruvaa beynunvefaivaa ethakeh qaidheen...\nރާއްޖެ - ަމަޖިލިސް 2019\nއަދީބް ނޫނަސް ބޭސްފަރުވާ ބޭނުންވެފައިވާ އެތަކެއް ގައިދީން ޖަލުތަކުގައި އެބަތިބި: ސަލީމް\nޖަލުތަކުގައި ތިބި ގައިދީންނަށް އެކަށީގެންވާ ބޭސް ފަރުވާ ނުލިބޭ\nހުރިހާ ގައިދީންނާ ދޭތެރޭ ހަމަހަމަކަމާ އެކު ކަންތައް ކުރުމަށް ސަރުކާރުގެ ކަމާ ގުޅުން ހުރި އިދާރާތަކަށް ގޮވާލެއްވި\nޖަލުތަކުގައި ބަންދުކޮށްގެން ގެންގުޅުމަކީ ބަންދުކުރުން ފިޔަވާ އިތުރު އަދަބެއް އެ މީހަކަށް ލިބެންޖެހޭނެ ކަމެއް ނޫން\nކ. މާލެ 18 ޖޫން 2019 | އަންގާރަ 14:46 6,267\nހޯރަފުށީ ދާއިރާގެ މެމްބަރު އަހްމަދު ސަލީމް - ނާޒުމީ ސައީދު\nކުރީގެ ނައިބު ރައީސް އަހްމަދު އަދީބް ނޫނަސް ބޭސްފަރުވާ އަށް ބޭނުންވެފައިވާ އެތަކެއް ގައިދީން ޖަލުގައި އެބަތިބި ކަމަށް ހޯރަފުށީ ދާއިރާގެ މެމްބަރު އަހްމަދު ސަލީމް (ސައްލެ) ވިދާޅުވެއްޖެއެވެ.\nސަލީމް މިހެން ވިދާޅުވީ، އަދީބު ބޭސްފަރުވާއަށް ރާއްޖެއިން ބޭރަށް ފޮނުވަން ހުއްދަ ދިނުމުން ގަލޮޅު ދެކުނު ދާއިރާގެ މެންބަރު މީކާއީލް އަހުމަދު ނަސީމް މަޖިލީހަށް ހުށަހެޅުއްވި ކުއްލި މައްސަލައާ ގުޅިގެން، ގައުމީ ސަލާމަތާއި، ހާރިޖީ ގުޅުންތަކުގެ ކޮމިޓީގެ ކުއްލި ބައްދަލުވުމުގެ ކޮމިޓީގެ ރިޕޯޓްގެ ބަހުސް މަރްހަލާގައި ވާހަކަފުޅު ދައްކަވަމުންނެވެ.\nސަލީމް ވިދާޅުވީ ކުރީގެ ނައިބު ރައީސް އަހްމަދު އަދީބަށް ހައްގުވާ ބޭސްފަރުވާ ފޯރުކޮށްދިނުމުގައި ސަރުކާރުން ވަރަށް ވިސްނުންތެރިކަމާ އެކު ފިޔަވަޅު އަޅުއްވާފައިވާކަން ކޮމިޓީގެ ރިޕޯޓުން ފާހަގަވެފައިވާ ކަމަށެވެ. މެމްބަރު ވިދާޅުވީ ބޭސްފަރުވާ ކުރުމުގެ ހައްގަކީ ކޮންމެ ގައިދީއަކަށް ވެސް ލިބިފައިވާ ހައްގެއް ކަމަށާއި، ޖަލުތަކުގައި ތިބި ގައިދީންނަށް އެކަށީގެންވާ ބޭސްފަރުވާ ލިބިގެން ނުދާކަން، ދާދި ފަހުން ނެރުނު ޖަލުތަކުގެ އޮޑިޓް ރިޕޯޓުން ހާމަވެފައިވާ ކަމަށެވެ.\nސަލީމް ވިދާޅުވީ އަދީބަށް ލިބިވަޑައިގެންނެވި ފުރުސަތު ޖަލުތަކުގައި ބަންދުކޮށްފައި ހުރި ކޮންމެ ގައިދީއަކަށް ވެސް ލިބެންޖެހޭ ކަމަށެވެ.\n"އެހެން ނަމަވެސް ހަގީގަތަކީ މިއަދުގެ މަންޒަރަށް ބަލާއިރު ސްޕެޝަލިސްޓަކަށް ދައްކާނުލެވި ހަތް މަސް، އަށް މަސް ވެފައިވާ ނިކަމެތިން ޖަލުގައިތަކުގައި އެބަތިބި. އަދި ކީއްކުރަންތޯ ސްޕެޝަލިސްޓް ޑޮކްޓަރަކައް ދެއްކުމުގެ ބޭނުމުގައި. އެކަމަށް އެދިގެން ތިބޭތާ އެތައް ދުވަހެއް ވެގެން ދާއިރު ވެސް ނަރުހަކަށް ވެސް ދައްކާނުލެވޭ ކަން އަޅުގަނޑުމެންނަށް އެ ރިޕޯޓުން ފާހަގަވޭ،"\n~ ހޯރަފުށީ ދާއިރާގެ މެންބަރު އަހްމަދު ސަލީމް\nސަލީމް ވިދާޅުވީ ޖަލުތަކުގައި ބަންދުކޮށްގެން ގެންގުޅުމަކީ ބަންދުކުރުން ފިޔަވާ އިތުރު އަދަބެއް އެ މީހަކަށް ލިބެންޖެހޭނެ ކަމެއް ނޫން ކަމަށެވެ. ޖަލުތަކުގައި ބަންދުކޮށްފައި ތިބި ހުރިހާ ގައިދީންނާ ދޭތެރޭ އޯގާތެރިކަމާއި، އިންސާފުވެރިކަމާ އެކު ކަންތައް ކޮށްދެއްވުމަށް، ސަރުކާރުގެ ކަމާ ބެހޭ ފަރާތްތަކަށް ސަލީމް ވަނީ ގޮވާލައްވާފައެވެ.\nކަމާ ބެހޭ ހުރިހާ ފަރާތްތަކައް ދަންނަވާލަން މި ގޮތަށް ބަންދުކޮށްފައި ތިބި ޑޮކްޓަރުންގެ އެހީތެރިކަމަށް އެދިފައި ތިބި ގައިދީންގެ ކަންތައް މިހާ އޯގާތެރިކަމާއި އިންސާފުވެރިކަމާއެކު ބައްލަވާ ކުރިއަށް ގެންގޮސްދެއްވާށޭ،"\nރާއްޖޭގެ ޖަލުތަކުގައި ކޮންމެ ޤައިދީއަކަށް ވަކި އުސޫލަކުން ޢަމަލުކުރުމުގެ ސަބަބުން ޖަލުގެ އުސޫލުތައް ގިނަ ބަޔަކަށް އޮޅުންއަރައި ޖަލުގެ ހާލަތު އިންސާނުން ބަންދުކޮށްގެން ގެންގުޅުން އެކަށީގެން ނުވާ ހާލަތަށް ގޮސްފައިވާ ކަމަށް ހޯމް މިނިސްޓްރީން ނެރެފައިވާ އޮޑިޓް ރިޕޯޓުން ވަނީ ހާމަވެފައެވެ.


Raees Solih London Ah! - Vaguthu\nރައީސް ސޯލިހް ލަންޑަނަށް!\nއިނގިރޭސިވިލާތުގެ ލަންޑަންގައި މިހާރު ކުރިއަށް ގެންދާ ވޯލްޑް ޓްރެވަލް މާކެޓް (ޑަބްލިއުޓީއެމް) ރައީސް އިބްރާހިމް މުހައްމަދު ސޯލިހު ޒިޔާރަތް ކުރައްވައިފިއެވެ.\nރައީސްގެ އަރިހުގައި، މިނިސްޓަރ އޮފް ޓޫރިޒަމް ޑރ. ޢަބްދުالله މައުސޫމް ހިމެނިވަޑައިގަންނަވާ ގޮތަށް ރާއްޖޭގެ މަތީ ފެންވަރުގެ ވަފުދެއް ވެސް މި ދަތުރުފުޅުގައި ބައިވެރިވެވަޑައިގެންނެވިއެވެ.\nރައީސް ވަނީ ވޯރލްޑް ޓްރެވަލް މާކެޓްގެ ރާއްޖޭގެ ސްޓޭންޑަށް ޒިޔާރަތްކުރައްވާފައެެވެ. އަދި އެތަނުގައި ތިބި 58 އަކަށް ވުރެ ގިނަ ފަތުރުވެރިކަމުގެ ވިޔަފާރި ތަމްސީލުކުރާ ފަރާތްތަކާ ބައްދަލުކުރައްވައި ކޮވިޑް-19ގެ މި ދަތި އުނދަގުލުގައިވެސް ރާއްޖޭގެ ފަތުރުވެރިކަން ކުރިއެރުވުމަށް މަސައްކަތްކުރައްވާ ކަމަށްޓަކައި ހިތްވަރުދެއްވާފައެވެ.\nޑަބްލިއުޓީއެމް އަކީ ޓްރެވަލް އެންޑް ޓޫރިޒަމް އިންޑަސްޓްރީއަށް ދުނިޔޭގެ ފެންވަރުގައި ބާއްވާ އެންމެ ބޮޑު އަދި އެންމެ މުހިންމު އެއް އިވެންޓެވެ. މިއީ މިއަހަރުގެ ހައިބްރިޑް އިވެންޓެއްގެ ގޮތުގައި ބާއްވާ ހަރަކާތެކެވެ. މިގޮތުން މި ޙަރަކާތުގެ ޢަމަލީ ބައި ކުރިޔަށްގެންދަނީ ނޮވެމްބަރު 1 ވަނަ ދުވަހުން3ވަނަ ދުވަހަށް އެކްސެލް ލަންޑަންގައެވެ. އަދި މި ޙަރަކާތުގެ ވަރޗުއަލް ބައި ކުރިޔަށް ގެންދިޔުމަށް ހަމަޖެހިފައިވަނީ ނޮވެމްބަރު 8 ވަނަ ދުވަހުން9ވަނަ ދުވަހަށެވެ.\nކޮވިޑް-19 ގެ ސަބަބުން 2020 ވަނަ އަހަރު މުޅި ވޯރލްޑް ޓްރެވަލް މާކެޓް ވެސް ބާއްވާފައިވަނީ ވަރޗުއަލްކޮށެވެ. މި އަހަރު ވޯރލްޑް ޓްރެވަލް މާކެޓް ބްރޭންޑްކޮށްފައިވަނީ އަންނަން އޮތް ފަތުރުވެރިކަމުގެ ޖީލުތައް ކުރިއަރާނެގޮތަށް ވިސްނައިގެން އާ ޚިޔާލުތަކާއި، އާ ޓެކްނޮލޮޖީ އަދި ކުދި ބޮޑު ހުރިހާ ކަމަކަށް ޙައްލު ހޯދުމުގެ މައްޗަށެވެ.\n12 ދުވަސް ތެރޭގައި ރާއްޖެއަށް ބައިލައްކަ ފަތުރުވެރިން!\nޕީސީއާރް ޓެސްޓިން މިންގަނޑުތަކާއި ހިލާފުވި ޓޫރިސްޓު އުޅަނދެއްގެ ހުއްދަ ހިފަހައްޓައިފި\nނޮވެމްބަރު 3, 2021 20:37\nރައީސް އިބޫ އިސްތިއުފާ ރައީސް އިބޫ އިސްތިއުފާ ރައީސް އިބޫ އިސްތިއުފާ ރައީސް އިބޫ އިސްތިއުފާ ރައީސް އިބޫ އިސްތިއުފާ ރައީސް އިބޫ އިސްތިއުފާ ރައީސް އިބޫ އިސްތިއުފާ ރައީސް އިބޫ އިސްތިއުފާ ރައީސް އިބޫ އިސްތިއުފާ ރައީސް އިބޫ އިސްތިއުފާ ރައީސް އިބޫ އިސްތިއުފާ ރައީސް އިބޫ އިސްތިއުފާ ރައީސް އިބޫ އިސްތިއުފާ ރައީސް އިބޫ އިސްތިއުފާ ރައީސް އިބޫ އިސްތިއުފާ ރައީސް އިބޫ އިސްތިއުފާ ރައީސް އިބޫ އިސްތިއުފާ ރައީސް އިބޫ އިސްތިއުފާ ރައީސް އިބޫ އިސްތިއުފާ ރައީސް އިބޫ އިސްތިއުފާ ރައީސް އިބޫ އިސްތިއުފާ ރައީސް އިބޫ އިސްތިއުފާ ރައީސް އިބޫ އިސްތިއުފާ ރައީސް އިބޫ އިސްތިއުފާ ރައީސް އިބޫ އިސްތިއުފާ ރައީސް އިބޫ އިސްތިއުފާ ރައީސް އިބޫ އިސްތިއުފާ ރައީސް އިބޫ އިސްތިއުފާ\nނޮވެމްބަރު 3, 2021 22:26\nނަސްރުގެ ދުވަހު.. ގައުމު ދޫކޮށް ދިއައީ ދޯ\nނޮވެމްބަރު 3, 2021 22:55\nނެގިލޯނުތައް ހުސްވަންދެން ދަތުރުކުރާނެ އައްނަ ރިއާސީއިންތިހާބު ޕާޓީތެރެއިންވެސް އަދިރައްޔިތުންގެ ވެސްތާއިދެއް ނެއްކަންއެގުމުން ނޮވެމްބަރްމަހައް ފިލަންދުވަނީ ޓީވީޕުރޮގުރާމުތަކައްފިލަން\nނޮވެމްބަރު 4, 2021 07:44\nރަނގަޅު ،ރަނގަޅު. ދިވެހިންގެ ލާރި ކޮޅު ތަޅާ ބުރުވާ ލާ. ކުޑަ މޯދީ އަށް އެނގޭ ވިއްޔަ،ދެން އިތުރު ޗާންސެއް ނެތް ކަން.\nނޮވެމްބަރު 4, 2021 08:08\nރައްޔިތުން ނުކައި ނުބޮއި ވެރި މީހަ އަބަދުވެސް އުދުހެނީ\nނޮވެމްބަރު 4, 2021 09:05\nއަބުދުއްރަހުމާނު ވަހީދު 2023ގަ ދެންބުނާތި ރިޔާސީގަޑުވަރުން ނުނިކުނާނަމޭ އެއިރުން މުޅިން އެއްގޮތްވީ\nނޮވެމްބަރު 4, 2021 10:36\nމިކަލޭގެ ހިތުން އޮބާމާ. ކަނޑުކޮސް.\nޑިސެމްބަރު 8, 2021 02:07\nމައުސޫމްގެ އަރިހުގަ ފޒ ގެންދެވިތޯ؟


Vaccine2Dose Jahaigen SAFF Championship Balan Dhandah Vadheveyne - Vaguthu\n1 ހަފްތާ ކުރިން ( ސެޕްޓެމްބަރު 12, 2021 )\nގަލޮޅު ދަނޑަށް އެންމެފަހުން ސަޕޯޓަރުން ވައްދައިގެން ކުޅުނު މެޗު-- ފޮޓޯ: މިހާރު\nކޮވިޑް ވެކްސިން ދެ ޑޯޒު ޖެހި ކޮންމެ ދިވެހި ސަޕޯޓަރަކަށް ގަލޮޅު ދަނޑަށް ސާފް ޗެމްޕިއަންޝިޕުގެ މެޗުތައް ބަލަން ގަލޮޅު ދަނޑަށް ވަނުމުގެ ފުރުސަތު އޮންނާނެ ކަމަށް ފުޓުބޯޅަ އެސޯސިއޭޝަން އޮފް މޯލްޑިވްސް (އެފްއޭއެމް) ގެ ރައީސް ބައްސާމް އަދީލް ޖަލީލް ވިދާޅުވެއްޖެ އެވެ.\nވީރާނާވާން ގާތްވެފައިވާ ގަލޮޅު ދަނޑަށް ސަޕޯޓަރުން ނުވައްދާތާ މިހާރު ތިން އަހަރުވާން ގާތްވަނީއެވެ. އެއީ ދަނޑުގެ ސިޑިބަރީގެ ހާލަތު އޮތްގޮތުން ކުޅިބަލަން ވަންނަ މީހުންނަށް ގެއްލުމެއް ލިބިދާނެތީއެވެ. އެންމެ ފަހުން ގަލޮޅު ދަނޑުގެ ސިޑިބަރި ބޭނުންކުރީ ސަރުކާރުން ބިދޭސީ މީހުން ރަޖިސްޓްރީކުރުމުގެ ނަމުގައި ބޭއްވި "ރެގިއުލަރައިޒޭޝަން ޕްރޮގްރާމް" އަދި ވޯލްޑްކަޕް ކޮލިފައިންގައި ޗައިނާ އާއި ރާއްޖެ ކުޅުނު މެޗުގައެވެ. އެއީ 2019 ގައެވެ.\nގަލޮޅު ދަނޑުގެ ޖާގައަކީ 8000 މީހުންނެވެ. ނަމަވެސް ދަނޑުގެ ހާލަތު ދަށްވުމުން އެންމެ ފަހުން 2019 ގައި ރާއްޖެ އާއި ޗައިނާ މާލޭގައި ކުޅުނު ވޯލްޑް ކަޕް ކޮލިފައިން މެޗަށް ވިއްކާފައިވަނީ 3500 ޓިކެޓެވެ. ސިޑިބަރި ބޭނުންކުރުމުގެ ފުރުސަތު ދިނީ ޗައިނާގެ ސަޕޯޓަރުންނަށެވެ.\nއޭގެފަހުން އެ ސިޑިބަރިތައް އާންމުކޮށް ހުޅުވާނުލައެވެ. އެއީ ސިޑިބަރީގެ ހާލަތު ދަށްވުމުންނެވެ. އަދި ނުރައްކާތެރި ހާދިސާއެއް ކުރިމަތިވެދާނެ ކަމުގެ ބިރު އޮތުމުންނެވެ. ކަމާބެހޭ އިދާރާތަކުން ވަނީ އެތަކެއް ފަހަރެއްގެ މަތިން ދަނޑުގެ ސިޑިބަރީގެ ބެރިތައް ތަހުލީލުކޮށްފައެވެ. އެ ހުރިހާ ތަހުލީލުތަކުން ދެއްކީ އެ ދަނޑުގެ ސިޑިބަރިތައް ބޭނުންނުކުރެވޭ ކަމަށެވެ.\nގަލޮޅު ދަނޑުގެ ސިޑިބަރީގެ ދަށުގައި ތަނބުތަކެއް ވިއްދާފައި، 2019 ގައި މި ސްޓޭޑިއަމްގެ ސިޑީބަރި ބަންދުކުރީ ރެނދުތަކެއް ލުމުގެ ސަބަބުން\n"ވަގުތު" އަށް އެނގިފައިވާ ގޮތުން ޔޫތް ސްޕޯޓްސް އެންޑް ކޮމިއުނިޓީ އެމްޕަވާމެންޓް އަދި ޕްލޭނިން މިނިސްޓްރީ ގުޅިގެން ވަނީ ސާފް ޗެމްޕިއަންޝިޕަށް ހާއްސަކޮށް ދަނޑަށް ސަޕޯޓަރުން ވައްދަން ވަގުތީ ހައްލެއް ހޯދުމަށް މަސައްކަތް ފަށާފައެވެ. ސަރުކާރުގެ ވިސްނުމަކީ ސާފް ޗެމްޕިއަންޝިޕަށް ފަހު ގަލޮޅު ދަނޑުގެ ސިޑިބަރި ހުރި ދިމާތައް ތަޅާލައި ޒަމާނީ ފެންވަރަށް ތަރައްގީކުރުމެވެ. އެކަމަށް ބޭނުންވާ ބައެއް ފައިސާ އިންޑިއާ ސަރުކާރުގެ ކްރެޑިޑް ފެސިލިޓީގެ ދަށުން ވަނީ ހަމަޖެހިފައެވެ.\nދަނޑަށް ސަޕޯޓަރުން ވެއްދުމާއި ގުޅޭގޮތުން "ވަގުތު" އަށް މައުލޫމާތުދެއްވަމުން ސަރުކާރުގެ އިސް އޮފިޝަލަކު ވިދާޅުވީ މަސައްކަތްކުރަނީ ސިޑީބަރީގެ އަޑިއަށް އިތުރު ސަޕޯޓު ބޭނުންވާނެ ގޮތެއް ހެދުމެވެ. އަދި އެއީ ވަގުތީ ހައްލެއް ކަމަށާއި ސިޑިބަރި ބޭނުންކުރެވޭނެ ހާލަތަށް ގެންނަން އަދިވެސް އިތުރު މަސައްކަތް ކުރަމުން އަންނަ ކަމަށެވެ.\nގަލޮޅު ދަނޑުގެ ސިޑިބަރިތައް އެންމެ ފަހުން ބޮޑު މަރާމާތެއް ކުރި ކަމަށް ތާރީހުން ދައްކަނީ 1980ގެ ފަހު ކޮޅުގައެވެ. އޭގެފަހުން 2014 ގެ ޗެލެންޖު ކަޕަށްވެސް ދަނޑު މަރާމާތުކުރުމުގެ ބައެއްް ކަންކަން ކުރިޔަށްދިޔަ އެވެ.\nޖުމްލަ ފަސް ގައުމާއެކު ލީގު އުސޫލުން ސާފް ޗެމްޕިއަންޝިޕް ކުރިޔަށްދާނީ އޮކްޓޯބަރ 1 އިން 16 ގެ ނިޔަލަށެވެ.\nސެޕްޓެމްބަރު 13, 2021 13:22\nމައިންބަފައިންކާރިއަށް ރަށައްނުދެވޭ 2ޖެހިޔަސް\nދަޑައް ވަދެވޭ ކިހާރަގަޅު\nސެޕްޓެމްބަރު 13, 2021 22:09\nސެޕްޓެމްބަރު 15, 2021 07:56\nދިވެހި ރާްޖޭގެ ގައުމި ފުޓްބޯޅަ އަކީ ސިޔާސީ ކުޅުވަރެއް. ޓީމް އެކުލަވާލަނީވެސް ސިޔާސީ ބޭފުޅުން ބޭނުންވާގޮތަށް. ދެން ކިހިނެއް މޮޅުވާނީ..މީ މޮޅުވާން ކުޅޭ މުބާރާތެއް ނޫން. ކޮންމެވެސް ގޮތަކަށް ލާރިގަނޑެއް ކާލެވޭތޯބަލަން ބާއްވާ ސިޔާސީ ޓީމެއް ހަނދާގެން ކުޅޭ މުބާރާތެއް


REPORT: Henveiru bodu alifaanugai meehun salaamai kurumuge eh hero aki Hussein! | ThePress\nހެންވޭރު ބޮޑު އަލިފާނުގައި މީހުން ސަލާމަތް ކުރުމުގެ އެއް ހީރޯ އަކީ ހުސެން!\n26 September 2019, 09:50\n"އެތައް ބައިވަރު ކުޑަކުދިންތަކެއް ތިބީ ރޯން، ދެން ހަދާނެ ގޮތް ހުސްވި"\nހ. ރަދުވާނިއާގޭގައި ތާށިވެފައި ތިބި ގިނަ ބަޔަކު ސަލާމަތް ކުރުމުގައި އެންމެ އިސް ދައުރެއް އަދާ ކުރި ހުސެން ؛ދަޕްރެސް' އަށް އިންޓަވިއު ދެނީ\nނިދިފައި އޮތް ހުސެން ރަޝީދު އިބްރާހިމް، 45، ހޭލައިގެން ފާހާނާއަށް ވަނީ ވަގުތު ފާއިތުވާތީ ނަމާދަށް ތައްޔާރު ވުމަށެވެ. އޭރު ގަޑިން ވީ 7:05 އެވެ. ފާހާނާގައި ހުއްޓާ ހުސެންއަށް ސިހުން ގެނުވީ އިވުނު ބާރު އަޑުފައްގަނޑުންނެވެ. ހުސެން ހީކުރީ "ލޮޅުމަކާއެކު ގެ ފައިބައިގެން ދަނީ" ކަމަށެވެ.\nހަމަ އެވަގުތު އޭނާގެ އަންހެނުން، "އަލިފާނޭ، އަލިފާނޭ..." ކިޔާ ގޮވަން ފެށި އަޑަށް އަވަހަށް ނުކުތް އިރު ގޭގެ މަގަށް ވާގޮތަށް ހުރި ކުޑަދޮރުގެ ބިއްލޫރިތައް ފަޅާލާފައި އަލިފާންގަނޑު ވަދެއްޖެ އެވެ.\n"ފުރަތަމަ ހީކުރީ ގެއަށް ގުޑުމެއް އައީ ކަމަށް، ނުކުތް އިރު އަލިފާން ވަދެއްޖެ، ދުންގަނޑުވެސް ވަދެ ގޭތެރެ ފުރާލައިފި، ތަނެއް ދޮރެއް ފެންނަވަރެއް ނޫން" ހ. ތިލަފުށި ގޭގައި ހުންނަ ކެމިކަލް ގޯޑައުންގައި ރޯވި އަލިފާންގަނޑު ފެތުރިގެން ގޮސް ހ. ރަދުވާނިއާގެ ދެވަނަ ފަންގެފިލާ އަށް ވަން ގޮތް ސިފަކޮށްދެމުން ހުސެން ކިޔައިދިނެވެ. ހުސެން ބުނީ އެވަގުތު ގޭތެރޭގައި އޭނާގެ ދެމަފިރިންގެ އިތުރުން އަންހެން ދަރިފުޅުވެސް ހުރި ކަމަށެވެ. އަދި ދޮށީ ދަރިފުޅާއި ހުސެންގެ މަންމަ އެވަގުތު ވީ އެހެން ގެއަކަށް ގޮސްފައި ކަމަށްވެސް އޭނާ ބުންޏެވެ.\n"ދެން ހަމަ ވަގުތުން އަންހެނުން ކައިރީ ބުނެފިން އެތާ ތިބެން ނުވާނެ ކަމަށާ އަވަހަށް ނުކުމެވޭތޯ ބަލަން ވީ ކަމަށް" އެ ހާލަތުގައި ނުކުންނަށް މަސައްކަތް ކުރި ގޮތް ކިޔައިދެމުން ހުސެން ބުންޏެވެ.\nހ. ރަދުވާނިއާގޭގެ ހުސެން ދިރިއުޅުނު ބައި ހުންނަ ގޮތާއި އަދި ހުސެން ފުންމާލި ވައި ގޮޅިއާއި، ނުކުންނަން ބޭނުން ކުރި ސިޑިގޮޅި ފެންނަ ކުރެހުމެއް\nހުސެން ބުނީ އޭނާ އުޅުނު އިމާރާތުގެ އެންމެ އެތެރެއަށް ހުންނަ ކޮޓަރިއާ ދިމާގައި ވައިގޮޅިއެއް ހުންނަ ކަމަށާ، އަވަސްވެ ގަތީ ވައިގޮޅި ހުޅުވައިގެން ސަލާމަތް ވެވޭނެ ގޮތެއް އޮތްތޯ ބެލުމަށް ކަމަށެވެ. ބޯ ދުމާއެކު އަލިފާންގަނޑު ވަދެފައި ހުރީ މަގުމަތިން ސިޓިންރޫމަށް ކަމުން އާންމުކޮށް އަރާފައިބަން ހުންނަ ދޮރުން ނުކުމެވެން ނެތުމުން ދެން އޮތް ގޮތަކީ ވައިގޮޅި ކަމަށް ހުސެންގެ ވިސްނުމަށް އައީއެވެ.\n"ވައިގޮޅި ހުޅުވާލި އިރު،7ބުރިއަށް ހުންނަ ގޭގެ3ވަނަ ބުރީގެ ވައިގޮޅި ނޫނިއްޔާ ހުރިހާ ވައިގޮޅިއެއް ހުޅުވައިގެން މީހުން ތިބި، އެންމެން ރޮނީ، އަަހަރެން ފުންމާލީ ވައިގޮޅިއާ ދިމާގައި އޮންނަ ޝީޓްކޮޅު މައްޗަށް، އޭރު ބޭބެ ބުނެފި އެބަޔަށް ގެންނާށޭ. ބޭބެއާ ބޭބެ އަންހެނުން އުޅޭނީ ތިރީ ފްލޯގައިި، ބޭބެ ގެންނާށޭ ބުނި އިރު އެ ފްލޯއަށް މީހުން ގެންދަން ހުންނަ ޖާލީގަނޑުގެ ބޮޑު މިނަކީ3ފޫޓު 1 ފޫޓު" ހުސެން އިޝާރާތް ކުރި ބޭބެއަކީ އެއިމާރާތުގެ 1 ވަނަ ފަންގިފިލާގައި އުޅުނު ގާރީ ރަޝީދަށެވެ. އެގޭގެ3ވަނަ ފަންގި ފިލާއަކީ، އެހާދިސާގައި ނިޔާވި ޝައުނާ އުޅުނު ފަންގިފިލައެވެ.\nހުސެން ބުނީ އެ ފެންލައިޓުން ފުރަތަމަ ކޮއްޕާލީ އޭނާގެ ދަރިފުޅު ކަމަށެވެ. ބޭބެ ދަރިފުޅާ ހަވާލުވީމައި ދެން އެ ގޮޅިތެރެއިން ވަރަށް ހާލުން އަންހެނުން ކޮށްޕާލުމަށް ފަހު އޭނާވެސް އެގޮޅިތެރެއިން ފޭބިއެވެ.\n"އެ ގޮޅިން ތިރިއަށް ދެވުނު އިރު އަންހެނުން އެބައިގެ ފާހާނާއަށް ވަދެ ބަލައިފަ ބުނެފި ފާހާނަތެރެ ރަނގަޅޭ، އެތާކު ނެތޭ ދުމެއް، ދެން ނޭނގެ ހެދިގޮތެއް، އަންހެނުން ތުވާލިތަކާ އެއްޗެހި ފޯކޮށްލާފަ ޖަހާލައިފި ދުން ވަންނަން ހުރި ދިމަދިމާގައި، އަޅުގަނޑުމެނަށް ވުރެ މާ ވަރުގަދަ އަސްލު އޭނާ" ގާރީގެ ފްލޯއަށް ގޮސް ކަންތައް ކުރިގޮށް ކިޔައިދެމުން ހުސެން ބުންޏެވެ. އޭނާ އިތުރަށް ބުނީ، އެ ގޮޅިތެރެއިން އަންހެނުން ފޭބުމުން މުޅިގައިގެ އެތަން މިތަންވެސް މެށިފައި ހުރި ކަމަށެވެ.\n"އެކަމަކަށް އޭރު ނެތް ސަމާލުކަމެއް، އެންމެން ފާހާނާއަށް ވަދެ، އިސްކުރުތަކާ އެއްޗެހި ދޫކޮށްލާފައި، ފާހާނާ ދޮރުކައިރީގައި ވެސް އެއްޗެހި ޖައްސައިފި، އެހެން ހެދީމައި ފެނާއެކު ކޮންމެވެސް ވަރަކަށް ވައި އަންނާނެނުން، އޭރުން އެތެރޭގެ ޕްރެޝާ ހިފާ ދުން ވަނުން ކުޑަވާނެ" ގާރީ ދިރިއުޅުނު ފްލޯގައި ކަން ހިނގަމުން ދިޔަ ގޮތް ހުސެން ކިޔައިދިނެވެ.\nހ. ތިލަފުށިގޭ ގުދަނުގައި ރޯވި އަލިފާނުގެ ސަބަބުން، ހުސެން ދިރިއުޅުނު ހ ރަދުވާނިއާގެއަށް ލިބިފައި ހުރި ގެއްލުން އަދި ހުސެންއާއި ގާރީ އާއި ނިޔާވި ޝައުނާ އުޅުނު ބައި ފާހަގަ ކޮށްފައި\n"ބޭބެމެން ބައިން މަގުމައްޗަށް ނެތް ނުކުމެވޭކަށް، އެއީ ހަމަ ސީދާ އަލިފާންގަނޑުގެ މެދު، އެގޭގެ ފަސްޓްފްލޯއަށް ކަމެއް ނުވީ، މަގުމަތީ ފާރު ރާނާފައި ހުރީމައި، އެހެން ނޫންނަމަ...ނޭނގެ ދެން، މީހަކު ސަލާމަތް ވާނެ ކަމަކަށް ބުނާކަށް ނޭނގެ، ބޭބެ ކައިރީ ބުނަންވެސް ބުނިން، ބޭބޭ އެއްވެސް އުންމީދެއް ނެތޭ، ދުއާ ކުރާށޭ" ގާރީމެން ބައި ހުރި ގޮތާ ލިބެމުން ދިޔަ ހާސްކަމާ ނުތަނަވަސް ކަމުގައި ކަން ކުރަމުން ދިޔަ ގޮތް ކިޔައި ދެމުން އޭނާ ބުންޏެވެ.\nދެން ހުސެން ގަސްދު ކުރީ މީހަކަށް ހަބަރު ކުރަން ވިޔަސް ކުރެވޭނީ ނުކުމެގެން ކަމަށް ވާތީ ގާރީމެން ބަޔަށް ފޭބި ވައިގޮޅިން އަނެއްކާވެސް މައްޗައް އަރާށެވެ. ގައިގެ އެތަން މިތަން ހަން މަށާލައިގެން އޭނާ އަނެއްކާވެސް އެ ޝީޓްކޮޅު މައްޗައް އަރާ ޖެހިގެން ހުރި،5ބުރިއަށް ހަދަމުންދާ އިމާރާތުގެ ޝީޓު މައްޗައް ދެމިގަތެވެ.\n"ދެން ވައިގޮޅިން މައްޗަށް އެރީ، އަރަމުން ދިޔަ އިރު ޖެހިގެން ހުރި ފްލޯ (3 ވަނަ ފްލޯ) ނޫން ހުރިހާ ފްލޯއެއްގެ ވައިގޮޅިއަށް ހުންނަ ދޮރު ހުރީ ހުޅުވާފައި، މީހުންތައް ތިބީ އެތާ، އެންމެން ސަލާމަތް ކޮށްދިނުމަށް އެދި ރޮނީ، ދެން އަހަރެން ބުނީ، މަޑުކޮށްލާށޭ، މިދަނީ ރިޕޯޓު ކުރާށޭ، ދެން ހަމަ އެވަގުތު ހިތަށް އައީ ޖެހިގެން ހުރި ބޭބެމެންގެ ބައިން ހުންނާނޭ ތިރިއަށް ފޭބެން، އެއީ ހަދާ ނުނިމޭ ގެއެއް ވީމައި ސިޑިގޮޅި ހުންނާނެތާ، ދެން ސިޑިގޮޅިއަށް އެރި އިރު ޖެހިގެން ހުރި ތަނުގައި އެތައް ބައިވަރު ކުޑަކުދިންތަކެއް ތިބީ ރޯން، ވަރަށް ބައިވަރު ކުދިން އުޅޭތަނެއް އެއީ، ދެން ހަދާނެ ގޮތް ހުސްވެއްޖެ، ހިތައް އެރި ކޮން ކޮޅަކަށް ބާއޭ ދާނީ، ދެން ހަމަ ހިތައް އަރާ އެކަނި އެންމެން ސަލާމާތް ކުރަން އުޅެގެންނެއްވެސް ނުވާނޭ، ހަމަ އެވަގުތު ހިތައް އަރާ ތިރީގައި ތިބީ އަންހެނުންނާ، ދަރިފުޅާއި ބޭބެމެންނޭ، އެމީހުންނަށް ކިހިނެއްބާއޭ ވާނީ" އެންމެ ހައްސާސް ވަގުތުކޮޅުގެ ނުތަނަވަސްކަން ސިފަކޮށްދެމުން ހުސެން އަސަރާއެކު ކިޔައިދިނެވެ.\n"ދެން ވަރަށް އަނދިރި، ތަނެއް ދޮރެއް ނުފެނޭ، ކަރަންޓެއް ނެތް، ފައިބަން މަގެއް ފެންނަނީވެސް ޖެހިގެން ހުރި އިރާނު ގޭގައި (ރަދުވާނިއާ އާ ޖެހިގެން އުތުރަށް ހުންނަ ބައި) ރޯވެ އަނދަމުން ދިޔަ އަލިފާންގަނޑުގެ އަލިން، ދެން ސިޑިގޮޅީގައި ހުރި ފިލާ ދޮރު ފަޅާލާފައި ތިރިއަށް ފައިބަން ބެލި އިރު އެތަންވެސް އަނދިރިކަމުން ތަނެއް ދޮރެއް ނޭނގެ، ދޮރު ހުންނަކަން އެނގޭ، ދެން ފަހަރަކު ދޮރެއް ފަޅަމުން ހަޅޭލަވަމުން އެންމެ ތިރިއަށް ދިޔައިރު ބޭރުގައި ފުލުހުން ތިބިކަން އެނގުނު" ހުސެންއާއި އޭނާގެ އާއިލާ އަދި އެ އިމާރާތުގައި އެވަގުތު ބޭރަށް ނުކުމެ ތިބި އެންމެން ސަލާމަތް ވުމުގެ މަގު ފަހިވެގެން ދިޔަ ވަގުތުކޮޅު ސިފަކޮށްދެމުން ކިޔައިދިނެވެ.\nމީހުން ސަލާމަތް ކުރުމަށް އުޅުމުގެ ތެރޭގައި ހުސެންއަށް ލިބިފައި ހުރި އަނިޔާތަކުގެ ފޮޓޯ 'ދަޕްރެސް' އާ އޭނާ ހިއްސާ ކުރި\n"އެއީ ފުލުހުން، އެމީހުން ބޭރުން ތެޅީ، އަޅުގަނޑު އެތެރެއިން ތަޅާ ދޮރު ހުޅުވުނީމައި، ފުލުހުންނާއެކީ އަޅުގަނޑު އެރީ އަނެއްކާ މައްޗަށް، އޭރު އަޅުގަނޑަށް ހުރެވުނީ ހަމަ އެކަނި ބޮކްސާ ކޮޅުގައި، އެވެސް ފޫކޮޅުމަތިން އޮތީ ވީދިފައި، ދެން އެތަނަށް އަރާފައި އެމީހުންނަށް ކިޔައިދީފައި ބުނިން، ފަސްޓް ފްލޯގައި ތިބޭނޭ ފާހާނާއެއްގެ ތެރޭގައި އަޅުގަނޑުގެ އަންހެނުންނާ އެންމެން، އެތަނުން މައްޗަށް އެރިއިރު އެމީހުންގެ ހާލު ރަނގަޅޭ، އެކަމަކު މިހާރަކު ނޭނގެޔޭ، ދެން އެތަނުން ފުލުހުން އަޅުގަނޑު އަތަށް ދިއްކޮށްލި ކުއްޖެއް، އެކުއްޖާ ގޮވައިގެން ތިރިއަށް ދިޔަ ގޮތަށް ދެން ނާރަން މައްޗަކަށް" ހުސެން ބޭރަށް ނުކުތް ގޮތް ކިޔައިދިނެވެ.\nބޭރަށް ނުކުމެވުމާއެކު މަގުމަތީގައި ތިބި މީހުނަށް އެތެރޭގެ ހަބަރުތައް ދިނީ ހުސެންއެވެ. އަދި ފުލުހުން މީހުން ސަލާމަތް ކުރުމުގައި އުޅޭ ކަމަށާ، އޭނާގެ އާއިލާގެ މީހުން ފަސްޓް ފްލޯގައި ތިބިކަމަށް ބުންޏެވެ.\n"އަހަރެން ބުނެފިން، މަގޭ އަނބިމީހާހާއި ދަރިފުޅު އަދި ބޭބެއާއި ބޭބެ އަންހެނުން ވެއްޖޭ އެއްވަނަ ބުރީގައި، އެވަގުތު އެތާ ހުރި މީހަކު ބުނި އަދި ހަމަ ނެތޭ އެއްގޮތަކަށްވެސް ވަދެވޭކަށް މަގުމަތިން" އޭރުވެސް ގުދަނުގައި ރޯވި އަލިފާންގަނޑު މަގުމައްޗަށް ފެތުރި ރަދުވާނިއާގެއާ އެއްކޮށް އަނދަމުން ދެއެވެ. ހޮޅިލަމުން ޕްރެޝަރުގައި އަލިފާންގަނޑު އަރަމުން ދެއެވެ.\nމީހުން ސަލާމަތް ކުރުމަށް އުޅުމުގެ ތެރޭގައި ހުސެންއަށް ލިބިފައި ހުރި އަނިޔާތަކުގެ ފޮޓޯ އަދި ވީދުނުގެ ބޮކްސާގެ ފޮޓޯ 'ދަޕްރެސް' އާ އޭނާ ހިއްސާ ކުރި\n"ދެން ރޮވިއްޖެ، ރޮމުން ރޮމުން ދެކޮޅަށް ދުވެދުވެ ހުއްޓާ އަޅުގަނޑުގެ ތިމާގެ ކުއްޖަކު ޓިޝާޓަކާ އެއްޗެހި ދިނީ، ދެން ހުރީ އެމީހުން ނެރެވޭ ންދެން، އެހެން ހުއްޓާ ޕޮލިހުން އައިމަ އަނެއްކާވެސް ބުނެފިން އެތާ ވެއްޖޭ އަންހެނުންނާ އެންމެން، ބުނީމައި އަނެއްކާވެސް ބުނެފި، ނެތޭ އެތަނަށް ކައިރި ވެވޭކަށް، ދެން އެހެން ހުންނަތާ 1:10 މިނެޓް ފަހުން އެމްއެންޑީއެފް ބޭފުޅުން ހަމަ އަލިފާންގަނޑުގެ ތެރެއިން ވަދެ އަޅުގަނޑުގެ އަންހެނުންނާއި ދަރިފުޅާއި ބޭބެއާއި ބޭބެ އަންހެނުން ސަލާމަތް ކުރީ" ހުސެންގެ އާއިލާގެ މީހުން ސަލާމަތްވި ގޮތް ކިޔައިދެމުން ބުންޏެވެ.\n"ގިނަ ބަޔަކު ވަންހެން ހީވަނީ، ނޭނގެ ހެދިގޮތެއް، އެމީހުން އަންހެނުންނާ ދަރިފުޅާ ބޭބެމެން ނެރުނީ" ހުސެން ބުންޏެވެ.\nހުސެން ބުނީ އަނބި މީހާއާއި ދަރިފުޅު އަދި ބޭބެއާއި ބޭބެގެ އަންހެނުން ނެރުނުތަން ފެނުނީމައި ކުޑަކޮށް ހިތްހަމަ ޖެހުމެއް ލިބުނު ކަމަށެވެ.\nހުސެންއަށް ލިބުނު އަންނައުނު ލައިގެން އޭޑީކޭގައި، ހާސްކަމުގެ ތެރޭގައި ޓީޝާޓުވެސް ލެވިފައި ހުރީ ފުރަގަސް ކުރިމައްޗަށް\n"އެ އެންމެންވެސް ގެންދިޔައީ އޭޑީކޭއަށް، އަދި އެވަގުތު އަޅުގަނޑުގެ އެހެން ބޭބެއެއްވެސް ގެންދިޔަ އަނބުރައިގަނެގެން، އެއީ އެ ދުންގަނޑުގެ ތެރޭގައި އެތަނަށް ވަންނަން އުޅެނިކޮށް އަނބުރައިގަތީ" ރަދުވާނިއާގެއިން މީހުން ނެރެ ސަލާމަތް ކުރަމުން ގެންދިޔަ ގޮތް ހުސެން ކިޔައި ދިނެވެ. ހުސެންވެސް އެހިސާބުން އެމީހުންނާއެކު ދިޔައީ އޭޑީކޭއަށެވެ. އެ ދިޔަގޮތަށް ހުސެން ރަދުވާނިއާގެ ދޮށަށް ދެން ނުދެއެވެ.\nހުސެން އިތުރަށް ބުނީ، ރަދުވާނިއާގޭގެ އިތުރުން އެވަގުތު މީހުން ތިބީ އެ ބްލޮކުގެ ކަންމައްޗަށް ހުންނަ އިރާއު ގޭގައި އެކަނި ކަމަށެވެ. އެގޭގައި ތިބި މީހުން ސަލާމަތުން ފޭބި އިރު، ރަދުވާނިއާގެ އުތުރުން ހުރި އިރާނު ގޭގައި އެވަގުތު އެއްވެސް މީހަކު ނެތެވެ. އިއްތިފާގުން އެންމެނަށްވެސް ތިބެވުނީ ބޭރުގައި (އެކި މީހުން އެކިތަނުގައި އެކި ކަންކަމުގައި) ކަމަށް ހުސެން ބުންޏެވެ.\nއައިޝަތު ޝައުނާ، 46 ނިޔާވުން\nހުސެންގެ ވާހަކައިން އެނގުނު ގޮތުގައި އެގޭގައި ހިމެނޭ7ފަންގިފިލާގެ ތެރެއިން ވައި ގޮޅީގެ ކުޑަދޮރު ނުހުޅުވާ ހުރީ ހަމަ އެކަނި އައިޝަތު ޝައުނާ، 46، އުޅުނު3ވަނަ ފަންގިފިލާއެވެ. ހުސެން ގަބޫލު ކުރާ ގޮތުގައި ޝައުނާއަށް އެތަން ނުހުޅުވުނީ، ވައިގޮޅި ހުންނަ ކޮޓަރި ކުއްޔަށް ދީފައި ހުރުމުން އެ ކޮޓަރިއަށް ވަދެވޭގޮތް ނުވުމުގެ ސަބަބުންނެވެ.\n"އެހެން ނޫން ނަމަ އަހަރެން ބުނާނީ ސަލާމަތް ވާނެ ކަމަށް" ރަދުވާނިއާގެ ހުންނަ ގޮތާއި، އެ ވައިގޮޅީގެ ތެރެއިން ޖެހިގެން ހުރި ގެއަށް ދެވެން އޮންނަ ގޮތް އިނގޭތީ، ތަޖުރިބާގެ އަލީގައި ހުސެން ބުންޏެވެ.\nހ. ތިލަފުށި ގޭގައި ރޯވި އަލިފާންގަނޑު ހ. ރަދުވާނިއާގެ އަށް ފެތުރި އެގޭ3ވަނަ ފްލޯގައި ތާށިވެ ނިޔާވި އައިޝަތު ޝައުނާ\nހުސެން ބުނި ގޮތުން، ޝައުނާ3ވަނަ ފަންގިފިލާގައި ވީ ކަން އެނގުނީ، އޭނާގެ ބޭބެ ސިރާޖުގެ ފަރާތުންނެވެ.\n"ސިރާޖު އާ ދިމާވި އޭޑީކޭ ތެރެއިން، ބުނި ކޮއްކޮ ވީ އެތާއޭ، އަޅުގަނޑު ބުނިން، އެބައި ނޫން ހުރިހާ ބައެއްގައި ކުޑަދޮރު ހުރީ ހުޅުވާފައޭ، ހުޅުވާފައި ހުރި ހުރިހާ ތަނަކުން ފުލުހުން އަރާ މީހުން ސަލާމަތް ކުރިއޭ" ޝައުނާއާ ގުޅޭގޮތުން ހުސެންއަށް އެނގޭ މިންވަރު ބުނެދިނެވެ.\nހުސެންގެ ފަރާތުން އެނގުނު ގޮތުގައި ޝައުނާގެ ބޭބެ ސިރާޖަކީވެސް އެ ބައިގައި ދިރިއުޅޭ މީހެކެވެ. ނަމަވެސް އެ ހާދިސާ ހިނގި އިރު ސިރާޖު ގޭގައި ނޫޅެއެވެ. ބައެއް ފަރާތްތަކުން "ދަޕްރެސް" އަށް ކުރިން ކިޔައިދީފައި ވާ ގޮތުގައި، ޝައުނާ ނިޔާވީ، ހޮޅިލަމުން ވަންނަމުން ދިޔަ ބާރު އަލިފާންގަނޑުގައި ނުކުމެވޭނެ ގޮތެއް ނުވެގެންނެވެ. ޝައުނާއާ ހަވާލާދީ ބައެއް ފަރާތްތަކުން ބުނެފައިވަނީ ޝައުނާ އެފަރާތްތަކަށް ގުޅާ ސަލާމަތްކޮށްދޭން އެދުނު ކަމަށާއި، ނަމަވެސް އެ އަލިފާންގަނޑުގައި ސަލާމަތް ނުވާނެކަން އެނގުމުން 'ހިތްހެޔޮ ކުރުމަށް' ވެސް އެދުނު ކަމަށެވެ.\nޝައުނާ ފެނުނީ އަލިފާންގަނޑު ކޮންޓްރޯލް ވި ތާ އެތައް އިރެއްގެ ފަހުން، ރަދުވާނިއާގޭގެ3ވަނަ ފަންގިފިލާގައި މަރިވެފައި އިންދައެވެ. އޭނާ އިނީ ސަލާމަތްވާން ބަދިގޭ ކަނަކަށް ވަން ގޮތަށް ކަމަށް ބައެއް ފަރާތްތަކުން ކިޔައިދީފައިވެއެވެ.\nމާލޭގައި ހިނގި އެންމެ ބޮޑު އެންމެ ނުރައްވާ އަލިފާނުގެ ހާދިސާގެ ގޮތުގައުި ތާރީހުގައި ލިވެވޭ އެ ހާދިސާއަކީ ގިނަ އިބްރަތްތަކަކާއި ފިލާވަޅުތަކެއް ލިއްބައިދޭ ހާދިސާއެކެވެ. މީހުން ދިރިއުޅޭ ސަރަހައްދުތަކުގައި ހުޅު ހިފާ ޒާތުގެ ކެމިކަލް ފަދަ އެއްޗެހި ނުގެންގުޅުމާއި، އަލިފާން ނިއްވޭނެ ފަސޭހަ އާލާތްތަކާއި ވަސީލަތްތައް ގާއިމު ކުރުމާއި އެފަދަ ހާދިސާއެއް ހިނގައިފިނަމަ، އިންތިޒާމް ކުރަން ޖެހޭ އެހެނިހެން ކަންކަން އިންތިޒާމު ކުރުމެވެ.\nރިޕޯޓް އަލިފާނުގެ ހާދިސާ އެމްއެންޑީއެފް އޭޑީކޭ ޕޮލިސް\nކީ ދާނެ ކޮންމެ އެއްޗެކޭވެސް އެނެގޭކަމަކީ އޭނާ ގޭގަވެސްނެތް އެވަގުތު ތި އާއިލާއަކީވެސް ފޮނުއެރުވުމުގެ ނަމްބަރ ވަން\nބަލަ އިންވެސްޓިގޭޓަރު ކީކޭ މިކިޔަނީ، އަބަދުވެސް ކޮންމެ ކަމެއްގައި އެންމެ ނުބައިކޮށް ތިޔަ ވިސްނަނީ، ތިޔަ ބުނާ ސަވާދަކީ ބްރޯގެ ޓަގު ބޯޓާ ގުޅުމެއް އޮތް މީހެއް ނޫން. މަ އޭނާ ދަންނަން. ތަންދޮރު ބަލައިގެން ވާހަކަ ދައްކަބަލަ.\nތިޔަ ގުދަނުގައި ރޯވުމުގައި ވަރަށް ގިނަ ކަންތައްތައް ހުރިކަމަށް ފާހަގަ ކުރެވޭ. މާލެ ތެރެއިން ބަޑިބޭސް ފެނުމާއި، ތިޔަ ގުދަނުގައި ރޯވަނިކޮށް ހުރި ފޮޓޯ ސުމްބާގަށް ލިބުމާއި އެ ގުދަން ހުރި ބިން ބްރޯ ބޭރުކުރި ޓަގްބޯޓާ ގުޅުން ހުރި ލިއޯ ކުންފުނީގެ އެމްޑީ ސަވާދު އެ ބިން ގަނެފައި އޮތުމާ، މިހެންގޮސް ދެން ވަރަށް ކަންކަން އެބަހުރި ތިޔަ ހާދިސާއާ ގުޅުވިދާނެ. އެތަން ހުސްކުރަން އާމިރުމެނަށް އަންގާފަ އޮތުމާ، މަސްދުވަސް ތެރޭ އެތަން ހުސްކުރާނެ ކަމަށް އެކުންފުނީގެ އެޗްއާރުން ބުނެފައި އޮތް ކަމަށް މީޑިއާތަކުގައި ކޮށްފައި އޮތް ރިޕޯޓާ، މިހިރަ މިހިރަ ކަންކަމަކީ ވިސްނާލުން ރަނގަޅު ކަންކަން.\nޝައުނާ އެކެނިވީމާ ހަދާނެގޮތް ހުސްވީކަންނޭގެ.\nވަރަށްވެސް ހިތާމަވެރި ހާދިސާއެއް އެހަނަސް ވަރަށް ހިތްވަރުގަދަ މީހެއް. ހުސެންގެ މަސައްކަތަސް ސާބަސް، އަދި ފުލުހުންނާ ސިފައިންނަށްވެސް، ހަމަ އެއާއެކު މި ހާދިސާގައި މީހުން ސަލާމަތް ކުރަން އުޅުނު އެހެން މީހުންގެ ވާހަކަވެސް ގެނެސްލަ ދިން ނަމަ ފުރިހަމަ ވީސް. ވަރަށް ސަޅި ރިޕޯޓް\nތަފާތު ރިޕޯޓެއް. އަދި މިހާ ޑީޓެއިލް ކޮށް އޮތް ރިޕޯޓެއް ކިޔާލާކަށް ނުލިބޭ. ނޫސްވެރިން ކުރާ މަސައްކަތަށް ޝުކުރިއްޔާ! ހުސެން އަށްވެސް ޝުކުރިއްޔާ! ހުސެން ނުވީނަމަ މަށެއް ނުވީހޭ ބުނާހެން ހުސެންއާ ހެދި ގިނަ ބަޔަކު ސަލާމަތް ވާން މަގު ފަހިވުމަކީ ނިއުމަތެއް، އަދިވެސް އެއް ފަހަރު ޝުކުރިއްޔާ!\nހެޓްސް އޮފް ހުސެން! ޔޫ ޑިޑް ގްރޭޓް!\nހުސެންއަށް މެޑަލްއެއް ދޭން ޖެހޭ. ސިފައިންނާ ފުލުހުން ކޮށްދިން މަސައްކަތަށް ވުރެ ތިޔަ މަސައްކަތްވެސް ކުޑައެއް ނޫން. ތީ ހަމަ ހީރޯ އެއް. ހުސެން ގަދަ!\nޝައުނާއަށް ސުވަރުގޭގެ މަތިވެރި ނިއުމަތް މިންވަރު ކުރައްވާށި! އާމީން\nޝައުނާ ކީއްވެބާ ނުނުކުތީ، އޭނާއަށް ނޭނގުނީ ކަންނޭނގެ ދޯ؟\nވަރަށް ހިތާމަވެރި ހާދިސާއެއް. ކޮންމެ މީހަކަށްވެސް އެފަހަ ކަމެއް ދިމާވިމައި އެނގޭނީ. އެފަދަ ހާލަތެއްގައި އެތައް ކަމެއް ކުރެވޭނެ. އަމިއްލަ އިހުތިޔާރުން ބޭރުންވެސް. ހުސެންއަށް ހަމަ ސާބަސް!\nތިޔަ ކޮށްދެއްވި ހިތްވަރަށް ސާބަސް!. ތިޔައީ ހަމަ ހީރޯއެއް!